**CAIET DE SARCINI**

**PENTRU SERVICIUL DE DESZĂPEZIRE ȘI SALUBRITATEA STRADALĂ**

**SECȚIUNEA I. SERVICIUL DE DESZĂPEZIRE**

**CAIET DE SARCINI (componenta dezapezire)**

# Introducere

* 1. Primăria Municipiului Tg Mureș, în calitate de Achizitor (Autoritate Contractantă, Beneficiar), reținând obligațiile care-i revin cu privire la serviciul public de salubrizare, raportat la legislația generală și specifică privind serviciile de salubrizare organizează, coordonează, reglementează, conduce, monitorizează și controlează activitatea de salubrizare a Municipiului Tg Mureș.
  2. Până în prezent activitatea de salubrizare la nivelul Municipiului Tg Mureș s-a desfășurat în baza unui contract de delegare a gestiunii serviciilor. Prin procedura inițiată, de delegare a gestiunii serviciului public de salubrizare, Primăria Municipiului Tg Mureș urmărește să asigure continuitatea desfășurării serviciului, cu scopul îmbunătățirii calității vieții pentru utilizatorii serviciului – populația Municipiului Tg Mureș.
  3. Prezentul caiet de sarcini a fost întocmit în concordanță cu necesitățile obiective ale Primăriei Municipiului Tg Mureș, pe baza legislației în vigoare și cu respectarea regulilor de bază precizate în caietul de sarcini – cadru al serviciului de salubrizare. Activitatea se va realiza în conformitate cu:

- Legea nr. 101/2006 a serviciului de salubrizare a localităţilor, republicată;

- Legea nr. 99/2014 pentru modificarea şi completarea Legii salubrizării localităţilor nr.101/2006;

- Legea nr. 51/2006 a serviciilor comunitare de utilităţi publice, republicată;

- Legea nr. 225/2016 pentru modificarea şi completarea Legii serviciilor comunitare de utilităţi publice nr. 51/2006;

- Ordinul presedintelui ANRSC nr. 82/2015 privind aprobarea regulamentului-cadru al serviciului de salubriz are al localitatilor.

- Hotărârea Guvernului nr. 246/2006 pentru aprobarea Strategiei Naţională privind accelerarea dezvoltării serviciilor comunitare de utilităţi publice;

- Ordinul A.N.R.S.C. nr. 640/2022 privind aprobarea Normelor metodologice de stabilire, ajustare sau modificare a tarifelor pentru activităţile specifice serviciului de salubrizare a localităţilor, precum si de calculare a tarifelor/taxelor distincte pentru gestionarea deseurilor si a taxelor de salubrizare;

- Legea nr. 211 din 15 noiembrie 2011 privind regimul deșeurilor, republicată;

- Legea nr.462/2002 pentru aprobarea Ordonanţei Guvernului nr. 50/2000 privind măsurile de colaborare dintre Ministerul Sănătăţii şi autorităţile administraţiei publice locale în aplicarea reglementărilor din domeniul sănătăţii publice;

- Ordinul Ministrului Sănătăţii nr. 119/04.02.2014 pentru aprobarea Normelor de igienă şi sănătate publică privind mediul de viaţă al populaţiei;

- Legea nr. 98/2016 privind achiziţiile publice cu modificarile şi completările ulterioare;

- HOTĂRÂRE Nr. 395/2016 din 2 iunie 2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice- O.U.G. nr. 57/2019 privind Codul Administrativ;

- Legea nr. 101/2016 privind remediile şi căile de atac în materie de atribuire a contractelor de achiziţie publică, a contractelor sectoriale şi a contractelor de concesiune de lucrări şi concesiune de servicii, precum şi pentru organizarea şi funcţionarea Consiliului Naţional de Soluţionare a Contestaţiilor cu modificările şi completările ulterioare;

* 1. Caietul de sarcini face parte integrantă din documentația de atribuire și conține indicații privind regulile de bază care trebuie respectate astfel încât potențialii ofertanți să elaboreze propunerea tehnică și oferta financiară corespunzător cu solicitările autorității contractante.
  2. Prezentul caiet de sarcini conține specificații tehnice care definesc caracteristicile referitoare la nivelul calitativ, tehnic și de performanță, siguranța în exploatare, precum și sisteme de asigurare a calităţii, terminologia, condiţiile pentru certificarea conformităţii cu standarde relevante sau altele asemenea.
  3. Specificaţiile tehnice se referă, de asemenea, la algoritmul executării activităţilor, la verificarea, inspecţia şi condiţiile de recepţie a lucrărilor, precum și la alte condiţii ce derivă din actele normative și reglementările în legătură cu desfăşurarea serviciului de salubrizare.
  4. Caietul de sarcini precizează reglementările obligatorii referitoare la protecţia muncii, la prevenirea și stingerea incendiilor și la protecţia mediului, care trebuie respectate pe parcursul prestării serviciului de salubrizare și care sunt în vigoare.
  5. Caietul de sarcini conține cerințele tehnice impuse ce vor fi considerate ca minimale. În acest sens, orice ofertă prezentată care se abate de la prevederile caietului de sarcini, va fi luată în considerare, dar numai în măsura în care propunerea tehnică presupune asigurarea unui nivel calitativ superior cerințelor minimale din caietul de sarcini.
  6. Autoritatea contractantă urmărește, prin prezenta investiție, să contracteze un operator economic capabil să presteze activități componente ale serviciilor de salubrizare în Municipiul Tg Mureș componenta:
* curățarea și transportul zăpezii de pe căile publice și menținerea în funcțiune a acestora pe timp de polei sau de îngheț;

# Informații despre Autoritatea Contractantă și Durata contractului

**2.1 BENEFICIARUL ACHIZIȚIEI:**

**Denumirea: MUNICIPIUL TG MUREŞ**

**C. I. F.: 4322823**

**Sediul social: Tg Mureş, P-ta Victoriei Nr. 3, jud Mureş**

**Date de contact: tel/fax 0265268330, e-mail primaria@tirgumures.ro**

**Activitatea principală actuală: Administrație Publică Locală.**

**Municipiul Tg Mureș este persoană juridică de drept public, are patrimoniu propriu și capacitate juridică deplină.**

**2.2. Durata contractului**

Durata contractului este de 24 luni calendaristice de la data semnării acestuia, până la atribuirea serviciului de salubrizare în condițiile legii,

**Contractul încetează de drept și fără nici o despăgubire în sarcina Autorității Contractante, înainte de împlinirea termenului contractual, în termen de 7 zile de la data notificării de înștiințare transmisă Operatorului în condițiile atribuirii contractului de delegare.**

# Condiții organizatorice

* 1. În vederea bunei desfășurări a serviciului de salubrizare - curățarea și transportul zăpezii de pe căile publice și menținerea în funcțiune a acestora pe timp de polei sau de îngheț, Prestatorul va beneficia de o perioadă de mobilizare necesară efectuării activității de cunoaștere a teritoriului pe care își va desfășura serviciul; își va pregăti baza logistică necesară bunei desfășurări a activității (sistemul informatic, sistemul de monitorizare prin GPS, etc.)
  2. Perioada de mobilizare reprezintă intervalul de timp dintre data semnării contractului și data începerii efective a activității. În timpul acestei perioade (maxim 90 zile), Prestatorul va anunța utilizatorii despre detaliile serviciilor ce vor fi furnizate în baza Contractului de delegare a gestiunii a unor activități componente ale Serviciului de Salubrizare a Municipiului Tg Mureș.
  3. În timpul Perioadei de mobilizare, Prestatorul se va pregăti complet pentru executarea serviciului, va amenaja şi va face demersurile în vederea autorizării bazei de lucru. Va obține și instala orice echipament suplimentar, vehicule și facilități pe care le consideră necesare pentru a putea executa complet serviciile, în conformitate cu oferta tehnică depusă, va angaja și va pregăti personalul.
  4. Pe perioada de mobilizare, Prestatorul va prelua de la Achizitor toate informațiile și datele existente pentru întocmirea planului propriu de activitate, pe care le va prezenta la Autoritatea Contractantă înainte de începerea efectivă a activității.
  5. La sfârșitul perioadei de mobilizare, Prestatorul va prezenta un raport privind pregătirea sa pentru începerea activităților, inclusiv cu problemele cu care s-a confruntat în această perioadă, urmând ca Prestatorul să facă propuneri pentru remedierea eventualelor probleme identificate.
  6. Începând cu perioada de mobilizare, Prestatorul va menține legătura cu autoritățile competente, cu instituții abilitate, în vederea identificării oricăror alerte/avertizări.

**Planul de organizare a activității**

* 1. Planul și programul de organizare a activității prezentat de Prestator în Oferta tehnică devine obligatoriu odată ce contractul intră în vigoare și nu se poate modifica decât cu acordul Achizitorului.
  2. Planul propriu al Prestatorului trebuie să respecte Programul unitar de acțiune care este socotit ca cerință minimă, acesta fiind completat în funcție de situația constatată, și va fi aprobat de Achizitor. Planul va fi revizuit anual pe baza rezultatelor și constatărilor referitoare la activitatea desfășurată în anul precedent.

**Sistemul de management calitate/mediu**

* 1. Prestatorul va implementa un sistem de management conform cerințelor standardelor SR EN ISO 9001, SR EN ISO 14001 și SR EN ISO 18001.
  2. Sistemul/sistemele de management vor acoperi în mod obligatoriu toate activitățile desfășurate de Prestator.
  3. Prestatorul trebuie să pună la dispoziția Achizitorului, la cerere, în conformitate cu oferta, manualul sau manualele cuprinzând toate procedurile, instrucțiunile de lucru, formulare și manualele subsecvente aferente sistemului. Prestatorul va raporta Achizitorului orice modificare adusă manualului/manualelor.
  4. Prestatorul trebuie să se asigure că toate serviciile sunt furnizate în condițiile respectării standardelor de calitate și mediu proprii.
  5. La finalul perioadei de mobilizare, Prestatorul va avea toate **licențele, avizele și permisele** valabile pe toată perioada contractului.
  6. Prestatorul va deține orice alte permise, aprobări, avize sau autorizații care vor fi solicitate de legislație pe toată durata derulării contractului.

# Cerințe organizatorice minimale

**Cerințe generale**

* 1. Operatorul serviciului de salubrizare (“**Operatorul**”) va asigura prestarea serviciilor care fac obiectul contractului de delegare a gestiunii cu respectarea prevederilor prezentului caiet de sarcini, a legislației de specialitate în vigoare și a documentelor programatice cu referire la organizarea și funcționarea serviciului de salubrizare aprobate la nivelul Municipiului Tg Mureș, asigurând respectarea în mod special a următoarelor prevederi/reguli de organizare și funcționare:

1. legislația, normele, prescripțiile și regulamentele aplicabile privind:
   * + igiena, sănătatea și securitatea (protecția) muncii;
     + gospodărirea apelor;
     + protecția mediului;
     + urmărirea comportării în timp a construcțiilor;
     + prevenirea și combaterea incendiilor.
2. exploatarea, întreținerea și reparația instalațiilor şi utilajelor se realizează numai cu personal autorizat în condițiile legii și în funcție de complexitatea instalației, respectiv a specificului locului de muncă;
3. respectarea indicatorilor de performanță și calitate stabiliți în prezentul caietul de sarcini/contractul de delegare a gestiunii serviciului;
4. furnizarea către autoritățile administrației publice locale, respectiv către A.N.R.S.C., a informațiilor solicitate şi asigurarea accesului reprezentanților acestora la documentațiile/actele individuale pe baza cărora se prestează serviciul de salubrizare în condițiile legii;
5. respectarea angajamentelor asumate prin acordul-cadru/contractele subsecvente pentru prestarea serviciului;
6. prestarea serviciilor cel puțin la nivelul cantitativ și calitativ prevăzut prin prezentul caiet de sarcini, către toate categoriile de utilizatori de pe raza Municipiului Tg Mureș;
7. aplicarea de metode performante de management, care să conducă la reducerea costurilor de operare;
8. elaborarea planurilor anuale de revizii și reparații executate cu forțe proprii și cu terți;
9. realizarea unui sistem de evidentă a sesizărilor și reclamațiilor și de rezolvare operativă a acestora;
10. evidenţa orelor de funcţionare a utilajelor;
11. evidenţa gestiunii deşeurilor și raportarea situaţiei periodic către autorităţile competente, conform reglementărilor în vigoare și a cerințelor contractuale;
12. asigurarea personalului necesar pentru prestarea întocmai și la timp a activităţilor asumate prin contractul de delegare a gestiunii serviciului;
13. conducerea/coordonarea operativă prin dispecerat și asigurarea mijloacelor tehnice și a personalului de intervenție;
14. asigurarea dotării proprii cu instalaţii şi echipamente specifice necesare pentru prestarea activităţilor asumate prin contractul de delegare a gestiunii serviciului;
15. tuturor celorlalte condiții specifice stabilite prin prezentul caiet de sarcini (inclusiv cele vizând realizarea reparaţiilor, a eventualelor investiţii/celelalte cheltuieli pe care le va face operatorul, cu respectarea modului de aprobare şi decontare a acestora în cadrul relaţiilor contractuale dintre autoritatea contractantă și operator).
    1. Operatorii serviciului de salubrizare vor asigura:
16. respectarea indicatorilor de performanta și calitate stabiliţi prin documentația de atribuire a serviciului de salubrizare,
17. furnizarea către autoritatea administraţiei publice locale, respectiv A.N.R.S.C, a informaţiilor solicitate și accesul la documentaţiile și la actele individuale pe baza cărora prestează serviciul de salubrizare, in condiţiile legii,
18. respectarea angajamentelor luate prin documentația de atribuire a serviciului de salubrizare,
19. aplicarea de metode performante de management care sa conducă la reducerea costurilor de operare,
20. elaborarea planurilor anuale de revizii și reparaţii executate cu forte proprii și cu terţi,
21. realizarea unui sistem de evidență a sesizărilor și reclamațiilor și de rezolvare operativă a acestora,
22. evidența orelor de funcţionare a utilajelor,
23. ținerea unei evidente a gestiunii deşeurilor și raportarea periodica a situaţiei autorităţilor competente, conform reglementarilor in vigoare,
24. personalul necesar pentru prestarea activităţilor asumate prin contract,
25. conducerea operativa prin dispecerat și asigurarea mijloacelor tehnice și a personalului de intervenţie,
26. dotare proprie cu instalaţii și echipamente specifice necesare pentru prestarea activităţilor asumate prin contract,
27. alte condiţii specifice stabilite de autoritatea administraţiei publice locale.

**Cerințe privind investițiile/dotări**

* 1. Investițiile/dotările care vor fi realizate de către operator pentru realizarea infrastructurii aferente serviciului de salubrizare, în vederea funcționării, reabilitării și dezvoltării serviciului vor cuprinde cel puțin:
     1. **Dotarea cu lăzi de depozitare material antiderapant** necesare pe arterele de străzi în pantă, rampa, poduri și alte zone cu grad ridicat de periculozitate pe timpul iernii, pentru gestionarea, numărul (minim 60) și poziția lor, precum și frecvența de re-umplere se va consulta Autoritatea Contractantă;
     2. **Dotarea tuturor utilajelor folosite la activitățile de salubrizare cu sistem GPS** de monitorizare prin satelit, sistem care va fi asigurat din resursele operatorului la data semnării contractului și va putea fi monitorizat de la autoritatea publică locală prin acces controlat, fără costuri suplimentare. De asemenea, sistemul va genera rapoarte care vor fi transmise beneficiarului ori de cate ori vor fi solicitate de acesta. Conținutul unui raport va fi stabilit de către beneficiar, ulterior atribuirii contractului.
     3. **Parcul de mașini și utilaje specifice** în vederea prestării serviciului la nivelul indicilor de performanță stabiliți, cu încadrarea in normele europene;
     4. Dotarea tehnică minimă impusă va fi folosită exclusiv pentru activitățile care fac obiectul achiziției serviciilor de salubrizare și se va afla în dotarea operatorului pe toata durata contractului.
     5. Dotarea minimă solicitată de Autoritatea Contractantă cuprinde:
* Autobasculantă cu împrăştiator lamă + sărăriță de mare capacitate (minim 7 mc) – 3 buc.
* Autobasculantă cu împrăştiator lamă+ sărărița de medie capacitate (maxim 5 mc) – 4 buc.
* Utilaje multifuncționale, utilate pentru deszăpezire, de capacitate medie – 4 buc.
* Utilaje multifuncționale, utilate pentru deszăpezire, de capacitate mică pentru străzi înguste și trotuare – 4 buc.
* Utilaje multifuncționale, cu lama în V, utilate pentru deszăpezire, de capacitate mică pentru străzi în pantă – 4 buc.
* Tractor cu priza de putere, dotat cu lamă și sărăriță – 2 buc.
* Autobasculantă pentru transport zăpadă – 6 buc.
* Încărcătoare frontale – 5 buc.
* Autoturisme pentru monitorizare și control – 2 buc.
  + 1. Investițiile solicitate și dotarea minimă, vor fi realizate in termen de 90 zile de la începerea perioadei de mobilizare.
    2. Toate utilajele vor respecta normele de mediu in vigoare.
    3. Dotarea tuturor utilajelor folosite la activitățile de curățare și transport al zăpezii de pe căile publice și menținerea în funcțiune a acestora pe timp de polei sau de îngheț cu sistem GPS de monitorizare prin satelit, sistem care va fi asigurat din resursele operatorului la data semnării contractului și va putea fi monitorizat de la autoritatea publică locală prin acces controlat, fără costuri suplimentare. De asemenea, sistemul va genera rapoarte care vor fi transmise beneficiarului ori de cate ori vor fi solicitate de acesta. Conținutul unui raport va fi stabilit de către beneficiar, ulterior atribuirii contractului.
    4. Sistem electronic de cântărire a utilajelor tip platformă pentru fiecare utilaj folosit la de activitățile de curățare și transport al zăpezii de pe căile publice și menținerea în funcțiune a acestora pe timp de polei sau de îngheț, pentru o evidență reală a materialului antiderapant folosit. De asemenea, softul va genera tichete cântar cu numărul auto al utilajului respectiv, tichete ce vor fi centralizate și transmise beneficiarului ori de cate ori vor fi solicitate de acesta. În perioada de mobilizare se va discuta și se va defini obligatoriu procedura de decontare, manipulare etc. a cantităților materialelor antiderapant folosit, această procedură trebuie să fie inițiată de către Operator și aprobată de către Autoritatea Contractantă;
    5. Parcul de mașini și utilaje specifice în vederea prestării serviciului la nivelul indicilor de performanță stabiliți, cu încadrarea in normele europene.
    6. Se va stabili dotarea tehnică minimă care va fi impusă și care va fi folosită exclusiv pentru activitățile care fac obiectul achiziției serviciului de salubrizare și se va afla în dotarea operatorului pe toata durata contractului.
    7. Investițiile solicitate și dotarea minimă, precum și toate procedurile de lucru, vor fi realizate/prezentate/discutate și aprobate în termen de 90 zile de la începerea perioadei de mobilizare. Inițierea procedurilor de lucru cade în sarcina Operatorului și trebuie să fie aprobate de Autoritatea Contractantă.
    8. Toate utilajele vor respecta normele de mediu in vigoare.
    9. Ofertantul ce va fi stabilit câștigător va avea obligația de a prezenta cantitatea minimă de utilaje solicitate, după semnarea contractului, pe întreaga durată a perioadei de mobilizare, și va dispune în regim de așteptare mijloacele de transport, utilajele și echipamente cu personal deservent.
    10. Dotarea tehnică impusă în implementarea contractului va fi folosită exclusiv pentru activitățile care fac obiectul contractului și se va afla în dotarea operatorului pe toată perioada contractului.
    11. Starea tehnică a autovehiculelor trebuie să fie corespunzătoare circulației pe drumurile publice, fără scurgeri de carburanți, lubrifianți sau lichide speciale, cu emisii reduse de noxe (zgomot și gaze de eșapament), și să prezinte o bună etanșeitate a benelor de încărcare in conformitate cu legislația in vigoare.
    12. Investițiile solicitate și dotarea minimă, vor fi realizate în termen de 90 zile de la începerea perioada de mobilizare).

**Cerințe privind personalul (propriu sau subcontractat)**

* 1. Structura de personal minimă necesară pentru asigurarea serviciilor de salubrizare:
     1. Personalul operativ al operatorului desfășoară activitățile specifice stabilite prin contractul de delegare a gestiunii a unor activități componente ale Serviciului de Salubrizare a Municipiului Tg Mureș cu respectarea regulamentului de organizare și funcționare a serviciului, anexă la prezentul caiet de sarcini.
     2. Ofertantul va prezenta în cadrul propunerii tehnice o listă cu toate resursele umane considerate necesare în scopul executării contractului de delegare a gestiunii. Această listă va cuprinde funcțiile tuturor angajaților/categoria lor de muncă, iar în cazul personalului cheie se vor prezenta cel puțin competențele, experiența și calificările profesionale aferente.
     3. Intră așadar în responsabilitatea ofertantului să propună spre mobilizare o echipă necesară și suficientă pentru realizarea tuturor activităților prevăzute în caietul de sarcini, în condiţiile respectării cerinţelor de calitate și a termenelor stabilite, precum și cu încadrarea în bugetul prevăzut. Fiecare persoană în parte va trebui să dețină calificarea și experienţa profesională necesare pentru acoperirea cu succes a tuturor activităţilor pentru care este propusă, astfel încât să se probeze capacitatea operatorului economic de a îndeplini toate activitățile solicitate de către autoritatea contractantă.
     4. Următoarele poziții reprezintă personalul de conducere/ de specialitate, experții cheie, minim solicitat de Autoritatea Contractantă și care va fi nominalizat pentru îndeplinirea contractului:
* **Manager proiect** (pentru serviciile curățarea și transportul zăpezii de pe căile publice și menținerea în funcțiune a acestora pe timp de polei sau de îngheț);
* Responsabil mediu;
* Responsabil securitatea și sănătatea muncii;
  + 1. Următoarele poziții reprezintă personalul executiv (propriu sau subcontractat) minim solicitat de către Autoritatea Contractantă:
* dispecerat (dispeceri) minim 2 dispeceri, dar cu asigurare permanență de 24h;
* personal protecția muncii (inclusiv PSI) și personal protecția mediului;
* pază;
* conducători auto minim 2 persoane/utilaj cu garantarea încărcării utilajelor;
* muncitori suficienți pentru serviciile curățarea și transportul zăpezii de pe căile publice și menținerea în funcțiune a acestora pe timp de polei sau de îngheț), distincți față de muncitorii menționați la punctul anterior;
* Operatorul va asigura și va dimensiona personalul în funcție de volumul de lucrări estimate și pentru orice activitate solicitată de Autoritatea Contractantă.
  + 1. Intră în responsabilitatea operatorului să asigure suficiente resurse umane, inclusiv înlocuirea/suplimentarea personalului în caz de concediu, boală sau alte indisponibilități. Înlocuirea personalului cheie de specialitate nominalizat pentru îndeplinirea contractului se realizează numai cu acceptul autorității contractante și numai în condițiile art. 162 din H.G. nr. 395/2016.
    2. Structura de personal minimă solicitată de Autoritatea Contractantă va fi realizată până la finalul perioadei de mobilizare.

**Cerințe privind identitatea (vizuală) a operatorului, a autorității contractante și a personalului de execuție. Echipamente de protecție și siguranță**

* 1. Operatorul își va desfășura activitatea sub propria denumire a societății comerciale, marcând toate utilajele/instalațiile/echipamentele/vehiculele, precum și toate materialele publicitare realizate în cadrul campaniilor de informare și conștientizare cu propriile elemente de identitate vizuală, alături de cele ale Municipiului Tg Mureș.
  2. Personalul de execuție al operatorului va fi echipat și va purta în mod obligatoriu în timpul orelor de program îmbrăcămintea corespunzătoare desfășurării activităților aflate în responsabilitatea operatorului și, după caz, va fi dotat cu toate mijloacele/echipamentele de protecție și siguranță necesare, acestea urmând să fie inscripționate, în mod vizibil, cel puțin cu denumirea operatorului și, după caz, a autorității contractante (în măsura în care aceasta din urmă formulează o astfel de cerere).
  3. Asigurarea echipamentului de protecție și siguranță, respectiv desfășurarea tuturor operațiunilor și activităților care necesită astfel de măsuri se va realiza în conformitate cu prevederile legale și normele privind sănătatea și securitatea în muncă. Prevenirea incendiilor și măsurile de protecție vor fi asigurate și menținute pe toată durata de execuție contractului de delegare a gestiunii serviciului, conform prevederilor legale în vigoare.
  4. De asemenea, întreg personalul al operatorului va fi dotat cu carduri/ecusoane conținând cel puțin numele, prenumele, fotografia și numărul de identificare, care vor fi purtate permanent pe toată perioada prestării serviciului, astfel încât, în caz de nevoie, respectivele persoane să poată fi identificate în mod facil atât de către reprezentanții autorității contractante, cât și de către utilizatorii serviciului.

**Cerințe privind asigurarea calității, protecției mediului, controlului și monitorizării prestațiilor**

* 1. Sistemul de management implementat pentru asigurarea calității și protecției mediului acoperă în mod obligatoriu toate activitățile desfășurate de operator în baza contractului de delegare a gestiunii a unor activități componente ale Serviciului de Salubrizare a Municipiului Tg Mureș. În acest sens, operatorul se asigură că eventualii subcontractanți necesari a fi implicați în execuția contractului dețin capacitatea necesară în vederea respectării acestei cerințe.
  2. În vederea verificării îndeplinirii acestor cerințe, autoritatea contractantă solicită ofertantului/operatorului toate procedurile, instrucțiunile de lucru, precum și, după caz, auditurile și rapoartele de evaluare, certificările și auditurile de supraveghere/recertificare aferente sistemului implementat. Procedurile trebuie să fie inițiate de către Operator și aprobată de Autoritatea Contractantă înainte de începerea activității; nerealizarea acestor proceduri nu îndreptățește Autoritatea Contractantă la plata serviciului prestat până la momentul realizării acestor cerințe.
  3. Operatorul are obligația de a asigura monitorizarea și respectarea tuturor cerințelor privind referitoare la protecția mediului stabilite prin autorizații/licențe, precum și orice alte cerințe suplimentară impuse de o autoritate competentă privind prestarea serviciilor. Operatorul este pe deplin răspunzător în cazul apariției oricărei situații care cade sub incidența Directivei nr. 2004/35/CE privind răspunderea pentru mediul înconjurător, transpusă în legislația națională prin dispozițiile O.U.G. 68/2007.
  4. Autoritatea contractantă are dreptul de a monitoriza/controla activitatea operatorului potrivit propriilor proceduri interne care vor fi comunicate operatorului ulterior semnării contractului de delegare a gestiunii serviciului (în perioada de mobilizare) și care sunt obligatorii pentru acesta din urmă. Concluziile acestor activități vor fi luate în considerare de către autoritatea contractantă la certificarea plăților către operator/regularizarea sumelor care trebuie decontate între părți. Acest lucru are la bază procedurile de lucru prezentate la punctul 4.10.
  5. În acest sens, operatorul are obligația de a coopera cu reprezentanții autorității contractante, permițând acestora verificarea tuturor înregistrărilor și documentelor întocmite referitoare la serviciu, precum și inspectarea oricăror facilități, instalații/utilaje, echipamente și/sau vehicule.
  6. Autoritatea contractantă are dreptul de a realiza acțiuni de monitorizare/control planificate, inopinate sau în urma sesizărilor privind situația din teren, dispunând, după caz, aplicarea măsurile legale care se impun.
  7. Ori de câte ori este informat asupra unei asemenea acțiuni, operatorul are obligația de a pune la dispoziția reprezentanților autorității contractante un număr de până la 3 autoturisme, împreună cu câte un reprezentant al operatorului, mandat în vederea participării la respectivele acțiuni.
  8. De asemenea, operatorul are obligația de a informa autoritatea contractantă cu privire la orice acțiuni similare desfășurate de către alte autorități competente în vederea participării reprezentanților acesteia la respectivele acțiuni în scopuri de monitorizare.

**Cerințe privind comunicarea între părți pe parcursul execuției contractului de delegare a gestiunii**

* 1. Operatorul are obligația de a informa autoritatea contractantă în mod operativ cu privire la orice problemă care ar putea afecta desfășurarea activităților specifice în baza contractului de delegare a gestiunii serviciului, ori asupra oricăror decizii luate care ar putea afecta buna derulare a respectivului contract.
  2. Comunicările între operator și autoritatea contractantă (denumite în continuare “părțile contractante” sau “părți”) referitoare la execuția contractului de delegare a serviciului de salubrizare, inclusiv transmiterea de documente, informații, specificații, indicații, solicitări/cereri sau altele asemenea se notifică celeilalte părți în scris, cu confirmare de primire. După caz, comunicările vor conține inclusiv propunerile de rezolvare a problemelor semnalate prin acestea.
  3. Autoritatea contractantă acordă sprijin operatorului potrivit propriilor competențe care îi revin acesteia în vederea rezolvării tuturor problemelor. În acest scop, autoritatea contractantă organizează în mod regulat ședințe de management referitoare la situația serviciului de salubrizare, la care operatorul va asigura participarea cel puțin a managerului de proiect/managerilor de proiect adjuncți. După caz, în cadrul acestor ședințe vor fi invitați și alți factori implicați.
  4. Dispozițiile autorității contractante sunt obligatorii, iar în cazul în care operatorul considera că respectivele dispoziții sunt netemeinice și/sau nelegale, acesta va transmite autorității contractante argumentele de fapt și de drept necesare, în termen de 24 de ore de la data primirii respectivelor dispoziții.
  5. Operatorul are obligația de informa toate categoriile de utilizatori ai serviciului prin intermediul campaniilor de informare organizate de acesta asupra faptului că orice cerere sau reclamație cu privire la serviciile de salubrizare vor fi adresate acestuia. În acest scop, operatorul trebuie să dispună de un dispecerat funcțional în regim 24/7 (inclusiv în cazul sărbătorilor legale) pe toata durata contractului de delegare a gestiunii, care să asigure preluarea tuturor solicitărilor și reclamațiilor apărute și transmiterea spre rezolvare a acestora într-un timp cât mai scurt, ale cărui particularități vor fi prezentate în cadrul propunerii tehnice. Numărul de telefon folosit în acest scop trebuie făcut public pe pagina de web al operatorului (dacă are) și, după caz, al autorității contractante.
  6. La sfârșitul fiecărei perioade de raportare stabilita prin contract și/sau la solicitarea expresă a autorității contractante, operatorul are obligația să informeze reprezentanții aceștia din urmă cu privire la numărul cererilor și/sau reclamațiilor privind prestarea serviciului și asupra modului de rezolvare a acestora.
  7. Operatorul nu are dreptul de a condiționa prestarea serviciului de existența unei reclamații de la utilizator și/sau de rezoluția autorității contractante în raport cu o asemenea reclamație.

**Cerințe privind securitatea obiectivelor și instalațiilor**

* 1. Intrarea în incinta oricăror obiective administrate de operator din și în legătură cu serviciul care face obiectul contractului de delegare va fi controlată și limitată de către acesta în mod strict la persoanele autorizate să intre în respectivele incinte pentru motive asociate cu operarea, întreținerea, controlul şi monitorizarea activităților. Alte persoane, cum ar fi vizitatori sau grupuri organizate în scopuri educative, pot fi admise cu acceptul operatorului.
  2. Operatorul este pe deplin responsabil cu asigurarea pazei şi a integrității protecției perimetrale pentru toate obiectivele mai sus menționate, scop în care ofertantul va prezenta în cadrul propunerii tehnice modul de asigurare a securității acestora (respectiv: rețele de iluminat, împrejmuiri și porți, pichete de incendiu, scenariul de lucru propus pentru asigurarea pazei perimetrului/amprizei, întocmit conform Legii nr. 333/2003, precum și modalitatea concretă de implementare a măsurilor propuse în acest scop pe toata perioada de derulare a contractului de delegare a gestiunii serviciului). De asemenea, în cadrul propunerii tehnice se va prezenta planul de intervenții în caz de evenimente neprevăzute (cel puțin pentru incendii, fum) care va aborda modul de tratare a unor asemenea situații.
  3. Orice modificare a elementelor precum cele mai sus menționate pe parcursul duratei contractului de delegare a gestiunii serviciului va fi comunicată autorității contractante, înainte ca respectiva modificare să producă efecte în vederea exercitării dreptului acesteia de opoziție, potrivit propriilor competențe legale.
  4. Orice incident neobișnuit privind securitatea se notifică autorităților competente de ordine publică și va fi înregistrat în mod corespunzător în baza de date a operatorului (dacă are). În acest sens, operatorul va raporta autorității contractante orice incident semnificativ legat de pătrunderi, stricăciuni sau pierderi.
  5. Operatorul și autoritatea contractantă vor examina periodic orice astfel de incident și vor evalua caracterul adecvat al masurilor de securitate luate pentru evitarea apariției unor evenimente asemănătoare pe viitor.

**Cerințe privind amenajarea bazelor de lucru operaționale și sistemul informatic al operatorului**

* 1. Operatorul este responsabil cu amenajarea și autorizarea a două baze de lucru operaționale ale căror amplasamente indiferent de locația exactă, trebuie să permită ajungerea pe raza municipiului în condiții normale de trafic a utilajelor/instalațiilor/echipamentelor/vehiculelor implicate în desfășurarea activităților specifice, în termen de cel mult o oră (cumulativ) de la data intrării și ieșirii din program, astfel încât cele 2 locații vor avea ca amplasate partea de Nord, respectiv partea de Sud a municipiului Tg Mureș.
  2. În acest sens, ofertantul va prezenta în cadrul propunerii tehnice locațiile propuse pentru cele 2 baze de lucru operaționale, care vor trebui să permită organizarea într-o atare manieră încât să se asigure respectarea următoarelor cerințe:

1. gararea în condiții optime a utilajelor/instalațiilor/echipamentelor/vehiculelor din dotarea operatorului fără a crea un disconfort riveranilor acesteia, inclusiv în cazul condițiilor meteo nefavorabile pentru asigurarea necesității disponibilității imediate a acestora;
2. desfășurarea operațiilor întreținere a utilajelor/instalațiilor/echipamentelor/ vehiculelor utilizate în vederea executării obligațiilor asumate prin contractul de gestiunii a serviciului de salubrizare, în conformitate cu normele tehnice/prescripțiile de utilizare ale producătorilor.
   1. În caz de defecțiune/nefuncționare a unui utilaj/instalații/echipament/vehicul, este responsabilitatea operatorului de a le înlocui cât de repede posibil, dar nu mai târziu de finalul următoarei zile de lucru după apariția defecțiunii/nefuncționării.
   2. De asemenea, operatorul răspunde de respectarea prevederilor legale referitoare la punerea în circulație pe drumurile publice a respectivelor utilaje/instalații/echipamente/vehicule, astfel încât acestea să fie disponibile și utilizabile la întreaga capacitatea pe toată durata derulării contractului.
   3. În vederea executării contractului, operatorul trebuie să dispună și să asigure implementarea unui sistem informatic care să dețină capabilități de stocare și procesare a datelor legate de prestarea activităților realizate.
   4. Operatorul acordă autorității contractante acces la respectivul sistem informatic în timp real, gratuit, complet (acces la toate informațiile conținute de acesta din/în legătură cu modul de executare a contractului de delegare a gestiunii serviciului de salubrizare care face obiectul prezentului caiet de sarcini), nelimitat (fără limitări geografice și/sau tehnice, ori de altă natură) și perpetuu (pe toată durata contractului de delegare a gestiunii serviciului de salubrizare care face obiectul prezentului caiet de sarcini), în baza drepturilor de utilizare specifice/similare unei licențe (cesiuni) ne-exclusive, astfel încât reprezentanții autorității contractante să poată verifica în orice moment modalitatea de realizare a activităților specifice contractului încheiat cu operatorul și/sau garantează acest lucru prin alte căi;
   5. Sistemul informațional trebuie să ofere cel puțin următoarele date/informații:
3. date înregistrate zilnic (jurnal zilnic al activităților):

* monitorizarea și înregistrarea în timp real a poziției GPS, a rutelor, lungimilor traseelor pe care s-a acționat și a duratei de acțiune/deplasare a utilajelor/instalațiilor/echipamentelor/vehiculelor alocate pentru desfășurarea activităților specifice potrivit contractului (inclusiv înregistrarea telemetrică a cantităților de substanțe/ material antiderapant împrăștiate și de combatere a poleiului, precum și a gramajelor /concentrațiilor utilizate) – dacă este disponibil;
* traseul și codul atribuit acestuia (urgența I,II sau altele);
* informații referitoare la conducătorul vehiculului;
* date cantitative privind curățarea și transportul zăpezii de pe căile publice și menținerea în funcțiune a acestora pe timp de polei sau de îngheț (tronsoanele de carosabil/trotuar pe care s-au efectuat activități specifice în ziua respectivă și suprafețele acestora);
* incidente, înregistrări ale problemelor, indiferent de natura acestora (cum ar fi întreruperi programate și neprogramate, defecțiuni şi accidente, activități de întreținere sau reparații şi timpii de oprire a serviciilor, înlocuirea vehiculelor, echipamentelor sau personalului, condiții atmosferice, etc.) – pe baza unui registru jurnal;
* numărul vehiculelor alocate pentru desfășurarea activităților specifice potrivit contractului (cum ar fi vehicule utilizate/neutilizate, motivele neutilizării vehiculelor);
* numărul persoanelor alocate pe fiecare tip de activitate specific serviciului;
* plângerile şi notificări primite și răspunsurile corespunzătoare;
* problemele apărute și soluțiile de rezolvare adoptate;

1. generarea de rapoarte configurabile potrivit specificațiilor autorității contractante zilnice;
   1. Ofertantul este liber să aleagă soluțiile tehnice hardware şi software adoptate pentru realizarea sistemului informatic mai sus menționat, ori a componentelor acestuia, cu condiția prezentării în cadrul propunerii tehnice a detaliilor de funcționare/implementare a acestora, prin raportare la cerințele mai sus enunțate, inclusiv a respectării cerințelor minime privind raportarea stabilite potrivit prevederilor legale în vigoare.

În cazul în care ofertantul nu are în dotare, pentru utilajele/instalațiile/echipamente/vehicule un sistem de monitorizare GPS, aceasta va prezenta în cadrul propunerii tehnice un angajament ferm de implementare a acestor tipuri de tehnologii, specificând totodată durata de timp de la data semnării contractului de delegare în care va fi disponibilă utilizarea acestora.

# Obiectul și activitățile caietului de sarcini

* 1. Prestatorul are permisiunea de a desfășura activitățile de salubrizare conform contractului (curățarea și transportul zăpezii de pe căile publice și menținerea în funcțiune a acestora pe timp de polei sau de îngheț), în condițiile legii, în aria administrativ-teritorială a Municipiului Tg Mureș, deținând conform legii, exclusivitatea asupra desfășurării acestei activități în aria de delegare.
  2. Activitățile de salubrizare conform contractului se vor aplica la obiectivele și suprafețele din raza teritorial-administrativă a Municipiului Tg Mureș, așa cum sunt ele definite în prezentul capitol, pentru fiecare activitate.
  3. Activitățile specifice spre a fi desfășurate în baza prezentului caiet de sarcini, precum și cantitățile aferente, împreună cu modalitățile de prestare/execuție/furnizare solicitate de către autoritatea contractantă sunt stabilite în conformitate cu prevederile art. 2 alin. (3) din Legea nr. 101/2006, fiind grupate, după cum urmează:

**curățarea și transportul zăpezii de pe căile publice și menținerea în funcțiune a acestora pe timp de polei sau de îngheț;**

* Curăţatul manual al zăpezii, gheţii și poleiului
* Pluguitul;
* Combaterea gheții și poleiului;
* Curăţarea de zăpadă și gheață a canalelor de scurgere de pe căile publice;
* Încărcat și transportat zăpada și gheața.
  1. **Curățatul manual al zăpezii, gheții și poleiului**

1. Prestația constă în strângerea zăpezii în grămezi, astfel încât să nu se stânjenească circulația auto sau pietonală și să nu fie afectate utilitățile domeniului public.
2. Curățarea manuala a zăpezii se execută pe trotuarele care nu se pretează ca dimensiuni sau acces intervenției mecanizate, la borduri, stațiile mijloacelor de transport în comun aferente străzilor din zona autorizată, guri de scurgere, treceri de pietoni, scări de acces, pasaje, etc. Ulterior zăpada și gheața rezultată în urma curățirii vor fi adunate în grămezi, încărcate și transportate în cel mai scurt timp.
3. Curățarea manuală a gheții și poleiului se execută prin spargere sau tăiere, cu dispozitive și scule speciale și strângerea în grămezi, astfel încât să nu se stânjenească circulația auto sau pietonală şi să nu fie afectate utilitățile domeniului public.
   1. **Pluguitul**
      1. Pluguitul se aplica pe străzi unde grosimea stratului de zăpada depăşeşte in general 7-8 cm., sau după caz ca urmare a constatărilor dispecerilor de serviciu dar nu este recomandata pe străzi cu denivelări mari.
      2. Activitatea constă in îndepărtarea zăpezii de pe carosabil cu ajutorul plugurilor montate pe autovehicule.
      3. Arterele principale de circulație cuprinse in urgenta I-a vor fi practicabile in termen de 1-2 ore de la începerea intervenției, cele din urgență II-a în termen de 4-5 ore de la începerea ninsorii.
   2. **Combaterea gheții și poleiului**
4. Activitatea se face cu scopul măririi coeficientului de aderență al autovehiculelor față de drum, îndepărtarea sau prevenirea formării gheții, poleiului sau zăpezii de pe suprafețele de circulație și se desfășoară în zona de autorizare, pe străzile prevăzute in anexă.
5. Combaterea gheții și poleiului se poate face astfel:

* cu soluție de clorură de calciu in stare solida/lichidă.
* cu amestec de sare și piatră spartă granulație 3-7 mm; proporție amestec 15-50% sare, se aplică pe suprafețe unde din anumite motive tehnice sau economice nu se poate îndepărta in totalitate stratul de zăpadă sau gheață.
* cu emulsie de clorură de sodiu; (concentrație 22-25%), eficientă până la temperaturi mai mari de -7ºC (se poate aplica doar pe îmbrăcăminte etanșă, cu acordul administratorului drumului).
* cu sare (NaCl) amestecată cu inhibitori de coroziune sau împreună cu nisip sau orice alte materiale care prin acțiunea de împrăștiere să nu producă deteriorări sau înfundări ale canalizării stradale; sarea pură se va utiliza numai pe îmbrăcămintea bine etanșeizate, doar cu avizul administratorului drumului public. Utilizarea sării este eficientă numai pentru temperaturi la suprafața carosabilului mai mică de -70C.

3. Utilizarea sării este eficientă numai pentru temperaturi la suprafața carosabilului mai mici de -70C.

* + 1. Prestația se face cu utilaje speciale și se efectuează în special pe pante, poduri, în intersecții, stațiile mijloacelor de transport în comun, piețe, pe artere de circulație situate în apropierea cursurilor de apă ori a lacurilor, pe artere de circulație aglomerate.
    2. Materialele antiderapante folosite vor fi conform normativelor in vigoare.
    3. La alegerea soluției de deszăpezire se va tine cont de starea carosabilului, natura îmbrăcămintei carosabilului condițiile meteo din timpul iernii pentru asigurarea unui grad de aderenta optim și o protecție adecvata a carosabilului in conformitate cu specificațiile normativelor in vigoare.
    4. Materialele antiderapante vor fi împrăștiate cat mai uniform pe suprafața carosabilului.
    5. Operatorul serviciului de salubrizare – componenta deszăpezire își va asigura din timp, până cel târziu la data de 15 octombrie a fiecărui an stocurile de materiale antiderapante necesare.
    6. Stocul minim va asigura necesarul estimat pentru 10 intervenții pe toate străzile și va conține minim 500 tone piatră spartă cu granulația 3-7 mm și minim 500 tone sare.
  1. **Curățarea de zăpadă și gheață a canalelor de scurgere de pe căile publice**
     1. Pentru colectarea apelor meteorice se folosește rețeaua de canalizare care este în exploatarea și întreținerea Companiei AQUASERV S.A. Tg-Mureș.
     2. Operatorul va curăța de zăpadă-gheață canalele de scurgere de pe căile publice, pentru a se asigura scurgerea apei rezultate în urma topirii zăpezii.
     3. Operatorul are obligația să încarce și să transporte cantitatea de zăpadă colectată de pe raza municipiului Tg Mureș și să o descarce pe rampa special amenajată.
  2. **Încărcat și transportat zăpada și gheața**
     1. Activitatea constă în umplerea manuală/mecanizată a mijloacelor de transport cu zăpada și gheața rezultate din curățarea căilor publice.
     2. Încărcatul mecanizat și transportul zăpezii și gheții se vor face cu vehicule adecvate, până la asigurarea condițiilor optime de circulație rutieră și pietonală.
     3. Depozitarea zăpezii și gheții rezultate in urma curățirii căilor publice se va face pe rampele special amenajate.
     4. Pentru zona centrală și protejată a municipiului, operatorul de deszăpezire va avea în dotare un utilaj pentru topit zăpada/gheața.
     5. Aceasta topește zăpada instantaneu, apoi apa rezultată este filtrată și deversată în canalizare. Sistemul mobil de topire zăpada cu arzător înlocuiește camioanele utilizate in mod normal pentru îndepărtarea zăpezii, reduce numărul operatorilor și timpii de operare. Totodată se evită eventualele cheltuieli cu spațiile de depozitare a zăpezii.
     6. Topirea din timp a zăpezii și a grămezilor de zăpadă din orașe previne situația în care zăpada se va topi de la sine, iar sistemul de scurgere-canalizare nu va mai putea susține debitul mare de apă.
     7. Topirea, filtrarea și evacuarea zăpezii în sistemul de canalizare permite ca sarea sau nisipul dispersate inițial pe asfalt să fie reciclate și evitată astfel distrugerea asfaltului sau infectarea apelor și pânzelor freatice cu sarea respectivă în cazul topirii de la sine.
     8. Productivitatea ridicată permite îndepărtarea rapidă a zăpezii și astfel crearea locurilor de parcare.
     9. Activitatea de topire a zăpezii cu mașina de topit, se realizează în funcție de necesități.
  3. **Specificații tehnice de calitate în ceea ce privește activitatea de curățare și transport al zăpezii de pe căile publice și menținerea în funcțiune a acestora pe timp de polei sau de îngheț**
     1. Activitatea se execută ziua și noaptea, în funcție de necesitate și are ca scop menținerea în stare practicabilă a arterelor de circulație, cuprinzând următorul ciclu de operații:
* Curățatul manual al zăpezii, gheții și poleiului;
* Pluguitul;
* Combaterea gheții și poleiului;
* Curățarea de zăpadă și gheață a canalelor de scurgere de pe căile publice;
* Încărcat și transportat zăpada și gheața.
  + 1. Programul de deszăpezire va fi elaborat de către autoritatea publică locală până la data de 1 noiembrie și se va pune în aplicare sub directa sa coordonare prin Comandamentul de deszăpezire constituit în baza Dispoziției Primarului Municipiului Tg Mureș.
    2. Prestarea activităților de curățare și transport a zăpezii de pe căile publice și menținerea in funcțiune a acestora pe timp de polei sau de îngheț se vor executa astfel încât activitățile să se poată organiza după un program bine stabilit cu eficiență și eficacitate. Acest program va fi elaborat pentru toate arterele de circulație care sunt cuprinse în anexă.
    3. Programul va cuprinde algoritmul lucrărilor care va trebui respectat cu strictețe. In prima urgență vor fi executate lucrări pe arterele care asigura transportul in comun, accesul la instituții publice, asigurând facilitarea activității operatorilor de servicii publice, instituții de învățământ, etc.
    4. Operatorul serviciilor va lua toate măsurile pentru a interveni în termen de max. 15 minute de la începerea ninsorii, conform urgențelor stabilite în planul de deszăpezire.
    5. La nevoie va fi asigurata funcționarea fără întrerupere a utilajelor de deszăpezire prin organizarea activității pe schimburi.
    6. Confirmarea prestației aferentă activităților de curățare și transport al zăpezii de pe căile publice și menținerea în funcțiune a acestora pe timp de polei sau de îngheț se va face in baza planului de lucrări aprobat și a fiselor zilnice de lucru ce vor fi întocmite de operator și confirmate de autoritatea contractantă.
    7. Deszăpezirea constă în efectuarea unor lucrări specifice de îndepărtare a zăpezii sau gheții și de combatere a poleiului în scopul asigurării circulației autovehiculelor și pietonilor in condiții de siguranță și de menținere în stare de funcțiune a căilor publice pe timp de îngheț.
    8. Pentru realizarea acestui complex de lucrări se folosesc mijloace mecanice specializate sau generale și forță de muncă umană.
    9. Operatorul va avea minim două puncte de încărcare și depozitare a materialului antiderapant, situate în bazele operaționale situate în partea de Nord, respectiv partea de Sud a municipiului Tg Mureș.
    10. Ofertantul va prezenta în cadrul propunerii tehnice un program inițial pentru serviciul de salubrizare componenta curățarea și transportul zăpezii de pe căile publice și menținerea în funcțiune a acestora pe timp de polei sau de îngheț, întocmit în conformitate cu frecvențele solicitate potrivit prevederilor prezentului caiet de sarcini, urmărindu-se în special măsurile concrete care vor conduce la îndeplinirea următoarelor obiective strategice referitoare la activitatea de deszăpezire:
* pregătire;
* prevenire a înzăpezirii și măsuri efective de deszăpezire;
* prevenire și combatere a poleiului.
  + 1. Pe parcursul execuției contractului, programul se întocmește și se supune aprobării autorității contractante, de regulă, la începutul fiecărui an sau ori de câte ori este necesar, iar pentru primul an de derulare contractului, ulterior atribuirii acestuia. La solicitarea autorității contractante, operatorul are obligația de a modifica/actualiza acest program.
    2. Programul va cuprinde cel puțin următoarele elemente:
* centralizatorul materialelor antiderapante, al carburanților și lubrifianților;
* centralizatorul utilajelor și mijloacelor de deszăpezire și transport necesare;
* lista străzilor și a tronsoanelor de străzi pe care se va acționa, inclusiv lungimea și suprafața;
* lista străzilor și a tronsoanelor de străzi pe care se va acționa cu prioritate;
* lista mijloacelor de comunicare;
* resursele umane implicate în desfășurarea operațiunilor de deszăpezire;
* lista persoanelor responsabile, cu adresa și numerele de telefon de la serviciu și de acasă.
  + 1. Arterele de circulație și alte suprafețe estimative (alei între blocuri, accesul în parcări) pe care se vor executa operațiunile de deszăpezire și combaterea poleiului sunt cele din cadrul Anexei la prezentul caiet de sarcini, care conține suprafețele de lucru aferente, ce trebuie cuprinse în programul de deszăpezire.
    2. Până la data operaționalizării sistemului informatic (dacă este cazul) prevăzut în cadrul prezentului caiet de sarcini, evidență activității privind combaterea poleiului și deszăpezirii străzilor se va ține de către operator într-un registru special întocmit pentru această activitate și denumit "jurnal de activitate pe timp de iarnă". Jurnalul de activitate pe timp de iarnă se semnează de reprezentantul împuternicit al autorității contractante și constituie documentul primar de bază pentru verificarea activității și decontarea activităților desfășurate.
    3. În cadrul jurnalului se vor trece cel puțin următoarele informații:
* numele și prenumele dispecerului;
* data și ora de începere și terminare a acțiunii pe fiecare utilaj/echipă în parte;
* străzile pe care s-a acționat;
* activitatea prestată;
* forța de muncă utilizată (echipele care au acționat);
* materialele utilizate şi cantitatea acestora;
* temperatura exterioară;
* condițiile hidrometeorologice;
* grosimea stratului de zăpadă conform datelor comunicate de la Administraţia Naţională de Meteorologie și Hidrologie;
* semnătura dispecerului;
* semnătura reprezentantului împuternicit al autorității contractante.
  + 1. Pentru asigurarea funcționării fără întrerupere a utilajelor de deszăpezire, activitatea acestora se va organiza pe schimburi, evidența activităților urmând să fie ținută pe schimburile respective, separat pentru acțiunea mecanizată și pentru acțiunea cu forță umană.
    2. Efectuare activității de deszăpezire a fost estimată pentru o perioadă cuprinsă între 10 – 30 zile calendaristice în timpul sezonului rece, în cadrul căreia se va acționa efectiv cu forță umană și/sau mecanizat, în funcție de necesități și de condițiile meteorologice. Operațiunile specifice se pot realiza atât ziua cât și noaptea, iar perioada în care se vor efectua operațiunile specifice activității de deszăpezire și/sau durata efectivă pentru acțiunea cu forța umană/mecanizată pot varia în funcție de intensitatea precipitațiilor, precum și luând în considerare necesitatea de menținere în stare practicabilă a tuturor arterelor de circulație și, după caz, a tuturor căilor de acces adiacente.
    3. Operațiunile de curățare și transport al zăpezii și de acționare cu materiale antiderapante se realizează obligatoriu pe străzile sau tronsoanele de străzi în pantă, poduri, pe străzile sau tronsoanele de străzi situate de-a lungul lacurilor și al cursurilor de apă, refugiilor pietonale și stațiilor de transport în comun.
    4. Prevenirea și combaterea poleiului se poate realiza utilizând materiale antiderapante și, după caz, fondanți chimici în amestecuri omogene, cu respectarea prevederilor Ordinului A.N.R.S.C. nr. 82/2015. Împrăștierea acestora trebuie să se realizeze cât mai uniform pe suprafața părții carosabile. Operatorul serviciului are obligația de a asigura în permanență stocul de material antiderapant, precum și carburantul necesar care să îi permită intervenția pe o durată de minim 10 zile în regim de lucru 24h/7 zile.
    5. Autoritatea contractantă va stabili și va comunica operatorului locațiile de depozitare și/sau de descărcare a zăpezii/gheții rezultate în urma îndepărtării acesteia de pe străzile pe care s-a acționat manual sau mecanizat. De asemenea, zăpada/gheața rezultată din activitatea de deszăpezire poate fi descărcată în căminele de canalizare avizate în prealabil de către operatorul serviciului de alimentare cu apă și de canalizare. Se interzice depozitarea zăpezii/gheții pe trotuare, în intersecții, peluze, pe spații verzi sau virane.
    6. Încărcarea, transportul, descărcarea și depozitarea zăpezii/gheții trebuie să se realizeze, de regulă, în maximum 12 ore de la terminarea activității de deszăpezire. Autoritatea contractantă poate stabili și alte intervale de timp în care operatorul trebuie să asigure deszăpezirea, în funcție de importanța străzilor, abundența cantității de zăpadă, dotarea cu mijloace tehnice și umane etc., de regulă nu mai mult de 24 de ore. Transportul, depozitarea și descărcarea zăpezii/gheții formate pe carosabil se realizează concomitent cu operația de deszăpezire, în situația în care condițiile meteorologice permit acest lucru.
    7. Locurile de depozitare a zăpezii care a rezultat în urma îndepărtării acesteia de pe străzile pe care s-a acționat manual sau mecanizat vor fi amenajate, astfel încât:
* să nu permită infiltrarea apei rezultate din topire în sol;
* suprafața depozitului să fie suficient de mare pentru a permite depozitarea întregii cantități de zăpadă provenite din aria de deservire aferentă;
* să fie prevăzute cu sistem de colectare a apei provenite din topire și de deversare a acesteia numai în rețeaua de canalizare a localității în punctele avizate de operatorul serviciului de alimentare cu apă și de canalizare.
  + 1. Zăpada rezultată din activitatea de deszăpezire poate fi descărcată în căminele de canalizare avizate în prealabil de operatorul serviciului de alimentare cu apă şi de canalizare.
    2. În vederea planificării activității de deszăpezire, operatorul are obligația de a se informa zilnic asupra prognozei pe următoarele 3 zile comunicată de către Administrația Națională de Meteorologie și Hidrologie. În funcție de prognoza meteorologică primită, operatorul va acționa preventiv pe preîntâmpinarea depunerii stratului de zăpadă și a formării poleiului.
    3. În situația în care bazele de lucru operaționale ale operatorului menționate anterior nu dețin capacitatea corespunzătoare de a asigura operațiunile specifice activității de deszăpezire (garare utilaje/ instalații/ echipamente/ vehicule, depozitare materiale antiderapante, etc.), se acceptă prezentarea în cadrul propunerii tehnice a 1-2 locații suplimentare care vor fi utilizate drept baze de deszăpezire. Baza/bazele respective, inclusiv resursele umane, utilajele/instalațiile/echipamentele/vehiculele specifice și materialele aferente vor trebui să fie pregătite pentru desfășurarea operațiunilor specifice activității de deszăpezire începând cu data de 01 noiembrie a fiecărui an.
    4. Operatorul serviciului își va asigura din timp, până cel târziu la data de 15 octombrie a fiecărui an, stocurile de materiale antiderapante necesare. Stocul minim va asigura necesarul estimat pentru 10 intervenții pe toate străzile din urgența I și II și va conține minim 500 tone nisip și minim 500 tone sare, cu caracteristici corespunzătoare legislației în vigoare;
    5. În acest scop, ofertantul va prezenta în cadrul propunerii tehnice lista categoriilor de utilaje/instalații/echipamente/vehicule pe care le va pune la dispoziția autorității contractante în vederea desfășurării activităților specifice și va indica numărul considerat necesar al acestora, stabilit în conformitate cu breviarul de calcul nr. 8 din Anexa la Ordinul A.N.R.S.C. nr. 111/2007 (mai puțin în cazul numărului fix de utilaje, pentru care nu au fost stabilite suprafețele deservite), ținând cont de solicitările minimale ale Municipiului Tg Mureș.
  1. **Frecvențele de realizare a serviciilor de salubrizare Cantitățile de realizare a serviciilor de curățare și transport al zăpezii de pe căile publice și menținerea în funcțiune a acestora pe timp de polei sau de îngheț**

**Curăţatul manual al zăpezii, gheţii și poleiului**

* + 1. Întrucât frecvențele și cantitățile aferente acestui tip de serviciu sunt dependente de condițiile meteorologice, cantitatea medie anuală pentru efectuarea acestei operațiuni a fost estimată prin raportare la o perioadă medie de acțiune estimată de min. 20 zile/an și max 40 zile/an, în cadrul căreia vor acționa cu personal adecvat pentru a nu perturba nivelul de serviciu prestat (distribuite pe trei schimburi), cu o durată efectivă de acțiune de 8 ore-om/zi.
    2. Modalitatea de realizare a operațiunii de curățat manual al zăpezii: Curățarea manuală a zăpezii/gheții se efectuează prin folosirea unor unelte individuale (cum ar fi lopeți, razuri, alte unelte specifice), prin îndepărtare/strângere în grămezi la distanțe de cca. 10-15 m, spargere sau tăiere, fără să fie afectată starea carosabilului și a trotuarelor. În cazul deteriorării acestora, costurile pentru refacere vor fi suportate de către operator.
    3. În cadrul acestei operații se va asigura degajarea gurilor de scurgere, astfel încât apa rezultată în urma topirii zăpezii să poată să se scurgă în sistemul de canalizare.
    4. Arterele principale de circulație cuprinse în Urgența I, vor fi curățate și practicabile în maxim 1-2 ore de la încetarea ninsorii, arterele secundare de circulație cuprinse în Urgența II în maxim 4-5 ore de la încetarea ninsorii.

**Pluguitul**

* + 1. Întrucât frecvențele și cantitățile aferente acestui tip de serviciu sunt dependente de condițiile meteorologice, cantitatea medie anuală pentru efectuarea acestor operațiuni a fost estimată prin raportare la o perioadă medie de acțiune estimată de min. 20 zile/an și max 40 zile/an, în cadrul căreia vor acționa aproximativ 10-20 utilaje/instalații/echipamente/vehicule (în funcție de configurația respectivelor utilaje/de capabilitatea acestora de a executa simultan doar una sau mai multe tipuri de operațiuni specifice).
    2. Pluguitul se aplică pe străzi unde grosimea stratului de zăpadă depăşeşte în general 7-8 cm, sau după caz ca urmare a constatărilor dispecerilor de serviciu, dar nu este recomandată pe străzi cu denivelări mari.
    3. Activitatea constă in îndepărtarea zăpezii de pe carosabil cu ajutorul plugurilor montate pe autovehicule.
    4. Arterele principale de circulaţie cuprinse în urgența I vor fi practicabile în termen de 1-2 ore de la începerea intervenţiei, cele din urgența a II-a în termen de 4-5 ore de la începerea ninsorii

**Combaterea gheții și poleiului**

* + 1. Activitatea de combatere a gheții și poleiului se face cu scopul măririi coeficientului de aderență al autovehiculelor față de drum, îndepărtarea sau prevenirea formării gheții, poleiului sau zăpezii de pe suprafețele de circulație și se desfășoară în zona de autorizare, pe străzile prevăzute în anexă.
    2. Combaterea gheții și poleiului se face astfel:
* cu soluție de clorură de calciu in stare solida/lichidă.
* cu amestec de sare și nisip; proporție amestec 15-50% sare, se aplică pe suprafețe unde din anumite motive tehnice sau economice nu se poate îndepărta in totalitate stratul de zăpadă sau gheață.
* cu emulsie de clorură de sodiu; (concentrație 22-25%), eficientă până la temperaturi mai mici de -7ºC (se poate aplica doar pe îmbrăcăminte etanșă, cu acordul administratorului drumului).
* cu sare (NaCl) amestecată cu inhibitori de coroziune sau împreună cu nisip sau orice alte materiale care prin acțiunea de împrăștiere să nu producă deteriorări sau înfundări ale canalizării stradale; sarea pură se va utiliza numai pe îmbrăcămințile bine etanșeizate, doar cu avizul administratorului drumului public. Utilizarea sării este eficientă numai pentru temperaturi la suprafața carosabilului mai mici de -70C.
  + 1. prestația se face cu utilaje speciale și se efectuează în special pe pante, poduri, în intersecții, stațiile mijloacelor de transport în comun, piețe, pe artere de circulație situate în apropierea cursurilor de apă ori a lacurilor, pe artere de circulație aglomerate.
    2. Materialele antiderapante folosite vor fi conform normativelor in vigoare.
    3. La alegerea soluției de deszăpezire se va tine cont de starea carosabilului, natura îmbrăcămintei carosabilului, condițiile meteo din timpul iernii, pentru asigurarea unui grad de aderență optim și o protecție adecvată a carosabilului în conformitate cu specificațiile normativelor în vigoare.
    4. Materialele antiderapante vor fi împrăștiate cât mai uniform posibil pe suprafața carosabilului.
    5. Operatorul serviciului își va asigura din timp, până cel târziu la data de 15 octombrie a fiecărui an, stocurile de materiale antiderapante necesare. Stocul minim va asigura necesarul estimat pentru 10 intervenții pe toate străzile și va conține minim 500 tone nisip cu și minim 500 tone sare, conform specificațiilor legale;
    6. În funcție de temperatura mediului ambiental, materialele antiderapante/ substanțele specifice care se vor utiliza sunt NaCl umectat cu un fondant de deszăpezire și/sau clorură de calciu lichidă/solidă. Utilizarea clorurii de sodiu în amestec cu inhibitori de coroziune se utilizează în cazul în care temperatura nu scade sub -10°C. În cazul unor temperaturi mai scăzute se utilizează clorura de calciu. Costurile de achiziționare a respectivelor materiale/substanțe se includ în tariful ofertat pentru prestarea activității.
    7. Materialele antiderapante/substanțele specifice utilizate nu trebuie să afecteze îmbrăcămintea asfaltică (nu vor produce degradări) și nu vor afecta mediul înconjurător, scop în care ofertantul va prezenta în cadrul propunerii tehnice certificările care atestă utilizarea respectivelor materiale antiderapante/substanțe specifice în vederea prevenirii/combaterii poleiului. În cazul care, pe parcursul execuției contractului se constată că materialele/substanțele utilizate nu asigură îndeplinirea acestei cerințe, costurile pentru readucerea sistemului rutier la starea inițială vor fi suportate de către operator.
    8. Operatorul are obligația de a solicita acceptul autorității contractante în vederea utilizării respectivelor materiale antiderapante/substanțe.

**Curățarea de zăpadă și gheață a canalelor de scurgere de pe căile publice**

* + 1. Pentru colectarea apelor meteorice se folosește rețeaua de canalizare care este în exploatarea și întreținerea Companiei AQUASERV S.A. Târgu-Mureș.
    2. Operatorul va curăța de zăpadă-gheață canalele de scurgere de pe căile publice, pentru a se asigura scurgerea apei rezultate în urma topirii zăpezii.
    3. Operatorul are obligația să încarce și să transporte cantitatea de zăpadă colectată de pe raza municipiului Târgu Mureș și să o descarce pe rampa special amenajată.
    4. Întrucât frecvențele și cantitățile aferente acestui tip de serviciu sunt dependente de condițiile meteorologice, cantitatea medie anuală pentru efectuarea acestor operațiuni a fost estimată prin raportare la datele istorice din ultimii trei ani în cadrul cărora s-au realizat asemenea operațiuni, rezultând în medie o cantitate de zăpadă evacuată de min. 1.000 mc/sezon rece și max. 5.000 mc/sezon rece.

**Încărcat și transportat zăpada și gheața**

* + 1. Activitatea constă în umplerea manuală/mecanizată a mijloacelor de transport cu zăpada și gheața rezultate din curățarea căilor publice.
    2. Încărcatul mecanizat și transportul zăpezii și gheții se vor face cu vehicule adecvate, până la asigurarea condițiilor optime de circulație rutieră și pietonală.
    3. Depozitarea zăpezii și gheții rezultate in urma curățirii căilor publice se va face pe rampele special amenajate.
    4. Întrucât frecvențele și cantitățile aferente acestui tip de serviciu sunt dependente de condițiile meteorologice, cantitatea medie anuală pentru efectuarea acestor operațiuni a fost estimată prin raportare la datele istorice din ultimii trei ani în cadrul cărora s-au realizat asemenea operațiuni, rezultând în medie o cantitate de zăpadă evacuată de min. 8.000 mc/sezon rece și max. 20.000 mc/sezon rece.

# Obligațiile operatorului

**În domeniul salubrizării – componenta curățarea și transportul zăpezii de pe căile publice și menținerea în funcțiune a acestora pe timp de polei sau de îngheț**

* 1. Operatorul serviciilor trebuie să fie integral pregătit de intervenție directă (utilaje, materiale, forţă de muncă, grafic de lucru) până cel târziu în data de 1 noiembrie a fiecărui an, în care se va ţine seama de prognoza meteo oficială pentru iarna respectivă.
  2. Operatorul va asigura continuitatea activității pe toată durata sezonului rece, indiferent de condițiile meteo, în întreaga arie administrativ-teritorială încredințată, cu respectarea prevederilor contractuale.
  3. Operatorul are obligația să echipeze toate utilajele folosite la activitățile de salubrizare, cu sisteme de supraveghere prin satelit (GPS-uri) din resurse proprii, la data semnării contractului și va putea fi monitorizat de la autoritatea publică locală prin acces controlat. De asemenea, sistemul va genera rapoarte care vor fi transmise beneficiarului ori de cate ori vor fi solicitate de acesta. Conținutul unui raport va fi stabilit de către beneficiar ulterior atribuirii contractului.
  4. Operatorul va înființa pe cheltuiala proprie, un Dispecerat cu program de funcționare 24/24 și o unitatea operativă mobilă de supraveghere și monitorizare, necesară desfășurării activității de deszăpezire și combatere a poleiului, respectându-se următoarele condiții:
     1. Dispeceratul va ține evidenta scrisă a problemelor referitoare la activitățile de deszăpezire și combaterea poleiului, comunicând echipajelor mobile locurile în care este necesară intervenția lor și înregistrând problemele specifice activității, comunicate de echipaje.
     2. Echipajele mobile vor ține legătura cu dispeceratul și cu beneficiarul din partea administrației publice, preluând sesizările ce țin de activitatea de deszăpezire și combaterea poleiului, deplasându-se în punctele respective în vederea verificării și intervenției.
     3. Operatorul va pune la dispoziția echipajelor mobile mijloace de transport și va dota personalul acestora cu mijloace de comunicare: telefonie mobilă sau stații de emisie-recepție.
     4. Operatorul va pune la dispoziția beneficiarului un mijloc de transport persoane, pe toată perioada de deszăpezire, pentru monitorizarea activității.
  5. Operatorul va deține o bază de deszăpezire care cuprinde: atelier de reparații, garare pentru echipamente, utilaje, mijloace de transport și cel puțin două depozite de materiale antiderapante pentru eficientizarea activității.
  6. Operatorul se va îngriji de amenajarea spațiilor necesare pentru prestarea activităților in conformitate cu normele in vigoare pentru îndeplinirea indicatorilor de calitate a prestării activității de deszăpezire.
  7. Operatorul va asigura utilajele și întreaga cantitate de material antiderapant necesare combaterii poleiului de pe căile publice. Dotarea cu utilaje trebuie să acopere întreaga gamă de lucrări ce urmează a fi executate conform programului aprobat.
  8. Operatorul serviciului de deszăpezire va lua toate măsurile pentru a fi gata să intervină imediat ce ninsoarea începe să se depună la căderea primei zăpezi sau la apariția poleiului.
  9. Operatorul serviciului de deszăpezire va lua toate măsurile pentru a fi gata de acțiune la întreaga capacitate programată la 30 minute de la primirea dispoziției de lucru.
  10. Primele acțiuni vor viza combaterea formării poleiului pe arterele în pantă, poduri, în intersecții mari de circulație, piețe, stații pentru pietoni.
  11. Arterele principale de circulație cuprinse în Urgența I, vor fi curățate și practicabile în maxim 1-2 ore de la încetarea ninsorii, arterele secundare de circulație cuprinse în Urgența II în maxim 4-5 ore de la încetarea ninsorii.
  12. La nevoie va fi asigurată funcționarea fără întrerupere a utilajelor de deszăpezire prin organizarea activității pe schimburi.
  13. Confirmarea prestației de activităților deszăpezire se va face în baza planului de lucrări aprobat și a fișelor zilnice de lucru ce vor fi întocmite de operator și confirmate de beneficiar.
  14. Operatorul își va adapta regimul de prestare a activității la cerințele beneficiarului.
  15. Îndeplinirea indicatorilor de calitate a prestării activității, specificați in regulamentul serviciului de deszăpezire.
  16. Operatorul de servicii va încasa lunar în baza contractului de prestare și a programului de lucru întocmit lunar, contravaloarea prestației efectuate care este confirmată pe baza proceselor verbale zilnice de recepție.
  17. Operatorul își va dimensiona structura de personal, parcul de utilaje și echipamente pentru activitatea de deszăpezire, în funcție de volumul de lucrări estimate având în vedere că suprafețele domeniului public cuprinse în programul de prestații să fie zilnic degajate de zăpadă și gheață, prin exercitarea tuturor lucrărilor necesare în scopul obținerii și menținerii calității cerute conform cu normele și normativele în vigoare.
  18. În scopul unei bune organizări, funcționări și pentru evidență se vor întocmi următoarele documente pentru activitatea de deszăpezire:
      1. Evidența distinctă pentru serviciul de salubrizare - componenta deszăpezire care face obiectul prezentului contract.
      2. Operatorul va întocmi lunar programul de lucru (grafic) pe care îl va supune aprobării beneficiarului. Programul va cuprinde algoritmul lucrărilor de deszăpezire care va trebui respectat cu strictețe. În primă urgenta vor fi executate lucrări de deszăpezire pe arterele care asigură accesul la instituții publice, instituții de învățământ.
      3. Programul prestației se va stabili de operator, care va avea în vedere ca suprafețele domeniului public cuprinse în program să fie în permanență degajate de zăpadă, prin executarea tuturor lucrărilor necesare și va fi adus la cunoștința beneficiarului înainte de începerea lucrărilor astfel programate. Activitatea se execută ziua sau noaptea, în funcție de necesitate și are ca scop menținerea în stare practicabilă a arterelor de circulație.
      4. Notificarea cauzelor de natură să conducă la reducerea activității și măsurile ce se impun pentru asigurarea continuității activității.
      5. Operatorul va furniza autorităților administrației publice locale și A.N.R.S.C. informațiile solicitate și va asigura accesul la toate informațiile necesare în vederea verificării și evaluării funcționării și dezvoltării serviciilor publice de salubrizare componenta deszăpezire în conformitate cu clauzele contractului și cu prevederile legale în vigoare.

# Obiectivele serviciului de salubrizare

**Condiții tehnice ale serviciului de salubrizare – componenta curățarea și transportul zăpezii de pe căile publice și menținerea în funcțiune a acestora pe timp de polei sau de îngheț**

* 1. Serviciile publice de salubrizare – componenta curățarea și transportul zăpezii de pe căile publice și menținerea în funcțiune a acestora pe timp de polei sau de îngheț în municipiului Târgu Mureș trebuie să asigure prestarea serviciului in regim de continuitate pe perioada sezonului rece, cu respectarea condițiilor tehnice specifice acestei activități.
  2. Toate mașinile și utilajele prezentate în ofertă ca făcând parte din pregătirea tehnică a ofertantului trebuie sa fie folosite in exclusivitate pentru activitățile de deszăpezire a municipiului Târgu Mureș.
  3. Utilajele prezentate în ofertă trebuie menținute în starea tehnică optimă pentru a asigura desfășurarea continua a activității.

**Obiective de exploatare ale serviciului de salubrizare – componenta curățarea și transportul zăpezii de pe căile publice și menținerea în funcțiune a acestora pe timp de polei sau de îngheț**

* 1. Obiectivele pe care trebuie să le atingă serviciul public de deszăpezire sunt următoarele:
* îmbunătățirea condițiilor de viață ale cetățenilor;
* promovarea calității și eficienta activităților de deszăpezire;
* dezvoltarea durabila a serviciului;
* protecția mediului înconjurător, cu evidențierea măsurilor de protecție a mediului pe etape de dezvoltare, in concordanta cu programul de adaptare la normele Uniunii Europene
* gestionarea serviciului pe criterii de transparență, competitivitate și eficiență.

**Tehnologii în prestarea serviciului de salubrizare – componenta curățarea și transportul zăpezii de pe căile publice și menținerea în funcțiune a acestora pe timp de polei sau de îngheț**

* 1. Operatorul va prezenta în documentația de ofertă concepția proprie privind modalitatea de organizare și funcționare a prestației de deszăpezire a domeniului public, cu referire la utilajele din dotare folosite.
  2. Operatorul va prezenta planul de control, monitorizare și dispecerizare a activităților.

**Obiective de ordin economic ale serviciului de salubrizare – componenta curățarea și transportul zăpezii de pe căile publice și menținerea în funcțiune a acestora pe timp de polei sau de îngheț**

* 1. Serviciul public de deszăpezire va urmări să se realizeze un raport calitate/cost cât mai bun pentru perioada de derulare a contractului și un echilibru între riscurile și beneficiile asumate prin contract.
  2. Structura și nivelul tarifelor practicate vor reflecta costul efectiv al prestației și vor fi în conformitate cu prevederile legale.

**Obiective de mediu**

* 1. Pe perioada derulării contractului, se vor respecta condițiile impuse de legislația în vigoare privind mediul și legislația specifică serviciilor publice de deszăpezire.
  2. Pe toată durata derulării contractului, operatorul va implementa condiționările ce se stabilesc prin acte normative emise de autoritățile de mediu competente, conform unor programe de conformare la cerințele de protecția mediului.

# Penalități aferente serviciilor de salubrizare

* 1. Operatorul declară și garantează că acceptă și încheie Contractul pe propriul său risc tehnic, economic și financiar și că este răspunzător atât în fața Beneficiarului cât și, în unele situații, față de Autoritățile Competente pentru obligațiile asumate, prestarea Serviciului conform prevederilor Contractului. Nici Beneficiarul, nici Autoritățile Competente nu vor fi răspunzători în niciun fel față de terți pentru îndeplinirea de către Operator a obligațiilor asumate în baza Contractului și pentru prestarea de către acesta a Serviciului. Operatorul confirmă în special că a luat în considerație, în conformitate cu și bazându-se pe termenii și condițiile Contractului, înaintea încheierii Contractului, obligațiile, riscurile și/sau pericolele de orice fel care pot exista sau pot apărea în legătură cu prestarea Serviciului, în legătură cu obligațiile asumate prin Contract.
  2. Nerespectarea de către Operator a Indicatorilor de Performanță, va atrage obligația Operatorului de a plăti penalități contractuale.
  3. Operatorul este obligat la plata penalităților contractuale în caz de neîndeplinire a obligațiilor sale, inclusiv pentru următoarele obligații:
* abaterea cu nerespectarea frecvențelor sau a programelor stabilite în Contract și în Regulamentul Serviciului (5.000 lei/abatere);
* utilizarea unui vehicul care nu corespunde cerințelor tehnice stabilite prin Contract sau de Indicatorii de Performanță (2.500 lei/vehicul);
* netransmiterea informațiilor solicitate către Beneficiar sau alte Autorități Competente sau dacă informația solicitată nu este transmisă în termenul stabilit, în conformitate cu Contractul (500 lei/zi întârziere);
  1. Anexa “Indicatorii de Performanță” la Contract stipulează cuantumul penalităților pentru fiecare Indicator de Performanță care a fost încălcat sau nu a fost atins conform termenilor și condițiilor stabilite de anexa menționată.
  2. Nerespectarea gravă și repetată (de maxim 3 ori) a Indicatorilor de Performanță poate determina rezilierea Contractului de către Beneficiar. Vor fi luate în considerare nerespectările care au fost constatate prin Procese-Verbale, cu ocazia inspecțiilor și monitorizării executării Contractului efectuate de Beneficiar;
  3. Nerespectarea de către Operator a obligațiilor sale de realizare a Investițiilor la care s-a angajat prin Contract, (astfel cum sunt detaliate în anexă la Contract „Programul de investiții”), inclusiv întârzierile înregistrate față de termenele de realizare a investițiilor, prevăzute în Programul de Investiții, va atrage, pe lângă dreptul Beneficiarului de a rezilia Contractul, și obligația Operatorului de a plăti Beneficiarului penalități după cum urmează:
* a) penalități de 10% din valoarea investiției nerealizate pentru întârzieri la finalizarea acesteia mai mici de 1 an față de termenul prevăzut în Programul de Investiții;
* b) penalități de 25 % din valoarea investiției nerealizate pentru fiecare an calendaristic de întârziere, calculați de la data la care investiția era prevăzută a fi finalizată în Programul de Investiții.
  1. În plus față de orice alte despăgubiri, penalități sau sancțiuni prevăzute în Contract, Operatorul va despăgubi Beneficiarul și pe mandatarii sau prepușii acestuia în legătura cu orice pretenții sau prejudicii invocate de orice altă persoană decât Beneficiarul, care pot fi generate de, sau în cursul, sau în legătură cu neîndeplinirea de către Operator a oricăror obligații în baza Contractului.

|  |  |  |  |
| --- | --- | --- | --- |
| **Nr. crt.** | **Descrierea faptei care intră sub incidenţa sancţiunii** | **Contravenţii** | **Cuantumul amenzii**  **(lei)** |
| 1 | Refuzul Operatorilor de a pune la dispoziţie autorităţii de reglementare competente datele şi informaţiile solicitate sau furnizarea incorectă şi incompletă de date şi informaţii necesare desfăşurării activităţii acesteia; | L. 51/2006  Art. 47 al.  (3) lit. b | 10.000 -  50.000 |
| 2 | Furnizarea/prestarea serviciului de salubrizare în afara parametrilor tehnici cantitativi şi calitativi adoptaţi prin contractul de delegare a gestiunii şi a prezentului Regulament; | L. 51/2006  Art. 47 al.  (3) lit. c | 10.000 -  50.000 |
| 3 | Neaplicarea măsurilor stabilite cu ocazia activităţilor de control; | L. 51 /2006  Art. 47 al.  (4) lit. b | 30.000 -  50.000 |
| 4 | Practicarea unor preţuri şi tarife mai mari decât cele aprobate de autorităţile administraţiei publice locale, în baza metodologiilor stabilite de autorităţile de reglementare competente; | L. 51/2006  Art. 47 al.  (4) lit. e | 30.000 -  50.000 |
| 5 | Prestarea de către Operator a uneia dintre activităţile reglementate de Legea nr. 101 /2006 fără aprobarea autorităţilor administraţiei publice locale prin hotărârea de dare în administrare, respectiv hotărârea de atribuire a contractului de delegare; | L. 101 /2006  Art. 30 (1)  lit. a | 30.000 -  50.000 |
| 6 | Refuzul Operatorilor de a se supune controlului şi de a permite verificările şi inspecţiile prevăzute prin reglementări sau dispuse de autoritatea de reglementare competentă, precum şiobstrucţionarea acesteia în îndeplinirea atribuţiilor sale; | L. 51/2006  Art. 47 al.  (4) lit. a | 30.000 -  50.000 |
| 7 | Nerespectarea de către Operatori a normelor privind protecţia igienei publice şi a sănătăţii populaţiei, a mediului de viaţă al populaţiei şi a mediului. | L. 51/2006  Art. 47 al.  (4) lit. h | 30.000 -  50.000 |
| 8 | Sistarea nejustificată a serviciului sau refuzul de a relua activitatea după achitarea la zi a debitelor restante. | L. 51/2006  Art. 47 al.  (2) lit. c | 5.000 -  10.000 |
| 9 | Încălcarea de către Operator a obligaţiei privind asigurarea colectării separate a deşeurilor, potrivit contractului de salubrizare. | L. 211/2011  Art. 14 al.  (2) | 20.000 -  40.000 |

# Modul de prezentare a ofertei

* 1. Ofertanții vor întocmi propunerea tehnică și financiară cu respectarea prevederilor stabilite în cadrul fișei de date a achizițiilor din cadrul documentației de atribuire. Propunerea tehnică se va prezenta la rubrica special prevăzută în S.E.A.P. în aceste sens, respectiv “Documente de calificare și propunere tehnică”.
  2. Operatorul economic trebuie să răspundă punctual la toate cerințele cuprinse în prezentul caiet de sarcini și să detalieze în cadrul propunerii tehnice modalitatea și mijloacele concrete prin care serviciile ofertate îndeplinesc aceste cerințe, astfel încât comisia de evaluare să aibă posibilitatea evaluării acesteia în mod obiectiv, prin raportare la informațiile prezentate de ofertant și cu respectarea prevederilor legale aplicabile.
  3. Propunerea tehnică se va întocmi într-o manieră organizată, astfel încât procesul de evaluare a ofertelor să permită identificarea facilă a corespondenței informațiilor cuprinse în ofertă cu specificațiile tehnice din caietul de sarcini. Propunerea tehnică va cuprinde cel puțin elementele menționate in cadrul fișei de date a achiziției, precum și prezentarea în detaliu cu privire la serviciile ofertate, metodologiile și tehnologiile de execuție tehnologiile folosite, echipamentele și software utilizate (în cazul sistemului informatic), precum și soluțiile tehnice propuse prin raportare la cerințele stabilite în prezentul caiet de sarcini.
  4. Pentru a transparentiza procesul de ofertare și evaluare a ofertelor, prezentăm în anexă la prezentul CS, Anexa 1 CS Oferta tehnico-financiară.
  5. Omisiunea sau neîndeplinirea corespunzătoare a oricărei dintre cerințele prezentului caiet de sarcini poate conduce la respingerea ofertei ca neconformă, cu aplicarea în mod corespunzător a prevederilor legale aplicabile. Astfel, lipsa unui răspuns sau prezentarea unor descrieri nerelevante prin raportare la cerințele prezentului caiet de sarcini, ori care nu demonstrează înțelegerea contextului și obiectivelor/rezultatelor așteptate în urma execuției contractului de delegare a gestiunii serviciului de salubrizare poate conduce la respingerea ofertei. De asemenea, un simplu răspuns (afirmație) de confirmare din partea operatorului economic cu privire la respectarea cerințelor din caietul de sarcini, fără precizarea exactă a modalității de îndeplinire, nu va fi acceptat. În acest sens se solicită din partea ofertanților și intră în răspunderea acestora prezentarea mijloacelor probante în sprijinul oricăror afirmații care se pot încadra în categoria exemplului anterior menționat.
  6. Nerespectarea cerințelor caietului de sarcini și/sau absența din cadrul conținutului propunerii tehnice a specificațiilor minime stabilite pentru fiecare dintre serviciile solicitate poate atrage încadrarea ofertei ca fiind neconformă.
  7. Propunerea financiară va cuprinde prețul total ofertat, care se completează în S.E.A.P., la rubrica special prevăzută în acest sens „Oferta” pentru activitatea de curăţarea şi transportul zăpezii de pe căile publice din localitate şi menţinerea în funcţiune a acestora pe timp de polei sau de îngheţ:

|  |  |  |  |  |
| --- | --- | --- | --- | --- |
| **Nr. crt.** | **Denumire activitate** | **Cantitate estimată - ptr. 24 luni** | **Unitate de măsură** | **Tarif ofertat (lei/UM, fără TVA)** |
| 11 | tarif curăţat zăpadă mecanizat cu autospeciale/utilaje echipate cu lamă/plug; | 106,724,640 | mp | .............. |
| 12 | tarif curăţat zăpadă mecanizat cu autospeciale/utilaje din categoria freză, pe căile publice specificate distinct în caietul de sarcini; | 2.000 | mp | .............. |
| 13 | tarif curăţat zăpadă manual, inclusiv staţii publice de îmbarcare-debarcare călători şi refugii; | 15.288.640 | mp | .............. |
| 14 | tarif curăţat gheaţă manual, inclusiv staţii publice de îmbarcare-debarcare călători şi refugii; | 15.288.640 | mp | .............. |
| 15 | tarif încărcat mecanizat şi transport zăpadă; | 600.000 | mc | .............. |
| 16 | tarif împrăştiat mecanic material antiderapant, de tip sare; | 106,724,640 | mp | .............. |
| 17 | tarif împrăştiat manual material antiderapant, de tip sare; | 106,724,640 | mp | .............. |
| 18 | tarif împrăştiat mecanic material antiderapant, de tip sare și nisip; | 106,724,640 | Mp | ............. |
| 19 | tarif împrăştiat manual material antiderapant, de tip sare și nisip; | 15.288.640 | Mp | ............... |
| 20 | tarif împrăştiat mecanic material antiderapant, de tip sare cu injecţie de soluţie de clorură de calciu, în pondere conform caiet de sarcini; | 106,724,640 | mp | .............. |
| 21 | tarif împrăştiat manual material antiderapant, de tip sare în amestec cu clorură de calciu solidă, în pondere conform caiet de sarcini; | 15.288.640 | mp | .............. |
| 22 | tarif împrăştiat mecanic material antiderapant, de tip sare cu injecţie de soluţie de clorură de magneziu, în pondere conform caiet de sarcini; | 106,724,640 | mp | .............. |
| 23 | tarif împrăştiat manual material antiderapant, de tip sare în amestec cu clorură de magneziu solidă, în pondere conform caiet de sarcini. | 15.288.640 | mp | .............. |

# Tarifele aplicate pentru activitățile serviciului de salubrizare

* 1. Tarifele cotate de operator în cadrul ofertei trebuie să conducă la atingerea următoarelor obiective:
* asigurarea prestării serviciului de salubrizare la nivelurile de calitate prin prezentul caiet de sarcini și regulamentul de organizare și funcționare a serviciului, în scopul atingerii indicatorilor de performanță stabiliți;
* realizarea unui raport calitate-cost cât mai eficient pentru autoritatea contractantă și, respectiv, pentru utilizatorii serviciului, pe toată durata contratului de delegare a gestiunii;
* asigurarea funcţionării eficiente a serviciului de salubrizare, precum și a integrității bunurilor conexe acestuia aparţinând domeniului public și privat al autorității contractante care sunt sau pot fi afectate de modul de prestare al serviciului, precum și asigurarea protecţiei mediului.
  1. Tarifele ofertate pentru realizarea serviciului se vor calcula și fundamenta în conformitate cu prevederile Ordinului nr. 640/2022 al A.N.R.S.C., scop în care ofertantul va prezenta în cadrul ofertei justificările aferente.

**Ajustarea/indexarea tarifelor**

* 1. Indexarea tarifelor pentru activitățile specifice se va realiza conform prevederilor Ordinului A.N.R.S.C. nr. 640/2022;
  2. Tarifele se pot indexa la solicitarea justificată a operatorului, nu mai devreme de primul an de la data semnării contractului de delegare a gestiuni și numai cu aprobarea prealabilă a autorității contractante, în următoarele condiții:
* dacă intervine o majorare a unuia sau mai multor elemente de cost din structura sumelor de disponibilitate/tarifelor cu mai mult de 5%, pe o perioada de 3 luni consecutive;
* modificarea cantităților cu mai mult de 20% ori modificarea condițiilor de prestare a activității,
* ca urmare a adăugării unui nou element de cost în structura sumelor de disponibilitate /tarifelor;
* ca urmare a modificărilor legislative care conduc la creșterea cheltuielilor de protecție a mediului și de securitate și sănătate în muncă.
  1. Indexarea se realizează la solicitarea scrisă a operatorului, transmisă, regulă, cu cel puțin 60 de zile înainte de data intrării în vigoare a indexării. Data de la care intră în vigoare tarifele indexate este data de 1 iulie a fiecărui an.

**Facturarea și decontarea serviciilor**

* 1. Toate activitățile aferente serviciului, mai puțin cele care potrivit prevederilor prezentului caiet de sarcini se asigură cu titlu gratuit și/sau urmează să fie decontate direct de către utilizatorii serviciului, se facturează către autoritatea contractantă, cu respectarea unităților de măsură indicate și prin raportare la cantitățile real executate, precum și prin aplicarea tarifelor cotate în cadrul propunerii financiare.
  2. Confirmarea prestațiilor aferente serviciului se va realiza de către reprezentanții autorității contractante pe baza următoarelor date/documente/ informații:
* fișele rezultate în urma controalelor efectuate împreună cu un reprezentant al operatorului, în conformitate cu prevederile din prezentul caiet de sarcini, care vor conține cel puțin informații referitoare la durata de acțiune a forței mecanizate și a forței de lucru umane, volumul/cantitatea de servicii real executată, pe tipurile de operațiuni/activități, arterele pe care s-a acționat și schimburile în care au fost desfășurate respectivele operațiuni;
* rapoartele GPS ale utilajelor folosite pentru realizarea operațiilor, precum și cu datele disponibile în cadrul sistemului informatic, deîndată ce acesta va fi pus în producție spre utilizare;
* fișele zilnice de confirmare întocmite de către operator și supuse avizării autorității contractante, care vor centraliza informațiile mai sus menționate.
  1. Documentele mai sus menționate se întocmesc cel puțin în două exemplare, unul pentru achizitor şi celălalt pentru operatorul de salubrizare.
  2. Totodată, operatorul va prezenta autorității contractante, de 2 ori pe lună, un raport de activitate conținând volumele de lucrări efectuate (centralizarea fișelor zilnice). Aceste rapoarte se aprobă de către autoritatea contractantă, operatorul putând proceda la facturarea serviciilor aferente în baza acestora.
  3. În cazul în care autoritatea contractantă are observații cu privire la conținutul documentelor mai sus menționate, operatorul are obligația de a prelua în mod corespunzător respectivele observații/de a rectifica conținutul acestora, urmând să procedeze la emiterea facturii numai după aprobarea în mod corespunzător a rapoartelor bi-lunare de către reprezentanții acesteia.

# Perioada de mobilizare

* 1. Perioada de mobilizare reprezintă perioada dintre data semnării contractului de delegare a gestiunii serviciului de salubrizare și data finalizării celor 90 de zile, începerea efectivă a prestării/furnizării serviciilor solicitate prin prezentul caiet de sarcini se va da cel târziu până în data de 01 noiembrie a anului în curs. Perioada de mobilizare este de cel mult 90 de zile calendaristice.
  2. Pe durata perioadei de mobilizare, operatorul are obligația desfășurării cel puțin a următoarelor activități:
* atragerea/angajarea personalului necesar la un nivel de ocupare de cel puțin 90% în măsura în care acesta nu este disponibil la data semnării contractului de delegare a gestiunii, cu precizarea că pozițiile aferente personalului cheie de specialitate nominalizat pentru îndeplinirea contractului vor trebui ocupate în totaliate;
* procurarea (cumpărare, închiriere, leasing, comodat etc.) a utilajelor/ instalațiilor/echipamentelor/vehiculelor necesare (pentru toate categoriile de servicii/operațiuni/activități) în măsura în care acestea nu sunt disponibile la data semnării contractului de delegare a gestiunii, precum şi achiziționarea de **lăzi de depozitare material antiderapant**;
* amenajarea bazei/bazelor de lucru operaționale, precum și autorizarea activităților în conformitate cu cerințele legale (inclusiv în cazul punctelor de lucru suplimentare);
* includerea noii arii de operare în sistemul de management de asigurarea calității și a protecției mediului şi, după caz, adaptarea procedurilor operaționale şi de lucru în acest sens;
* obținerea licenței/acordului eliberat de către autoritățile competente prin care operatorului i se acordă permisiunea furnizării/prestării serviciului de salubrizare pe raza teritorială a Municipiului Tg Mureș;
* stabilirea, împreună cu autoritatea contractantă a formatului standard a tuturor documentelor care vor fi utilizate în scopuri de raportare/monitorizare/control a activității desfășurate;
* informarea operatorii economici care gestionează instalațiile de tratare și eliminare a deșeurilor și alți operatori posibil interesați asupra specificul operațiunilor/activităților care vor fi desfășurate în baza contractului de delegare a gestiunii serviciului de salubrizare;
* încheierea contractelor cu depozite de deșeuri autorizate pentru depozitarea deșeurilor, cf contractului de delegare;
* realizarea oricăror alte activități conexe stabilite prin prezentul caiet de sarcini referitoare la perioada de mobilizare.

**SECȚIUNEA II. SERVICIUL PUBLIC DE SALUBRIZARE STRADALĂ**

**CAPITOLUL 1**

**1.1 Informaţii despre Autoritatea Contractantă**

BENEFICIARUL ACHIZIŢIEI:

Municipiul Târgu Mureș - Administraţie Publică Locală C. I. F.: 4322823

Sediul social: Tg Mureş, P-ta Victoriei Nr. 3, jud Mureş,

Date de contact: tel/fax 0265268330, e-mail primaria@tirgumures.ro

*Municipiul Tg Mureş este persoană juridică de drept public, are patrimoniu propriu şi capacitate juridică deplină.*

**1.2 Durata contractului**

Durata contractului este de 24 luni calendaristice de la data semnării acestuia, până la atribuirea serviciului de salubrizare în condițiile legii,

**Contractul încetează de drept și fără nici o despăgubire în sarcina Autorității Contractante, înainte de împlinirea termenului contractual, în termen de 7 zile de la data notificării de înștiințare transmisă Operatorului în condițiile atribuirii contractului de delegare.**

**1.3 Introducere**

1.3.1 Primăria Municipiului Târgu Mureş, în calitate de Achizitor (Autoritate Contractantă), reţinând obligaţiile care-i revin cu privire la asigurarea continuitatii serviciului public de salubrizare: activitatea de salubrizare raportat la situatia de criză, ca urmare a sistării serviciului în urma unei situații de forță majoră - urgență si legislaţia generală şi specifică privind serviciile de salubrizare, organizează, coordonează, reglementează, conduce, monitorizează şi controlează activitatea de salubrizare a Municipiului Târgu Mureş.

1.3.2 Până în prezent activitatea de salubrizare pentru activitățile de măturat, spălat, stropire și întreținerea căilor publice precum și colectarea cadavrelor animalelor de pe domeniul public și predarea acestora către unitățile de ecarisaj sau către instalațiile de neutralizare, la nivelul Municipiului Târgu Mureş s-a desfăşurat în baza unui contract de servicii. Prin procedura iniţiată, Autoritatea Contractantă urmăreşte să asigure continuitatea desfăşurării serviciului, cu scopul îmbunătăţirii calităţii vieţii pentru utilizatorii serviciului – populaţia Municipiului Tg Mureş.

**1.4 Cadru legal**

1.4.1 Prezentul caiet de sarcini a fost întocmit în concordanţă cu necesităţile obiective ale Municipiului Tg Mureş, pe baza legislaţiei în vigoare respectiv Ordinul A.N.R.S.C. nr.640/2022, a situației de urgență, în vederea asigurării continuității serviciului şi cu respectarea regulilor de bază precizate în caietul de sarcini – cadru al serviciului de salubrizare pentru activitățile de măturat, spălat, stropire și întreținerea căilor publice precum și colectarea cadavrelor animalelor de pe domeniul public și predarea acestora către unitățile de ecarisaj sau către instalațiile de neutralizare.

1.4.2 Serviciul de salubrizare pentru activitățile de măturat, spălat, stropire și întreținerea căilor publice precum și colectarea cadavrelor animalelor de pe domeniul public și predarea acestora către unitățile de ecarisaj sau către instalațiile de neutralizare, se va realiza în conformitate cu legislația generala și specifica europeană și românească.

Aceasta include, dar nu se limitează, la următoarele:

- Legea nr. 101/2006 a serviciului de salubrizare a localităţilor, republicată;

- Legea nr. 99/2014 pentru modificarea şi completarea Legii salubrizării localităţilor nr.101/2006;

- Legea nr. 51/2006 a serviciilor comunitare de utilităţi publice, republicată;

- Legea nr. 225/2016 pentru modificarea şi completarea Legii serviciilor comunitare de utilităţi publice nr. 51/2006;

- Ordinul presedintelui ANRSC nr. 82/2015 privind aprobarea regulamentului-cadru al serviciului de salubrizare al localitatilor.

- Hotărârea Guvernului nr. 246/2006 pentru aprobarea Strategiei Naţională privind accelerarea dezvoltării serviciilor comunitare de utilităţi publice;

- Ordinul A.N.R.S.C. nr. 640/2022 privind aprobarea Normelor metodologice de stabilire, ajustare sau modificare a tarifelor pentru activităţile specifice serviciului de salubrizare a localităţilor, precum si de calculare a tarifelor/taxelor distincte pentru gestionarea deseurilor si a taxelor de salubrizare;

- O.G. nr. 92/2021 privind regimul deșeurilor;

- Legea nr.462/2002 pentru aprobarea Ordonanţei Guvernului nr. 50/2000 privind măsurile de colaborare dintre Ministerul Sănătăţii şi autorităţile administraţiei publice locale în aplicarea reglementărilor din domeniul sănătăţii publice;

- Ordinul Ministrului Sănătăţii nr. 119/04.02.2014 pentru aprobarea Normelor de igienă şi sănătate publică privind mediul de viaţă al populaţiei;

- Legea nr. 98/2016 privind achiziţiile publice cu modificarile şi completările ulterioare;

- HOTĂRÂRE Nr. 395/2016 din 2 iunie 2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice- O.U.G. nr. 57/2019 privind Codul Administrativ;

- Legea nr. 101/2016 privind remediile şi căile de atac în materie de atribuire a contractelor de achiziţie publică, a contractelor sectoriale şi a contractelor de concesiune de lucrări şi concesiune de servicii, precum şi pentru organizarea şi funcţionarea Consiliului Naţional de Soluţionare a Contestaţiilor cu modificările şi completările ulterioare;

**CAPITOLUL 2**

**2.1 Obiectul caietului de sarcini**

2.1.1 Caietul de sarcini face parte integrantă din documentaţia de delegare şi conţine indicaţii privind regulile de bază care trebuie respectate astfel încât potenţialii ofertanţi să elaboreze propunerea tehnică şi oferta financiară corespunzătoare cu solicitările Achizitorului (Autorității Contractante).

2.1.2 Prezentul caiet de sarcini conține specificații tehnice care definesc caracteristicile referitoare la nivelul calitativ, tehnic şi de performanță, siguranța în exploatare, precum şi sisteme de asigurare a calității, terminologia, condițiile pentru certificarea conformității cu standarde relevante sau altele asemenea.

2.1.3 Specificaţiile tehnice se referă, de asemenea, la algoritmul executării activităţilor, la verificarea, inspecţia şi condiţiile de recepţie a lucrărilor, precum şi la alte condiţii ce derivă din actele normative şi reglementările în legătură cu desfăşurarea serviciului de salubrizare.

2.1.4 Caietul de sarcini precizează reglementările obligatorii referitoare la protecţia muncii, la prevenirea şi stingerea incendiilor şi la protecţia mediului, care trebuie respectate pe parcursul prestării serviciului de salubrizare în municipiul Târgu Mureș şi care sunt în vigoare.

2.1.5 Caietul de sarcini conține cerințele tehnice impuse ce vor fi considerate ca minimale. În acest sens, orice ofertă prezentată care se abate de la prevederile caietului de sarcini, va fi luată în considerare, dar numai în măsura în care propunerea tehnică presupune asigurarea unui nivel calitativ superior cerinţelor minimale din caietul de sarcini.

2.1.6 Ofertele de servicii care nu satisfac cerinţele caietului de sarcini vor fi declarate oferte neconforme şi vor fi respinse.

2.1.7 Autoritatea Contractantă urmăreşte, să delege serviciul de salubrizare pentru activitățile de măturat, spălat, stropire și întreținerea căilor publice precum și colectarea cadavrelor animalelor de pe domeniul public și predarea acestora către unitățile de ecarisaj sau către instalațiile de neutralizare, în municipiul Târgu Mureș, **PRIN CONTRACT DE PRESTĂRI DE SERVICII**, în vederea asigurării continuității serviciului către un Operator economic care să corespundă condiţiilor impuse prin documentația de achiziție.

2.1.8 Activităţile de salubrizare se vor aplica la obiectivele şi suprafeţele din raza teritorial-administrativă a Municipiului Tg Mureş, aşa cum sunt ele definite în prezentul capitol, pentru fiecare activitate.

2.1.9 Prezentul caiet de sarcini stabileşte condiţiile de desfăşurare a activităţilor specifice serviciului de salubrizare - măturatul, spălatul, stropirea și întreținerea căilor publice precum și colectarea cadavrelor animalelor de pe domeniul public și predarea acestora către unitățile de ecarisaj sau către instalațiile de neutralizare, stabilind nivelurile de calitate şi condiţiile tehnice necesare funcţionării acestui serviciu în condiţii de eficienţă şi siguranţă.

2.1.10 Operatorul are permisiunea de a desfăşura activităţile de salubrizare - măturatul, spălatul, stropirea și întreținerea căilor publice precum și colectarea cadavrelor animalelor de pe domeniul public și predarea acestora către unitățile de ecarisaj sau către instalațiile de neutralizare, în condiţiile legii, în aria administrativ-teritorială a Municipiului Tg Mureş, deţinând conform legii, exclusivitatea asupra desfăşurării acestei activităţi în aria de delegare.

**2.2 Perioada de mobilizare**

2.2.1 În perioada de mobilizare, Operatorul va prezenta o listă cu toate resursele umane angajate în scopul furnizării de servicii. Lista personalului va cuprinde numărul de persoane alocat fiecarei activități.

2.2.2 În vederea bunei desfăşurări a serviciului de salubrizare, Operatorul va beneficia de o perioadă de mobilizare necesară efectuării activităţii de cunoaştere a teritoriului pe care îşi va desfăşura serviciul și îşi va pregăti baza logistică necesară bunei desfăşurări a activităţii (sistemul informatic, sistemul de monitorizare prin GPS, etc.).

2.2.3 Perioada de mobilizare reprezintă perioada dintre data semnării contractului de delegare a gestiunii serviciului de salubrizare și data începerii efective a prestării/furnizării serviciilor solicitate prin prezentul caiet de sarcini. Perioada de mobilizare este de cel mult 90 de zile calendaristice.

2.2.4 Operatorul se va obliga să pună la dispoziţie numărul total de utilaje şi personal, necesar derulării activitătii, la finalul Perioadei de mobilizare, de 90 de zile.

2.2.5 În timpul Perioadei de mobilizare, Operatorul se va pregăti complet pentru executarea serviciului, va face demersurile în vederea autorizării bazei de lucru și va asigura funcționarea serviciului de la începutul perioadei de mobilizare.

2.2.6 Operatorul va obţine şi instala orice echipament suplimentar, vehicule şi facilități pe care le consideră necesare pentru a putea executa complet serviciile, în conformitate cu oferta tehnică depusă, va angaja şi va pregăti personalul.

2.2.7 Pe perioada de mobilizare, Operatorul va prelua de la Autoritatea Contractantă toate informațiile și datele existente pentru întocmirea planului propriu de activitate.

2.2.8 La sfârșitul perioadei de mobilizare de 90 zile, Operatorul va prezenta un raport justificativ privind pregătirea sa pentru a asigurarea în condiții optime a activităților, inclusiv cu problemele cu care s-a confruntat în această perioadă, urmând să facă propuneri pentru remedierea eventualelor probleme identificate.

2.2.9 Începând cu perioada de mobilizare, Operatorul va menține legătura cu autoritățile competente, cu instituții abilitate, în vederea identificării oricăror alerte/avertizări.

2.2.10 Pe durata perioadei de mobilizare, Operatorul are obligația desfășurării cel puțin a următoarelor activități:

* atragerea/angajarea personalului necesar la un nivel de ocupare de cel puțin 90% în măsura în care acesta nu este disponibil la data semnării contractului de delegare a gestiunii, cu precizarea că pozițiile aferente personalului cheie de specialitate nominalizat pentru îndeplinirea contractului vor trebui ocupate în totaliate;
* procurarea (cumpărare, închiriere, leasing, comodat etc.) a utilajelor/ instalațiilor/echipamentelor/vehiculelor necesare (pentru toate categoriile de servicii/operațiuni/activități) în măsura în care acestea nu sunt disponibile la data semnării contractului de delegare a gestiunii, precum şi amplasarea recipientelor/containerelor de colectare/coșurilor stradale și dispozitivelor speciale în teren (nu se acceptă recipiente/containere/coșuri/dispozitive uzate);
* amenajarea bazei/bazelor de lucru operaționale, precum și autorizarea activităților în conformitate cu cerințele legale (inclusiv în cazul punctelor de lucru suplimentare);
* includerea noii arii de operare în sistemul de management de asigurarea calității și a protecției mediului şi, după caz, adaptarea procedurilor operaționale şi de lucru în acest sens;
* obținerea licenței/acordului eliberat de către autoritățile competente prin care operatorului i se acordă permisiunea furnizării/prestării serviciului de salubrizare pe raza teritorială a Municipiului Tg Mureș;
* stabilirea, împreună cu autoritatea contractantă a formatului standard a tuturor documentelor care vor fi utilizate în scopuri de raportare/monitorizare/control a activității desfășurate;
* informarea operatorii economici care gestionează instalațiile de tratare și eliminare a deșeurilor și alți operatori posibil interesați asupra specificul operațiunilor/activităților care vor fi desfășurate în baza contractului de delegare a gestiunii serviciului de salubrizare;
* încheierea contractelor cu depozite de deșeuri autorizate pentru depozitarea deșeurilor, cf contractului de delegare;
* realizarea oricăror alte activități conexe stabilite prin prezentul caiet de sarcini referitoare la perioada de mobilizare.

2.2.11 În Perioada de Mobilizare, care nu poate fi mai lungă de 90 zile de la data emiterii ordinului administrativ de incepere al contractului, Operatorul va prezenta dovezile care confirmă:

a) încheierea tuturor polițelor de asigurare necesare contractului,

b) obținerea celorlalte Autorizații necesare conform Legii pentru începerea prestării Serviciului daca este cazul,

c) orice alte obligații angajate în oferta pentru Perioada de Mobilizare.

2.2.12 Doar după prezentarea tuturor acestor dovezi de către Operator, Pârțile pot încheia Procesul-Verbal în vederea prestării Serviciului,

2.2.13 Pe durata Perioadei de Mobilizare, pârțile îşi vor asuma toate obligațiile necesare şi vor depune toate diligențele pentru ca prestarea Serviciului să poată începe, conform celor prevăzute în Caietul de sarcini.

**2.3 Sistemul de management calitate/mediu**

2.3.1 Operatorul va implementa un sistem de management conform cerințelor standardelor SR EN ISO 9001 şi SR EN ISO 14001 sau echivalent.

2.3.2 Sistemul/sistemele de management vor acoperi în mod obligatoriu toate activitățile desfășurate de Operator.

2.3.3 Operatorul trebuie să pună la dispoziția Autorității Contractante, în perioada de mobilizare, în conformitate cu oferta, manualul sau manualele cuprinzând toate procedurile, instrucţiunile de lucru, formulare şi manualele subsecvente aferente sistemului. Operatorul va depune în scris, Autorității Contractante orice modificare adusă manualului/manualelor.

2.3.4 Operatorul trebuie să se asigure că toate serviciile sunt furnizate în condiţiile respectării standardelor de calitate şi mediu si să se asigure de obținerea autorizațiilor, avizelor necesare, acordului eliberat de către autorităţile competente prin care Operatorului i se acordă permisiunea prestării serviciilor de salubrizare pe raza teritorială a UAT-ului, dacă este cazul.

2.3.5 Operatorul va avea in vedere la proiectarea sistemelor de management cerintele Autorității contratante privind raportarea.

2.3.6 Operatorul trebuie sa se asigure ca toate serviciile sunt furnizate in conditiile respectarii standardelor de calitate, mediu si sanatate ocupationala proprii.

**2.4 Cerinţe organizatorice**

2.4.1 Operatorul serviciului de salubrizare (“Operatorul”) va asigura prestarea serviciilor care fac obiectul contractului de delegare a Serviciului pentru activitățile de măturat, spălat, stropire și întreținerea căilor publice precum și colectarea cadavrelor animalelor de pe domeniul public și predarea acestora către unitățile de ecarisaj sau către instalațiile de neutralizare, cu respectarea prevederilor prezentului caiet de sarcini, a legislaţiei de specialitate în vigoare şi a documentelor programatice cu referire la organizarea şi funcţionarea serviciului de salubrizare, aprobate la nivelul Municipiului Târgu Mureş, asigurând respectarea în mod special a următoarelor prevederi/reguli de organizare şi funcţionare:

a) legislaţia, normele, prescripţiile şi regulamentele aplicabile privind: igiena, sănătatea şi securitatea (protecţia) muncii; gospodărirea apelor; protecţia mediului; urmărirea comportării în timp a construcţiilor;prevenirea şi combaterea incendiilor.

b) exploatarea, întreţinerea şi reparaţia instalaţiilor şi utilajelor se realizează numai cu personal autorizat în condiţiile legii şi în funcţie de complexitatea instalaţiei, respectiv a specificului locului de muncă;

c) respectarea indicatorilor de performanţă şi calitate stabiliţi în prezentul caietul de sarcini/contractul de delegare a gestiunii serviciului;

d) furnizarea către autorităţile administraţiei publice locale, respectiv către A.N.R.S.C., a informaţiilor solicitate şi asigurarea accesului reprezentanţilor acestora la documentaţiile/actele individuale pe baza cărora se prestează serviciul de salubrizare în condiţiile legii;

e) respectarea angajamentelor asumate prin contractul pentru prestarea serviciului;

f) prestarea serviciilor cel puţin la nivelul cantitativ şi calitativ prevăzut prin prezentul caiet de sarcini, către toate categoriile de utilizatori de pe raza Municipiului Tg Mureş;

g) realizarea, în perioada de mobilizare, a unui sistem de evidenţă a sesizărilor şi reclamaţiilor şi de rezolvare operativă a acestora;

h) evidenţa zilnică a orelor de funcţionare a utilajelor prin sistem GPS;

i) evidenţa zilnică a gestiunii deşeurilor stradale şi raportarea situaţiei periodic către autorităţile competente, conform reglementărilor în vigoare şi a cerinţelor contractuale;

j) asigurarea zilnică a personalului necesar pentru prestarea întocmai şi la timp a activităţilor asumate prin contractul de delegare a Serviciului;

k) conducerea/coordonarea operativă prin dispecerat şi asigurarea mijloacelor tehnice şi a personalului de intervenţie;

l) asigurarea dotării proprii cu instalaţii şi echipamente specifice necesare pentru prestarea activităţilor asumate prin contract;

m) tuturor celorlalte condiţii specifice stabilite prin prezentul Caiet de sarcini (inclusiv cele vizând realizarea reparaţiilor, a eventualelor investiţii/celelate cheltuieli pe care le va face Operatorul, cu respectarea modului de aprobare şi decontare a acestora în cadrul relaţiilor contractuale dintre Autoritatea Contractantă şi Operator).

2.4.2 Operatorul serviciului de salubrizare va asigura:

a) respectarea legislaţiei, normelor, prescripţiilor şi regulamentelor privind igiena muncii, protecţia muncii, gospodărirea apelor, protecţia mediului, urmărirea comportării în timp a construcţiilor, prevenirea şi combaterea incendiilor;

b) exploatarea, întreţinerea şi reparaţia instalaţiilor şi utilajelor cu personal autorizat funcţie de complexitatea instalaţiei şi specificul locului de muncă;

c) respectarea indicatorilor de performanţă stabiliţi prin contract;

d) furnizarea autorităţii administraţiei publice locale, respectiv A.N.R.S.C., a informaţiilor solicitate şi accesul la documentaţiile şi la actele individuale pe baza cărora prestează serviciul de salubrizare, în condiţiile legii;

e) respectarea angajamentelor luate prin contractele de prestare a serviciului de salubrizare;

f) aplicarea de metode performante de management, care să conducă la reducerea costurilor de operare;

g) înlocuirea mijloacelor de transport și a utilajelor care prezintă defecţiuni sau neetanşeităţi;

h) elaborarea planurilor anuale de revizii şi reparaţii executate cu forţe proprii şi cu terţi;

i) realizarea unui sistem de evidenţă a sesizărilor şi reclamaţiilor şi de rezolvare operativă a acestora, doar după acordul Autorității Contractante;

j) evidenţa orelor de funcţionare a utilajelor, respectiv evidența orelor de lucru a personalului;

k) ţinerea unei evidenţe a gestiunii tuturor deşeurilor şi raportarea situaţiei periodic, autorităţilor competente, conform reglementărilor în vigoare și a cerințelor contractuale;

l) personalul necesar pentru prestarea activităţilor asumate prin contract ;

m) conducerea operativă prin dispecerat şi asigurarea mijloacelor tehnice şi a personalului de intervenţie;

n) o dotare proprie cu instalaţii şi echipamente specifice necesare pentru prestarea activităţilor în condiţiile stabilite prin contract;

o) respectarea programului de lucru transmis de Autoritatea Contractantă.

2.4.3 Obligaţiile şi răspunderile personalului operativ al Operatorului sunt cuprinse în Regulamentul serviciului și în prezentul Caiet de sarcini.

2.4.4 Planul şi programul de organizare a activităţii prezentate de Operator în Oferta tehnică devine obligatoriu odată ce contractul intră în vigoare şi nu se poate modifica decât cu acordul Autorității Contractante.

2.4.5 Planul propriu al Operatorului trebuie să respecte Programul de activitate zilnic pe străzi, care este socotit ca cerinţă obligatorie, acesta fiind completat în functie de situaţia constatată, şi va fi aprobat de Autoritatea Contractantă.

**2.5 Cerinţe minime privind investițiile și dotarea minimă solicitată de Autoritatea Contractantă**

2.5.1 a) Investiţiile vor fi realizate de către Operator pentru realizarea infrastructurii aferente serviciului de salubrizare, în vederea funcţionării, reabilitării si dezvoltării serviciului.

b) Aceste investiții vor fi realizate în 90 zile de la data semnării contractului și vor cuprinde:

Module stradale pentru colectarea deșeurilor reciclabile (minim 5 module a câte 3 containere selective/modul, având capacitatea de minim 50 litri, pentru fracțiile: hârtie/carton, plastic/metal și sticlă) conforme cu OUG nr.74/2018. Modulele trebuie să fie acceptate de comun acord cu Autoritatea Contractantă și vor fi poziționate pe domeniul public.

c) Investițiile trec în proprietatea Autorității Contractante din momentul realizării lor de către Operator, fără ca Operatorul să solicite despăgubiri sau daune de la Autoritatea Contractantă.

2.5.2 Dotarea minimă solicitată de Autoritatea Contractantă cuprinde un necesar de minim 11 autovehicule/autospeciale:

a) Autovehicul pentru transport deșeuri stradale, conform operațiunii de intervenție – minim 3 buc.

b) Autospecială pentru măturat/aspirat mecanic, spălat și stropire – minim 6 buc.:

autospecială pentru măturat/aspirat -minim 3 buc. + autospecială pentru spălat și stropit -minim 3 buc.)

c) Autovehicul pentru ridicare și transport cadavre animale de pe domeniu public - 1 buc.

d) Autovehicul de tonaj mic sau mediu (prevăzut cu 2 servanți plus șofer), disponibil pentru intervenții 24/24 ore – 1 buc.

2.5.3 Operatorul va asigura necesarul de utilaje pentru realizarea în totalitate a serviciilor solicitate de Autoritatea Contractantă.

2.5.4 Toate utilajele și autovehiculele vor respecta legislația privind normele de mediu in vigoare și circulația pe drumurile publice.

**Factorul de evaluare pe componenta tehnică** *este norma de poluare a autovehiculelor/autospecialelor solicitate prin prezentul Caietul de sarcini.*

**Punctaj pe norma de poluare a autovehiculelor/ autospecialelor:**

1)Electrice, Hibride - 5 puncte;

2) EURO 6 - 2 puncte;

3) EURO 5 - 2 puncte;

4) EURO 4 - 1 punct;

2.5.5 Toate autovehiculele/autospeciale care deservesc serviciul de salubrizare vor avea inspecția periodică tehnică în termen, vor fi dotate cu echipamente de navigare GPS, care vor fi conectate la o reţea care furnizează informaţii privind volumul de deşeuri colectate, locaţia utilajului şi generatorul de deşeuri.

2.5.6 Dotarea tehnică impusă în implementarea contractului va fi folosită exclusiv pentru activităţile care fac obiectul contractului şi se va afla în dotarea Operatorului pe toată perioada contractului.

2.5.7 Starea tehnică a autovehiculelor trebuie să fie corespunzătoare circulaţiei pe drumurile publice, fără scurgeri de carburanţi, lubrifianţi sau lichide speciale, cu emisii reduse de noxe (zgomot şi gaze de eşapament), şi să prezinte o bună etanşeitate a benelor de încărcare in conformitate cu art. 24 din Ordinul ANRSC 110/2007.

**2.6 Cerinţe privind personalul**

2.6.1 Personalul operativ al Operatorului desfăşoară activităţile specifice stabilite prin contractul de delegare a serviciului cu respectarea regulamentului de organizare şi funcţionare a serviciului, anexă la prezentul caiet de sarcini.

2.6.2 Ofertantul va prezenta în cadrul propunerii tehnice o listă cu toate resursele umane considerate necesare în scopul executării contractului de delegare a Serviciului. Această listă va cuprinde funcţiile tuturor angajaţilor/categoria lor de muncă, iar în cazul personalului cheie se vor prezenta cel puţin competenţele, experienţa şi calificările profesionale aferente.

2.6.3 Intră aşadar în responsabilitatea ofertantului să propună spre mobilizare o echipă necesară şi suficientă pentru realizarea tuturor activităţilor prevăzute în caietul de sarcini, în condiţiile respectării cerinţelor de calitate şi a termenelor stabilite, precum şi cu încadrarea în bugetul prevăzut. Fiecare persoană în parte va trebui să deţină calificarea şi experienţa profesională necesare pentru acoperirea cu succes a tuturor activităţilor pentru care este propusă, astfel încât să se probeze capacitatea Operatorului economic de a îndeplini toate activităţile solicitate de către Autoritatea Contractantă.

2.6.4 Următoarele poziţii reprezintă personalul de conducere/cheie de specialitate minim solicitat de Autoritatea Contractantă şi care va fi nominalizat pentru îndeplinirea contractului:

* responsabil de contract;
* responsabil de calitate pentru asigurarea controlului conformitatii prestației la standardele de calitate impuse prin contract ISO 9001 sau echivalent;
* responsabil de mediu pentru asigurarea controlului conformitatii prestatiei la standardele de calitate impuse prin contract ISO 14001 sau echivalent;
* responsabil cu securitatea şi sănătatea muncii.

2.6.5 (1) Următoarele poziţii reprezintă personalul executiv minim solicitat de Autoritatea Contractuală:

* dispecerat cu personal ( dispecer, șofer),
* personal protecţia muncii sau contrcat cu societate autorizata (inclusiv PSI),
* personal protecţia mediului,
* personal pentru pază sedii și ateliere (sau contract servicii similare),
* minim 1 persoane/utilaj + minim 1 deservent/autovehicul,
* personal calificat pentru întreţinere şi reparaţii (sau contract servicii similare),
* muncitori, personal de lucru conform activității prestate (propunere număr personal conform estimării lucrărilor).

(2) Operatorul va asigura și va dimensiona personalul în funcție de volumul de lucrări estimate și pentru orice activitate solicitată de Autoritatea Contractantă.

*2.6.6 Atribuțiile și activitățile pe care le va desfășura personalul minim solicitat de Autoritatea contractuală, sunt enumerate mai jos:*

I. PERSONALUL DE CONDUCERE/CHEIE DE SPECIALITATE MINIM SOLICITAT DE AUTORITATEA CONTRACTANTĂ

1. Responsabil de contract – personal de conducere, având următoarele atribuții:

1. Coordonează întreaga activitate de măturat, spălat, stropire și întreținerea căilor publice, precum și colectarea cadavrelor animalelor de pe domeniul public și predarea acestora către unitățile de ecarisaj sau către instalațiile de neutralizare, a contractului in derulare;
2. Asigura organizarea si derularea optima a activității de măturat, spălat, stropire și întreținerea căilor publice, precum și colectarea cadavrelor animalelor de pe domeniul public și predarea acestora către unitățile de ecarisaj sau către instalațiile de neutralizare;
3. Organizeaza resursele (umane, materiale, financiare, tehnologice) in acord cu obiectivele de timp si cost;
4. Planifica activitatea zilnica, folosind in mod eficient mijloacele tehnice de lucru si forta de munca umana;
5. Coordoneaza personalul din subordine, fiind responsabil pentru activitatea prestata de acesta (participa la recrutare, rezolvarea situatii conflictuale etc.).
6. Supervizeaza si evalueaza în permanenţă desfăşurarea activitatii şi evalueaza calitatea activităţilor prestate, luând măsurile care se impun.
7. Avizeaza din punct de vedere tehnic achizitiile tehnologice in vederea luarii unor decizii rentabile si eficiente.
8. Identifică oportunităţile de dezvoltare a serviciilor pe toate planurile şi asigură reţeaua de relaţii necesară dezvoltării activităţii societăţii.

2. Responsabil de calitate pentru asigurarea controlului conformitatii prestaţiei la standardele de calitate impuse prin Sistemul de management al calității SR EN ISO 9001 sau echivalent – personal cheie de specialitate, având următoarele atribuții:

1. Asigură implementarea strategiilor și obiectivelor referitoare la managementul calității declarate de conducerea instituției;
2. Coordonează proiectarea, documentarea, implementarea, menținerea, îmbunătățirea și raportarea Sistemului de management al calității, în concordanță cu cerințele standardului ISO 9001;
3. Promovează Sistemul de management al calității conform cerințelor standardului ISO 9001 în vederea realizării serviciilor conforme de către personalul implicat;
4. Asistă și răspunde tuturor solicitărilor conducerii în domeniul managementului calității;
5. Raportează în permanență conducerii despre funcționarea Sistemului de management al calității și face propuneri de îmbunătățire a acestuia;
6. Participă la analiza primară a posibilelor neconformități, a serviciilor neconforme și reclamații pentru validarea sau invalidarea lor și stabilește modurile de tratare a neconformităților;
7. Participă la auditurile de calitate efectuate de reprezentanții organismelor de certificare;
8. Transmite, pentru implementare, în documentele specifice managementului calității modificările propuse în urma auditării;
9. Urmărește implementarea acțiunilor corective și a soluțiilor rezultate din rapoartele de neconformitate și acțiuni corective, precum și din rapoartele de audit;
10. Desfășoară activități necesare în vederea certificării conformității Sistemului de management al calității cu cerințele stabilite prin ISO 9001;
11. Asigură și respectă confidențialitatea datelor, a informațiilor și a documentelor utilizate în conformitate cu normele legale privind secretul și confidențialitatea datelor și informațiilor;
12. Asigură arhivarea atât fizică, cât și electronică a documentelor din domeniul de activitate, conform actelor normative în vigoare;

3. Responsabil de mediu pentru asigurarea controlului conformitatii prestatiei la standardele de calitate impuse prin Sistemul de management al calității SR EN ISO ISO 14001 sau echivalent – personal cheie de specialitate, având următoarele atribuții:

1. Identifica necesitatea obtinerii anumitor acte de reglementare specifice in domeniul protectiei mediului (aviz de mediu, acord de mediu, autorizatie de mediu, notificare si/sau autorizatie/aviz de gospodarirea apelor, etc);
2. Verifica respectarea cerintelor impuse in cadrul acestor autorizatii;
3. Coordonează intocmirea raportarilor lunare, semestriale, anuale pentru activitățile de măturat, spălat, stropire și întreținerea căilor publice, precum și colectarea cadavrelor animalelor de pe domeniul public;
4. Instruieste angajatii pe probleme de mediu;
5. Monitorizeaza factorii de mediu si realizeaza rapoartele specifice catre autoritati
6. Identifica solutii de conformare, prevenire, reducere sau inlaturare a efectelor impactului generat de companie asupra mediului;
7. Elaborează programul de monitorizare a factorilor de mediu;
8. Gestionează actele normative de mediu și verifică conformarea legislativă a societății;
9. Coordonează activitatea de identificare a aspectelor de mediu la nivel de societate;
10. Monitorizează raportările pe tipuri de deseuri;
11. Actioneaza pentru diminuarea riscurilor de mediu;
12. Aplica prevederile legale de protectie a mediului în ceea ce privește gestioanrea deșeurilor;
13. Organizează modul de actionare si solicitare a sprijinului in caz de poluare accidentală;

4. Responsabil cu securitatea şi sănătatea muncii – personal cheie de specialitate, având următoarele atribuții:

1. Asigura evaluarea riscurilor de accidentare si imbolnavire profesionala la locurile de munca, precum si reevaluarea riscurile ori de cate ori sunt modificate conditiile de munca propunand masurile de prevenire corespunzatoare, ce vor alcatui programul anual de sanatate si securitate in muncă;
2. Elaborează instructiuni proprii de aplicare a normelor de SSM in functie de particularitatile proceselor de munca, de numarul de angajati, de riscurile de accidente si imbolnaviri profesionale;
3. Verificarea modului in care se aplica reglementarile legislative in vigoare si normele referitoare la prevenirea riscurilor de incendii, protectia sanatatii angajatilor.
4. Intocmeste planul de aparare impotriva incendiilor;
5. Intocmeste si reactualizeaza permanent evidenta calitativa si cantitativa a mijloacelor tehnice de prevenire si stingere a incendiilor ,din dotare si actioneaza pentru completarea acestora la nevoie;
6. Asigura echiparea locurilor de munca cu mijloace tehnice de prevenire si stingere a incendiilor si mentinerea acestora in stare de functionare, la parametri proiectati;
7. Asigura dotarea pichetelor P.S.I. cu materialele prevazute in normele in vigoare;
8. Asigurara incarcarea stingatoarelor de incendii;
9. Asigura legatura cu cadrele responsabile de inregistrare a incendiilor;
10. Intocmeste planul de evacuare a personalului si materialelor din incaperi atat la sediu cat si la sectiile unitatii;
11. Verifica modul de respectare a normelor PSI la toate punctele de lucru ale societatii cat si la centrele amenajate pentru formatiile de lucru.

II. PERSONALUL EXECUTIV MINIM SOLICITAT DE AUTORITATEA CONTRACTUALĂ:

1. Dispecer – personal executiv, având următoarele atribuții:

1. Preluarea apelurilor telefonice la sesizarile sau reclamatiile cetatenilor si transmiterea acestora catre sectoarele din cadrul societatii in vederea solutionarii lor; asigura comunicarea intre reprezentantii Autorității Contractante si conducatorii sectoarelor de activitate;
2. Preia solicitarile primite telefonic privind activitățile de măturat, spălat, stropire și întreținerea căilor publice, precum și colectarea cadavrelor animalelor de pe domeniul public;
3. Informeaza conducerea societatii cu privire la evenimentele deosebite ce apar.

2. Șofer – atribuții:

1. conduce autocompactoarele, autocontainerele in scopul transportării deseurilor de la amplasament la statia de transfer, conform graficului stabilit;
2. efectueaza manevre de ridicare si coborare a containerelor;
3. completeaza formularele de transport a deșeurilor stradale și le transmite la termen la contabilitate
4. evidentiaza cantitatile de deseuri stradale colectate atunci cand li se solicita;
5. lntocmeste foi de parcurs pentru masini / utilaje pe care le conduce;
6. lntocmeste fisa activitatii zilnice a masinilor și utilajelor pe care le conduce.

3. Personal protecția muncii (inclusiv PSI) – personal executiv, care va avea aceleași atribuții ca și responsabilul în securitatea şi sănătatea muncii, fiind în subordinea acestuia.

4. Personalul protecția mediului – personal executiv, care va avea aceleași atribuții ca și responsabilul de mediu, fiind în subordinea acestuia.

5. Personal pază – atribuții:

1. Administreaza imobilele societatii asigurand conditii optime de lucru in spatiile amenajate, asigura desfasurarea in bune conditii a pazei pe obiective;
2. Asigura buna desfasurare a activitatii de paza la obiectivele societatii;
3. Asigura instruirea si echiparea paznicilor din dispozitivul de paza propriu.

6. Personal calificat pentru întreţinere şi reparaţii – atribuții:

1. Intretine si repară autovehiculele din dotarea societatii;
2. Asigură utilizarea la randament maxim a utilajelor, masinilor si instalatiilor din dotarea atelierului ;
3. Tine evidenta reparatiilor efectuate in atelier pe fiecare tip de autovehicul/utilaj.

7. Atribuții muncitori /deservenți – atribuții:

1. Matura strazile domeniului public conform graficului;
2. Razuiestc rigole, curata capace canal
3. Răspunde efectuarea şi menţinerea curăţeniei trotuarelor, a părţilor carosabile, a străzilor, a drumurilor, precum şi a locurilor de parcare, parcurilor şi spaţiilor verzi;
4. Răspunde de colectarea deşeurilor rezultate din măturat, din coşurile aplasate pe trotuare şi străzi;
5. Răspunde de protejarea împotriva împrăştierii gunoiului în timpul transportului containerelor;
6. Răspunde de starea containerelor, iar în cazul deteriorării acestora are obligaţia aducerii la cunoştinţa şefilor ierarhici de acest fapt;
7. Are obligativitatea de a răspunde solicitărilor, din partea şefilor ierarhici, de prezenţa la serviciu pentru lucrări de salubritate, ori de câte ori este nevoie;
8. Raspunde de starea materialelor uneltelor din dotare, solicita înlocuirea acestora in caz de uzare.
9. lnlocuieste in caz de necesitate deserventul de pe autospeciale.

2.6.7 Intră în responsabilitatea Operatorului să asigure suficiente resurse umane, inclusiv înlocuirea/suplimentarea personalului în caz de concediu, boală sau alte indisponibilităţi. Înlocuirea personalului cheie de specialitate nominalizat pentru îndeplinirea contractului se realizează numai cu acceptul Autorității Contractante şi numai în condiţiile art. 162 din H.G. nr. 395/2016.

**2.7 Cerinţe privind identitatea Operatorului, a autorităţii contractante şi a personalului de execuţie. Echipamente de protecţie şi siguranţă**

2.7.1 Operatorul îşi va desfăşura activitatea sub propria denumire a societăţii comerciale, marcând toate utilajele/instalaţiile/echipamentele/vehiculele, precum şi toate materialele publicitare realizate în cadrul campaniilor de informare şi conştientizare cu propriile elemente de identitate vizuală, alături de cele ale Municipiului Târgu Mureş.

2.7.2 Personalul de execuţie al Operatorului va fi echipat şi va purta în mod obligatoriu în timpul orelor de program îmbrăcămintea corespunzătoare desfăşurării activităţilor aflate în responsabilitatea Operatorului şi, după caz, va fi dotat cu toate mijloacele/echipamentele de protecţie şi siguranţă necesare, acestea urmând să fie inscripţionate, în mod vizibil, cel puţin cu denumirea Operatorului şi, după caz, a autorităţii contractante (în măsura în care aceasta din urmă formulează o astfel de cerere).

2.7.3 Asigurarea echipamentului de protecţie şi siguranţă, respectiv desfaşurarea tuturor operaţiunilor şi activităţilor care necesită astfel de măsuri se va realiza în conformitate cu prevederile legale şi normele privind sănatatea şi securitatea în muncă. Prevenirea incendiilor şi măsurile de protecţie vor fi asigurate şi mentinute pe toată durata de execuţie contractului de delegare a gestiunii serviciului, conform prevedrilor legale în vigoare.

2.7.4 De asemenea, întreg personalul al Operatorului va fi dotat cu carduri/ecusoane conţinând cel puţin numele, prenumele, fotografia şi numărul de identificare, care vor fi purtate permanent pe toată perioada prestării serviciului, astfel încât, în caz de nevoie, respectivele persoane să poată fi identificate în mod facil atât de către reprezentanţii Autorității Contractante, cât şi de către utilizatorii serviciului.

**2.8 Cerinţe privind asigurarea calităţii, protecţiei mediului, controlului şi monitorizării prestaţiilor**

2.8.1 Sistemul de management implementat pentru asigurarea calităţii şi protecţiei mediului acoperă în mod obligatoriu toate activităţile desfaşurate de Operator în baza contractului de delegare a gestiunii. În acest sens, Operatorul se asigură că eventualii subcontractanţi necesari a fi implicaţi în execuţia contractului deţin capacitatea necesară în vederea respectării acestei cerinţe.

2.8.2 În vederea verificării îndeplinirii acestor cerinţe, Autoritatea Contractantă îşi rezervă dreptul de a solicita ofertantului/Operatorului toate procedurile, instrucţiunile de lucru, precum şi, după caz, auditurile şi rapoartele de evaluare, certificările şi auditurile de supraveghere/recertificare aferente sistemului implementat.

2.8.3 Operatorul are obligaţia de a asigura monitorizarea şi respectarea tuturor cerinţelor privind referitoare la protecţia mediului stabilite prin autorizaţii, precum şi orice alte cerinţe suplimentară impuse de o autoritate competentă privind prestarea servicilor. Operatorul este pe deplin răspunzator în cazul apariţiei oricărei situaţii care cade sub incidenţa Directivei nr. 2004/35/CE privind răspunderea pentru mediul înconjurător, transpusă în legislaţia naţională prin dispoziţiile O.U.G. 68/2007.

2.8.4 Autoritatea Contractantă are dreptul de a monitoriza/controla activitatea Operatorului potrivit propriilor proceduri interne care vor fi comunicate Operatorului ulterior semnării contractului de delegare a gestiunii serviciului (în perioada de mobilizare) şi care sunt obligatorii pentru acesta din urmă. Concluziile acestor activităţi vor fi luate în considerare de către Autoritatea Contractantă la certificarea plăţilor către Operator/regularizarea sumelor care trebuie decontate între părţi.

2.8.5 În acest sens, Operatorul are obligaţia de a coopera cu reprezentanţii Autorității Contractante, permitând acestora verificarea tuturor înregistrărilor şi documentelor întocmite referitoare la serviciu, precum şi inspectarea oricăror facilităţi, instalaţii/utilaje, echipamente şi/sau vehicule.

2.8.6 Autoritatea Contractantă are dreptul de a realiza acţiuni de monitorizare/control planificate, inopinate sau în urma sesizărilor privind situaţia din teren, dispunând, după caz, aplicarea măsurile legale care se impun, potrivit propriilor competenţe.

2.8.7 Ori de câte ori este informat asupra unei asemenea acţiuni, Operatorul are obligaţia de a pune la dispoziţia reprezentanţilor Autorității Contractante un autoturism, împreună cu câte un reprezentant al Operatorului, mandat în vederea participării la respectivele acţiuni.

**2.9 Cerinţe privind comunicarea între părţi pe parcursul execuţiei contractului**

2.9.1 Operatorul are obligaţia de a informa Autoritatea Contractantă în mod operativ cu privire la orice problemă care ar putea afecta desfăşurarea activităţilor specifice în baza contractului, ori asupra oricăror decizii luate care ar putea afecta buna derulare a respectivului contract.

2.9.2 Comunicările între Operator şi Autoritatea Contractantă (denumite în continuare “părţile contractante” sau “părţi”) referitoare la execuţia contractului, inclusiv transmiterea de documente, informaţii, specificaţii, indicaţii, solicitări/cereri sau altele asemenea, se notifică celeilalte părţi în scris, cu confirmare de primire. După caz, comunicările vor conţine inclusiv propunerile de rezolvare a problemelor semnalate prin acestea.

2.9.3 Autoritatea Contractantă acordă sprijin Operatorului potrivit propriilor competenţe care îi revin acesteia în vederea rezolvării tuturor problemelor.

În acest scop, Autoritatea Contractantă organizează în mod regulat şedinţe de management referitoare la situaţia serviciului de salubrizare, la care Operatorul va asigura participarea cel puţin a Responsabilului de contract. După caz, în cadrul acestor sedinţe vor fi invitaţi şi alţi factori interesaţi.

2.9.4 Dispoziţiile autorităţii contractante sunt obligatorii, iar în cazul în care Operatorul considera că respectivele dispoziţii sunt netemeinice şi/sau nelegale, acesta va transmite autorităţii contractante argumentele de fapt şi de drept necesare, în termen de 24 de ore de la data primirii respectivelor dispoziţii.

2.9.5 Operatorul are obligaţia de a informa toate categoriile de utilizatori ai serviciului prin intermediul campaniilor de informare organizate de acesta asupra faptului că orice cerere sau reclamaţie cu privire la serviciile de salubrizare salubrizare – pentru activitățile de măturat, spălat, stropire și întreținerea căilor publice precum și colectare a cadavrelor animalelor de pe domeniul public, vor fi adresate acestuia.

În acest scop, Operatorul trebuie să dispună de un dispecerat funcţional (inclusiv în cazul sărbătorilor legale) pe toata durata contractului, care să asigure preluarea tuturor solicitărilor şi reclamaţiilor apărute şi transmiterea spre rezolvare a acestora într-un timp cât mai scurt, ale cărui particularităţi vor fi prezentate în cadrul propunerii tehnice. Numărul de telefon folosit în acest scop trebuie făcut public pe situl de internet al Operatorului şi, după caz, al autorităţii contractante.

2.9.6 La sfârşitul fiecărei perioade de raportare săptămânală, stabilită prin Caietul de sarcini şi/sau la solicitarea expresă a Autorității Contractante, Operatorul are obligaţia să informeze reprezentanţii acestia din urmă cu privire la numărul cererilor şi/sau reclamaţiilor privind prestarea serviciului şi asupra modului de rezolvare a acestora.

2.9.7 Operatorul nu are dreptul de a condiţiona prestarea serviciului de existenţa unei reclamaţii de la utilizator şi/sau de rezoluţia autorităţii contractante în raport cu o asemenea reclamaţie.

**2.10 Cerinţe privind securitatea obiectivelor şi instalaţiilor**

2.10.1 Intrarea în incinta oricăror obiective administrate de Operator din şi în legătură cu serviciul care face obiectul contractului va fi controlată şi limitată de către acesta în mod strict la persoanele autorizate să intre în respectivele incinte pentru motive asociate cu operarea, întreţinerea, controlul şi monitorizarea activităţilor. Alte persoane, cum ar fi vizitatori sau grupuri organizate în scopuri educative, pot fi admise cu acceptul Operatorului. În acest scop, regulilele specifice privind accesul la obiective stabilite de catre Operator se prezintă în cadrul propunerii tehnice.

2.10.2 Operatorul este pe deplin responsabil cu asigurarea pazei şi a integrităţii protecţiei perimetrale pentru toate obiectivele mai sus menţionate, scop în care ofertantul va prezenta în cadrul propunerii tehnice modul de asigurare a securităţii acestora (respectiv: reţele de iluminat, împrejmuiri şi porţi, pichete de incendiu, scenariul de lucru propus pentru asigurarea pazei perimetrului/amprizei, întocmit conform Legii nr. 333/2003, precum şi modalitatea concretă de implementare a măsurilor propuse în acest scop pe toata perioada de derulare a contractului). De asemenea, în cadrul propunerii tehnice se va prezenta planul de intervenţii în caz de evenimente neprevăzute (cel puţin pentru incendii, fum) care va aborda modul de tratare a unor asemenea situaţii şi işi va instrui personalul referitor la conţinutul acestui plan, pentru a fi pregătit în cazul urgenţelor cum ar fi incendii, fum şi scurgeri de materiale periculoase.

2.10.3 Orice modificare a elementelor precum cele mai sus menţionate pe parcursul duratei contractului de delegare a gestiunii serviciului va fi comunicată autorităţii contractante, înainte ca respectiva modificare să producă efecte în vederea execitării dreptului acesteia de opoziţie, potrivit propriilor competenţe legale.

2.10.4 Orice incident neobişnuit privind securitatea se notifică autorităţilor competente de ordine publică şi va fi înregistrat în mod corespunzător în baza de date a Operatorului. În acest sens, Operatorul va raporta Autorității Contractante orice incident semnificativ legat de pătrunderi, stricăciuni sau pierderi.

2.10.5 Operatorul și Autoritatea Contractantă vor examina periodic orice astfel de incident şi vor evalua caracterul adecvat al măsurilor de securitate luate pentru evitarea aparitiei unor evenimente asemanatoare pe viitor.

**2.11 Cerinţe privind amenajarea bazei de lucru operaţionale şi sistemul informatic al Operatorului**

2.11.1 Operatorul este responsabil cu amenajarea şi autorizarea(dupa caz) unei baze de lucru operaţionale potrivit prevederilor legale aplicabile al cărei amplasament, indiferent de locaţie, trebuie să permită ajungerea pe raza municipiului în condiţii normale de trafic a utilajelor/instalaţiilor/echipamentelor/vehiculelor implicate în desfăşurarea activităţilor specifice contractului serviciului de salubrizare pentru activitățile de măturat, spălat, stropire și întreținerea căilor publice precum și colectarea cadavrelor animalelor de pe domeniul public și predarea acestora către unitățile de ecarisaj sau către instalațiile de neutralizare.

2.11.2 În acest sens, ofertantul va prezenta în cadrul propunerii tehnice locaţia propusă pentru baza de lucru operaţională, care va trebui să permită organizarea într-o atare manieră încât să se asigure respectarea următoarelor cerinţe:

a) gararea în condiţii optime a utilajelor/instalaţiilor/echipamentelor/vehiculelor din dotarea Operatorului fără a crea un disconfort riveranilor acesteia, inclusiv în cazul condiţiilor meteo nefavorabile pentru asigurarea necesităţii disponibilităţii imediate a acestora;

b) desfăşurarea operaţiilor întreţinere utilajelor/instalaţiilor/echipamentelor/ vehiculelor utilizate în vederea executării obligaţiilor asumate prin contractul de delegare a gestiunii serviciului de salubrizare, în conformitate cu normele tehnice/prescripţiile de utilizare ale producătorilor.

2.11.3 În caz defecţiune/nefuncţionare a unui utilaj/instalaţii/echipament/vehicul, este responsabilitatea Operatorului de a le înlocui in termen maxim de 24 ore , după apariţia defecţiunii/nefuncţionării.

2.11.4 De asemenea, Operatorul răspunde de respectarea prevederilor legale referitoare la punerea în circulaţie pe drumurile publice a respectivelor utilaje/instalaţii/echipamente/vehicule, astfel încât acestea să fie disponibile şi utilizabile la întreaga capacitatea pe toată durata derulării contractului.

2.11.5 În vederea executării contractului serviciului, Operatorul trebuie să dispună şi să asigure implementarea unui sistem informatic care să deţină capabilităţi de stocare şi procesare a datelor legate de prestarea activităţilor realizate.

2.11.6 Operatorul acordă Autorității Contractante acces la respectivul sistem informatic în timp real, gratuit, complet (acces la toate informaţiile conţinute de acesta din/în legătură cu modul de executare a contractului serviciului de salubrizare pentru activitățile de măturat, spălat, stropire și întreținerea căilor publice precum și colectarea cadavrelor animalelor de pe domeniul public și predarea acestora către unitățile de ecarisaj sau către instalațiile de neutralizare, care fac obiectul prezentului caiet de sarcini), nelimitat (fără limitări geografice şi/sau tehnice, ori de altă natură) şi perpetuu (pe toată durata contractului, în baza drepturilor de utilizare specifice/similare avizelor/autorizațiilor), astfel încât reprezentanţii Autorității Contractante să poată verifica în orice moment modalitatea de realizare a activităţilor specifice contractului încheiat cu Operatorul.

2.11.7 Sistemul informatic trebuie să deţină cel puţin următoarele funcţionalităţi și să fie accesibil on-line, prin intermediul unui browser web:

* prelucrarea şi procesarea cel puţin a următoarelor date înregistrate zilnic (jurnal zilnic al activităţilor) şi afişarea acestora în formate informaţional finit (sintetic/extins/grafic):
* monitorizarea şi înregistrarea în timp real a poziţiei GPS, a rutelelor, lungimilor traseelor pe care s-a acţionat şi a duratei de acţiune/deplasare utilajelor/instalaţiilor/echipamentelor/vehiculelor alocate pentru desfăşurarea activităţilor specifice potrivit contractului de salubrizare;
* traseul de colectare şi codul atribuit acestuia; informaţii referitoare la conducătorul vehiculului; instalaţia la care au fost transportate;
* incidente, înregistrări ale problemelor, indiferent de natura acestora (cum ar fi întreruperi programate şi neprogramate, defecţiuni şi accidente, activităţi de întreţinere sau reparaţii şi timpii de oprire a serviciilor, înlocuirea vehiculelor, echipamentelor sau personalului, condiţii atmosferice, etc.);
* registre ale operaţiilor de inspecţie, întreţinere şi reparaţii realizate la fiecare utilaj/instalaţie/echipament/vehicul;
* numărul vehiculelor alocate pentru desfăşurarea activităţilor specifice potrivit contractului de delegare a gestiunii serviciului de salubrizare (cum ar fi vehicule utilizate/neutilizate, motivele neutilizării vehiculelor);
* plângerile şi notificări primite şi răspunsurile corespunzătoare;
* problemele apărute şi soluţiile de rezolvare adoptate;
* generarea de rapoarte configurabile potrivit specificaţiilor Autorității Contractante pentru diferite perioade de timp variabile ( zilnic, săptămânal, lunar).

2.11.8 Ofertantul este liber să aleagă soluţiile tehnice hardware şi software adoptate pentru realizarea sistemului informatic mai sus menţionat, cu condiţia prezentării în cadrul propunerii tehnice a detaliilor de funcţionare/implementare a acestora, prin raportare la cerinţele mai sus enunţate, inclusiv a respectării cerinţelor minime privind raportarea, stabilite potrivit prevederilor legale în vigoare.

2.11.9 În cazul în care ofertantul nu deţine un sistem informatic de natura celui mai sus descris, utilajele/instalaţiile/echipamente/vehicule nu au în dotare un sistem de monitorizare GPS, acesta va prezenta în cadrul propunerii tehnice un angajament ferm de implementare a acestor tipuri de tehnologii, in perioada de mobilizare, până la inceperea efectiva a serviciului, adică 5 zile.

**2.12 Autorizații, avize**

2.12.1 Operatorul va obține și va mentine valabile pe toata perioada Contractului orice permise, aprobari sau autorizatii, in conformitate cu prevederile legale aplicabile.

2.12.2 Operatorul va deţine orice alte permise, aprobări, avize sau autorizaţii care vor fi solicitate de legislaţie pe toată durata derulării contractului.

2.12.3 Operatorul va obtine autorizații/avize, in termenele prevazute de legislatia in vigoare, termene care curg de la data semnării contractului, în perioada de mobilizare, dacă este cazul.

**2.13 Personal și instructaj**

2.13.1 Operatorul va elabora şi păstra o listă a tuturor resurselor umane angajate în scopul furnizării de servicii. Lista va menţiona numele tuturor angajaţilor şi categoria lor de muncă. Calificările profesionale şi istoria locurilor de muncă trebuie precizate în cazul personalului de conducere.

2.13.2 Operatorul va stabili personalul obligatoriu astfel încât să se asigure respectarea prevederilor legale aplicabile.

2.13.3 Operatorul îşi va angaja propria echipă şi va fi responsabil de comportamentul acesteia pe timpul desfăşurării activităţii. Toţi conducătorii auto şi ceilalţi angajați trebuie să deţină calificări relevante şi vor fi instruiţi în mod corespunzător şi calificaţi pentru sarcinile lor şi trebuie să fie informaţi cu privire la utilizarea în siguranţă a echipamentelor, maşinilor şi a vehiculelor aflate în sarcina lor pentru a se asigura că acestea sunt exploatate şi întreţinute în conformitate cu cerinţele contractuale.

2.13.4 Operatorul trebuie să poată în orice moment să înlocuiască membri din echipă în caz de concediu, boală etc.

2.13.5 Operatorul va face cunoscută Autorității Contractante persoana care va gestiona şi supraveghea prestarea serviciului în numele său. În absenţa (pe motiv de concediu, boală etc.) a persoanei astfel autorizate, trebuie precizat numele înlocuitorului. Responsabilul contract, înlocuitorul (înlocuitorii) acestuia (acestora) şi maiştrii trebuie să aibă suficiente cunoştinţe temeinice tehnice.

2.13.6 Persoana cu responsabilităţi de conducere trebuie să fie autorizată să negocieze şi să încheie acorduri cu privire la executarea lucrărilor cu efect de angajare pentru Autorității Contratante . Când Autorității Contractantă o solicită, el trebuie să poată fi contactat şi să fie la locul convenit într-un termen rezonabil, în funcţie de amploarea problemei.

2.13.7 Periodic, Operatorul va efectua instructaje suplimentare pentru ca personalul sa fie permanent la curent cu aspecte operationale, de sănătate si siguranta in munca si de protectia mediului.

2.13.8 Operatorului şi echipei sale nu li se permite să vândă sau să distribui în niciun alt mod deșeurile, fără permisiunea autorității contratantei. Operatorului si echipei sale nu li se permite să schimbe traseul deșeurilor, fără permisiunea autorității contractante.

2.13.9 În timpul executării serviciilor, echipei Operatorului nu îi este permis să ceară sau să primească vreo formă de compensaţie sau gratificaţii din partea cetăţenilor sau a altor producători de deşeuri în scopul extinderii sau îmbunătăţirii calităţii serviciului. Dacă o astfel de practică iese la iveală, personalului implicat i se va aplica sancțiunile prevăzute de actele normative în vigoare referitoare la cercetarea disciplinară.

2.13.10 Operatorul va asigura forța de muncă necesară pentru furnizarea Serviciului, precum și formarea profesională a salariaților.

2.13.11 Operatorul este răspunzător de angajarea în prestarea Serviciului a unui număr suficient de persoane cu abilitățile, îndemânările, cunoștințele, instruirea, calificările și experiența necesare și adecvate unei bune desfășurări a Serviciului și se va asigura că are suficient personal de rezervă pentru prestarea în bune condiții a Serviciului, pe toată durata contractului.

**2.14 Indentitatea firmei și identificarea personalului**

2.14.1 Operatorul va functiona sub numele propriei firme sau a liderului consortiului, marcand tot echipamentul, vehiculele, publicatiile cu acelasi logo sau slogan cu respectarea prevederilor Subcapitolului “*Cerinţe privind identitatea Operatorului, a autorităţii contractante şi a personalului de execuţie. Echipamente de protecţie şi siguranţă*”.

2.14.2 Personalul operational va purta imbrăcămintea Operatorului economic in timpul orelor de program.

**2.15 Echipament de protecție și siguranță**

2.15.1 Operatorul este responsabil cu desfășurarea tuturor operațiunilor si activităților în conformitate cu prevederile legale si normele proprii privind sănătatea si securitatea în muncă.

2.15.2 Prevenirea incendiilor si masurile de protectie vor fi asigurate si mentinute conform legislatiei romanesti si a practicilor internationale.

**2.16 Comunicarea**

2.16.1 Operatorul va informa Autoritatea Contratantă imediat referitor la orice probleme ce afecteaza prestarea Serviciului. Asemenea probleme vor fi prezentate in scris, impreuna cu propunerile de rezolvare a situației.

2.16.2 Numai ordinele scrise date de Autoritatea Contratantă Operatorului vor fi obligatorii.

2.16.3 Utilizatorii serviciilor de salubrizare vor fi informati in campania de informare a Autoritatii Contractante că orice comentariu, reclamatie sau cerere a unui client sau membru al publicului privind Serviciile de salubrizare va fi adresată Operatorului.

2.16.4 În acest scop, Operatorul va infiinta un serviciu telefonic funcțional între orele 800 -1600. Numărul de telefon folosit în acest scop trebuie trimis Autorităţii Contractante.

2.16.5 (1) La sfârșitul fiecărei perioade de raportare (săptămânal), Operatorul are obligația să informeze Autoritatea Contractantă cu privire la numărul cererilor sau reclamațiilor privind prestarea serviciului și asupra modului de rezolvare a acestora.

(2) Operatorul poate interveni să rezolve reclamațiile doar după acordul prealabil dat de Autoritatea Contractantă.

2.16.6 Operatorul are obligația să informeze utilizatorii asupra regulilor de utilizare a serviciilor, respectiv să îi înștiințeze pentru a indica un eventual comportament indezirabil (probleme legate de colectarea deşeurilor, umplerea până la refuz sau alte nerespectări ale regulilor).

2.16.7 În niciun caz, Operatorul nu poate condiționa prestarea serviciului de existența unei reclamații de la utilizatori.

2.16.8 Operatorul va asigura rezolvarea tuturor problemelor ce apar in gestionarea obiectivelor, in relatia cu Operatorii depozitelor de gestionare a deseurilor și va comunica Autorității Contractante.

2.16.9 Operatorul va implementa o procedura de gestionare (preluare, răspuns si actiune corectiva daca este necesar) a reclamatiilor.

2.16.10 Operatorul va pastra pe timp de minim trei ani inregistrari ale tuturor reclamatiilor primite si ale masurilor luate legate de asemenea reclamatii in Baza de Date a Operatiunilor, inregistrari ce vor fi pastrate la dispozitia Autorității Contratante.

2.16.11 Operatorul este pe deplin raspunzator de toate situatiile care cad sub incidenta Directivei 2004/35/CE transpusa prin OUG 68/2007 privind raspunderea de mediu.

**2.17 Controlul și monitorizarea de mediu**

2.17.1 Operatorul va respecta cerintele privind monitorizarea stabilite prin Autorizatiile de mediu, Autorizatiile de Gospodarire a Apelor precum si orice alta cerinta suplimentara impusa de o autoritate competenta (din domeniul protectiei mediului, gospodaririi apelor sau sanatatii publice) privind exploatarea in regim normal a obiectivelor.

**2.18 Monitorizarea activității de către Autoritatea Contractuală și Recepția lucrărilor**

2.18.1 Autoritatea Contratantă va monitoriza activitatea Operatorului si o va lua in considerare la certificarea platilor catre Operator, dupa cum urmează:

(1) Receptia calitativă a lucrărilor de măturat, spălat, stropire și întreținerea căilor publice, se va face de catre personalul desemnat din partea Autoritatii Contractante, în prezenta unui reprezentant desemnat de catre Operator, conform fișei de raport zilnic pusă la dispozitie de catre Autoritatea Contractantă.

(2) Recepția calitativă a lucrărilor amintite la paragraful (1), se va efectua zilnic între orele 1300 – 1500 , după terminarea lucrărilor, iar pentru lucrările efectuate în timpul nopții, recepția se va face a doua zi, în cursul dimineții.

(3) In cazul unor neînţelegeri apărute se va stabilii o comisie formata din persoane atât din cadrul Autorității Contractante cât și din parte Operatorului, care vor consemna sau nu receptia lucrărilor.

(4) Receptia lucrarilor din punct de vedere cantitativ precum și cantitățile de deșeuri colectate vor fi confirmate doar după prezentarea documentelor justificative, conform legii (bon de cântar, avize de transport, fișe de parcurs, rapoarte GPS, fisa de consum).

(5) Operatorul este obligat să pună zilnic la dispozitia Autorității Contractante pentru verificare documentul justificativ de depunere la depozitul de deseuri, din care sa rezulte data, numărul și tonajul autovehiculelor/utilajelor si cantitatea de deseuri depusă.

Totodată, va pune la dispoziția Autorității Contractante jurnalul zilnic care va conține raportul rutei GPS, numărul de ore prestate, fișă de pontaj a personalului implicat în activitățile care au fost prestate.

(6) Toate autovehiculele/ autospecialele vor fi dotate cu sistem GPS, pentru urmărirea îndeplinirii programului zilnic, de către Autoritatea Contractantă. Compartimentul de specialitate al autorității contractante va avea posibilitatea de vizualizare a traseului parcurs de fiecare utilaj în timp real (online), precum şi istoricul traseelor parcurse pe toată durata contractului.

(7) Autovehiculele/autospecialele trebuie să aibă dimensiunile adaptate la condiţiile de drum.

(8) Activitatea de colectare a cadavrelor animalelor de pe domeniul public și predarea acestora către unitățile de ecarisaj sau către instalațiile de neutralizare, se va recepționa și factura pe baza documentelor justificative prezentate de Operator după eliminarea și neutralizarea acestora.

2.18.2 Operatorul va coopera pe deplin cu Autoritatea Contratantă pentru a monitoriza si controla serviciile si va permite permanent Autorităţii Contractante sa inspecteze toate inregistrarile si documentele pastrate privind serviciile, si sa inspecteze facilitatile de pe amplasamente, inclusiv instalatiile de tratare si eliminare a deseurilor, echipamentele si vehiculele etc.

2.18.3 Autoritatea Contratantă va fi informată despre inspectiile programate de alte autorități si va putea participa la oricare dintre aceste inspecții.

2.18.4 Autoritatea Contractantă va organiza sedintele de management al serviciilor cu participarea Operatorului si, daca este cazul, a Operatorilor instalatiilor de gestionare a deșeurilor.

2.18.5 Pentru eficientizarea acestor lucrari, a responsabilizarii personalului angajat si pentru o mai buna verificare a calitatii lucrarilor executate Operatorul va organiza metoda de lucru astfel :

(1) Pe fiecare parte a strazii se aloca cate un Operator stradal, echipat corespunzator prestarii serviciului conform cerintelor tehnice si de calitate.

(2) Norma de lucru, conform normativului este de minim 7.000 mp/8 ore/ persoană, pentru măturatul manual.

(3) Lucrătorul stradal va curăța si întreține toată suprafața arondată iar deșeurile stradale vor fi eliminate de pe suprafața domeniului public, conform legislației în vigoare, iar prin documente justificative va fi menționată cantitatea adunată, respectiv modul de eliminare.

(4) Lucrătorul stradal va fi direct răspunzator pentru sectorul arondat pe timpul programului orar stabilit, pentru orice daună provocată terților.

(5) In cazul unor comenzi ocazionale din partea Autorității Contractante ce necesită activități mai complexe, Operatorul poate organiza muncitorii in echipe.

(6) Deseurile stradale rezultate din măturatul manual, golirea coșuri stradale și întreținerea căilor publice se vor colecta la terminarea lucrărilor de salubrizare, obligatoriu până la sfârsitul programului de lucru, ulterior fiind transportate la depozitul de deșeuri autorizat pentru neutralizare, iar zilnic se va tine evidența deșeurilor stradale colectate.

(7) Operatorul va pune la dispoziția Autorității Contractante bonuri de cântar, fișe de parcurs, ruta, datele tehnice ale utilajelor: tonaj, nr. de înmatriculare ale autovehiculelor.

2.18.6 Pentru o transparență si eficientă monitorizare a activității de transport deșeuri stradale, Operatorul va lua urmatoarele măsuri:

(1) Va echipa toate utilajele cu sistem GPS si va transmite codurile de acces Autorității Contractante, fără limitarea accesului. Autospecialele destinate măturatului/aspiratului mecanizat vor rula cu viteza între 5 și 15 km/oră, în funcție de gradul de murdărie al carosabilului și de natura suprafeței carosabile.

(2) Va delega un reprezentant cu putere de decizie din partea Operatorului raspunzator pe acest segment de activitate, care va raspunde la solicitarile serviciului specializat al Autorității Contractante.

(3) Va intocmi si va prezenta lista a autovehiculelor în dotare, conform actelor emise de RAR si cu nr. de înmatriculare, capacitatea de transport, care sunt destinate exclusiv pentru municipiul Târgu Mureș.

(4) In fiecare zi de luni va prezenta serviciului specializat al Autorității Contractante, bonurile de cantar centralizate, ce dovedesc depunerile de deseuri la depozitul de deșeuri conform, pentru fiecare zi din saptamâna anterioară. Aceste date se vor introduce pe un tabel final la sfarsitul 30i în curs pentru întocmirea situației de plată.

(5) Tabelul centralizator va contine urmatoarele rubrici: zona de colectare a deșeurilor stradale, nr. inmatriculare autovehicul, nr. de curse, bon de cantar/cursă, raport GPS.

(6) Operatorul va prezenta si situația din Registrul de intrări de la Operatorul depozitului conform.

(7) In cazul unor schimbari de ordin tehnic ( autovehicul defect, etc) sau de suplimentare a parcului auto, Operatorul va notifica de îndată serviciul specializat al Autorității Contractante, inainte de a intra in functiune noul autovehicul.

**2.19 Securitatea obiectivelor**

2.19.1 Intrarea in obiective va fi controlată de Operator si limitată de catre acesta la persoanele autorizate sa intre în incinta pentru motive asociate cu operarea, intretinerea, control si monitorizarea activitatilor si la persoanele care livreaza deseuri. Alte persoane, cum ar fi vizitatori sau grupuri organizate in scopuri educative, vor fi admise cu acceptul Operatorului.

2.19.2 Regulile privind accesul la obiective vor fi stabilite de catre Operator si vor fi comunicate Autorităţii Contractante.

2.19.3 Operatorul este pe deplin responsabil cu asigurarea pazei si a integritatii protectiei perimetrale pentru toate obiectivele.

2.19.4 Orice incident neobisnuit privind securitatea va fi notificat autoritatilor competente de ordine publica si va fi inregistrat in Baza de Date a Operatiunilor. Operatorul va raporta Autoritatii Contractante orice incident semnificativ legat de pătrunderi, stricăciuni sau pierderi. Operatorul si Autoritatea Contractantă vor examina periodic orice astfel de incident semnificativ si vor evalua caracterul adecvat al masurilor de securitate luate pentru evitarea aparitiei unor evenimente asemanatoare pe viitor.

**2.20 Operațiuni de urgență**

2.20.1 Operatorul va pregati si implementa un Plan de interventii in caz de evenimente neprevazute si isi va instrui personalul referitor la continutul acestui plan, pentru a fi pregatit in cazul urgentelor cum ar fi incendii, fum si scurgeri de materiale periculoase, accidente rutiere, pandemii, epidemii, etc.

2.20.2 Planul de interventii in caz de evenimente neprevăzute va fi depus la Autoritatea Contractantă, în perioada de mobilizare.

**CAPITOLUL 3**

**SERVICIUL DE SALUBRIZARE ŞI CONDIŢII DE FUNCŢIONARE**

**3.1 Aspecte generale**

3.1.1Activităţile specifice spre a fi desfăşurate sunt stabilite în conformitate cu prevederile art. 2 alin. (3) din Legea nr. 101/2006, Legea serviciului de salubrizare a localităţilor, fiind grupate în două categorii , după cum urmează:

***a) măturatul, spălatul, stropirea și întreţinerea căilor publice;***

***b) colectarea cadavrelor animalelor de pe domeniul public şi predarea acestora către unităţile de ecarisaj sau către instalaţiile de neutralizare.***

3.1.2 Operatorul are permisiunea de a desfăşura activităţile de salubrizare - măturatul, spălatul, stropirea și întreținerea căilor publice precum și colectarea cadavrelor animalelor de pe domeniul public și predarea acestora către unitățile de ecarisaj sau către instalațiile de neutralizare, în condiţiile legii, în aria administrativ-teritorială a Municipiului Târgu Mureş, deţinând conform legii, exclusivitatea asupra desfăşurării acestor activităţi în aria de delegare.

3.1.3 Lista străzilor și suprafețele aferente zonelor pe care se desfășoară activități de salubrizare se regăsește în anexă. În cazul în care apar străzi noi în Nomenclatorul Stradal acestea vor fi incluse în programul de salubrizare prin acordul scris al părților.

3.1.4 Activităţile de salubrizare se vor aplica la obiectivele şi suprafeţele din raza teritorial-administrativă a Municipiului Tg Mureş, aşa cum sunt ele definite în prezentul capitol, pentru următoarele activități:

* *Măturatul, spălatul, stropirea și întreţinerea căilor publice:*

1. Măturatul manual și întreținerea căi publice (inclusiv transportul și neutralizarea prin depozitare a deșeurilor rezultate);
2. Golirea coșurilor de gunoi stradale (inclusiv transportul și neutralizarea prin depozitare a deșeurilor rezultate);
3. Măturatul și aspiratul mecanizat al căilor publice (inclusiv transportul și neutralizarea prin depozitare a deșeurilor rezultate);
4. Spălatul mecanizat al căilor publice;
5. Stropirea mecanizată a căilor publice;
6. Curățarea manuală a canalelor pluviale/rigolelor (inclusiv transportul și neutralizarea prin depozitare a materialelor grosiere rezultate);
7. Curățarea mecanizată a canalelor pluviale neamenajate (inclusiv transportul și neutralizarea prin depozitare a materialelor grosiere rezultate);
8. Colectarea, transportul și depozitarea deșeurilor stradale.
9. Colectarea, transportul și depozitarea deșeurilor vegetale de pe domeniul public și privat al municipiului (procedură comună cu Autoritatea Contractantă, solicitare, evidență, trasabilitate și tarif separat);
10. Colectarea, transportul și depozitarea deșeurilor clandestine (depozite de deșeuri abandonate în alte locuri decât locurile special amenajate) de pe domeniul public și privat al municipiului și de pe domeniul privat al terților (procedură comună cu Autoritatea Contractantă, solicitare, evidență, trasabilitate și tarif separat);
11. Decolmatarea șanțurilor deschise de captare a apelor pluviale de pe raza Municipiului Târgu Mureș- se înțelege curățare acestor de depuneri sedimentare și de vegetație, manual și mecanizat

* *Colectarea cadavrelor animalelor de pe domeniul public şi predarea acestora către unităţile de ecarisaj sau către instalaţiile de neutralizare.*

**3.2 Măturatul, spălatul, stropirea și întreţinerea căilor publice**

*3.2.1 Măturatul manual și întreținerea căilor publice (inclusiv transportul și neutralizarea prin depozitare a deșeurilor rezultate)*

(1) Măturatul manual se aplică pe carosabil, pe trotuare, în pieţe si în hale de desfacere a produselor agroalimentare, în locuri de parcare sau pe suprafeţe anexe ale spatiilor de circulaţie, de odihnă ori de agrement în toate cazurile în care nu se poate realiza măturatul mecanizat.

(2) Întreţinerea curăţeniei străzilor în timpul zilei cuprinde operaţiunile de măturat stradal, al spaţiilor de agrement şi odihnă, al parcărilor, precum şi colectarea şi îndepărtarea obiectelor aruncate pe jos, în scopul păstrării unui aspect salubru al domeniului public.

(3) Măturatul manual se efectuează astfel încât cantitatea de praf care se poate ridica în aer ca urmare a deplasării autovehiculelor sau acţiunii vântului să nu depăşească concentraţia de pulberi admisă prin normele în vigoare.

(4) Prestaţia constă în efectuarea următoarelor operaţiuni:

a) măturatul propriu-zis al carosabilului si al trotuarelor cu mături, perii,etc;

b) precolectarea deşeurilor stradale de pe căile publice, prin procedee manuale;

c) depozitarea temporară a deşeurilor stradale in europubele sau saci biodegradabili.

d) încărcarea deşeurilor stradale în mijloace de transport deșeuri;

e) transportul și neutralizarea deşeurilor stradale la depozitul autorizat.

(5) Măturatul manual / întreținerea căilor publice, se realizează pe toată lungimea carosabilului şi o lăţime de minim 2 metri de la bordură/rigolă spre axul drumului, respectiv integral pentru trotuarele aferente (inclusiv în refugiile staţiilor mijloacelor de transport în comun), indiferent de infrastructura existentă (pavele din beton, canale pluviale, rigole din beton, asfalt, macadam, etc.).

(6) Perioada în care se va efectua această operaţiune poate varia în funcţie de condiţiile meteorologice (în cazul precipitaţiilor atmosferice, în locul acestei operaţii se realizează operațiunea de golire a coșurilor de gunoi stradale).

(7) Măturatul manual se poate desfăşura, indiferent de anotimp, atunci când:

- arterele nu sunt supuse activităţilor de deszăpezire şi/sau de combatere a poleiului;

- deşi arterele nu sunt supuse activităţilor de deszăpezire şi/sau combatere a poleiului, carosabilul este acoperit cu un strat de zăpadă;

(8) Colectarea deşeurilor rezultate din activitatea de măturat manual/ întreținere căi publice, se realizează în recipiente acoperite, care se vor transporta cu mijloace de transport adecvate (pentru degajarea cailor publice se va transporta inclusiv zăpada/gheața de pe căile publice).

(9) Depozitarea temporală a rezidurilor stradale, între momentul colectării şi cel al transportului, direct pe sol SE VA REALIZA în saci depuși pe trotuare sau alei pietonale fără a bloca sau împiedica circulația.

(10) Echipajele specializate vor utiliza autovehicule/autospeciale pentru transportul deșeurilor stradale, numărul acestora trebuind să permită deservirea în timp real a întregului personal care execută operaţia de întreţinere pe durata unui schimb. Descărcarea deşeurilor stocate în autovehicule/autospeciale se va face la un depozit autorizat de eliminare a deşeurilor, la care este arondat autoritatea publică locală.

(11) Frecvenţele de realizarea a operaţiunii de măturat manual:

- Pentru străzile laterale / secundare: min. 2 treceri/săptămână;

- Pentru străzi principale : min. 3 treceri/săptămână;

- Pentru zone centrale / aglomerate: 6 -7 treceri/săptămână.

Frecventele de lucru vor fi autorizate ca număr de treceri, pe tipuri de operatiuni, de către Autoritatea Contractantă prin programul săptamânal de lucru pus la dispozitia operatorului în functie de anotimp si necesități.

(12) În cazul efectuării unor lucrări edilitare în carosabil/pe trotuare, pe o stradă/un tronson de stradă pe care nu se întrerupe total circulaţia auto, operatorul de salubrizare va înștiința autoritatea contractanta si va interveni doar după clarificarea operațiunilor necesare care se impun.

(13) În cazul efectuării unor lucrări edilitare în carosabil/pe trotuare pe o stradă/un tronson de stradă pe care se întrerupe total circulaţia auto, operatorul de salubrizare nu va efectua operaţiile de salubrizare - măturatul, spălatul, stropirea și întreținerea căilor publice, pe perioada când se efectuează aceste lucrări edilitare. Menţinerea stării de salubritate a străzii/tronsonului de stradă cade în sarcina constructorului.

(14) Autorităţile administraţiilor publice locale, prin administratorii reţelelor stradale din localitate, au obligativitatea ca la predarea amplasamentului către constructor să invite şi reprezentantul operatorului de salubrizare care acţionează pe artera ce va fi supusă lucrărilor edilitare în carosabil/trotuare.

(15) Deseurile stradale rezultate din măturatul manual/întreținerea căilor publice se vor colecta de la terminarea lucrărilor de salubrizare, obligatoriu până la sfârsitul programului de lucru, și transportate la depozitul de deșeuri autorizat, pentru neutralizare.

*3.2.2 Golirea coșurilor de gunoi stradale (inclusiv transportul și neutralizarea prin depozitare a deșeurilor rezultate)*

(1) Prestaţia constă în efectuarea următoarelor operaţiuni:

a) precolectarea deşeurilor stradale: hârtii, pungi, cutii, sticle de plastic, resturi vegetale etc., din coşurile de gunoi stradale și din scrumierele acestora;

b) golirea conţinutului coşurilor, care se va face in saci biodegradabili inscripționați sau europubele;

c) spălarea periodică a coşurilor stradale de pe domeniul public;

d) încărcarea deşeurilor rezultate în autovehicule de transport deșeuri, transportul și neutralizarea acestora la depozitul autorizat.

(2) Operațiunea cuprinde golirea propriu – zisă a coșurilor stradale și efectuarea curățeniei în jurul acestora.

(3) Programul de golire a coșurilor de gunoi stradale va fi stabilit de către Autoritatea Contractantă, cu frecvența în funcție de zonă și de necesități

(4) Se vor goli coșurile stradale de pe căile publice, stații de autobuze, spații de joacă și de agrement, spații de odihnă, parcuri, parcări publice, etc.

(5) Norma minima este de 2.000 coșuri de gunoi stradale golite/zi.

(6) Deseurile stradale rezultate din golit coșurile stradale se vor colecta la terminarea lucrărilor de salubrizare, obligatoriu până la sfârsitul programului de lucru, și vor fi transportate la depozitul de deșeuri autorizat, pentru neutralizare.

(7) Tariful pentru golire coșuri de gunoi stradale se va calcula raportat la cantitatea de deșeu colectate și depozitate la depozite autorizate;

*3.2.3 Măturatul și aspiratul mecanizat al căilor publice (inclusiv transportul și neutralizarea prin depozitare a deșeurilor rezultate)*

(1) Măturatul mecanizat se realizează cu maşini specializate, echipate cu perii cilindrice si/sau circulare care vin în contact direct cu suprafaţa pe care se execută măturatul, cu sistem de umezire a prafului şi cu sistem de aspirare - colectare a reziduurilor rezultate (pe ambele sensuri pe lăţimea de lucru a utilajului).

(2) Maşinile de măturat urban economisesc timp şi forţă de muncă, îmbunătăţind calitatea curăţeniei. Utilizarea acestor maşini asigură o productivitate mult mai ridicată decât a unui Operator manual. Periile şi motoarele de aspirare colectează toate tipurile de reziduuri şi au sisteme speciale de filtrare care menţin praful colectat, acesta nedispersându-se în exterior.

(3) Prestaţia constă în efectuarea următoarelor operaţii:

a) măturatul mecanic efectiv al suprafeţelor de salubrizat;

b) descărcarea deşeurilor colectate în autogunoiere, transportarea și neutralizarea zilnică a acestora la depozitul autorizat.

(4) Aceasta activitate se desfăşoară in perioada martie - noiembrie, perioada care se poate modifica, in funcţie de condiţiile meteorologice, pe bază de comandă fermă din partea Autorității Contractante, cu excepţia perioadei ploioase, a celei în care se efectuează curăţatul zăpezii sau în care temperatura exterioară este sub cea de îngheţ.

(5) Măturatul/aspiratul mecanizat al trotuarelor si al carosabilului se realizează pe întreaga lungime a străzii şi pe o lăţime de minim 2 m de la bordură/rigolă măsurat spre axul drumului. Pentru evitarea formării prafului, operaţia de măturare va fi precedată de stropirea carosabilului/trotuarelor cu apă, doar în situaţiile în care praful nu este umectat ca urmare a condiţiilor naturale sau dacă, temperatura exterioară în zona măturată nu este mai mică decât cea de îngheţ.

(6) Perioada în care se va efectua această operaţiune poate varia în funcţie de condiţiile meteorologice. Măturatul/aspiratul mecanizat al trotuarelor si al carosabilului se poate desfăşura ziua şi noaptea, indiferent de anotimp, atunci când:

- arterele nu sunt supuse activităţilor de deszăpezire şi/sau de combatere a poleiului;

- arterele, deși nu sunt supuse activităţilor de deszăpezire şi/sau de combatere a poleiului, carosabilul este acoperit cu un strat de zăpadă;

- temperatura exterioară este sub cea de îngheţ.

(7) Echipamentele/vehiculele pentru realizarea măturatului mecanizat al carosabilului trebuie să aibă o zonă activă de măturare cuprinsă între 1-2 metri.

(8) Frecvenţele de realizarea a operaţiunei de măturat mecanizat: 2-3 treceri/săptămână si/sau conform programului de lucru prezentat de catre Autoritatea Contractantă.

(9) Măturatul/ aspiratul mecanizat include și îndepărtarea depunerilor de noroi, nisip și praf, de la marginea carosabilului.

*3.2.4 Spălatul mecanizat al căilor publice*

(1) Operaţiunea de spălare se execută atât pe partea carosabilă, cât si pe trotuare,

în funcţie de condiţiile meteorologice concrete la solicitarea autoritatii contractante.

(2) Operaţia de spălare constă în dispersarea apei pe carosabil/trotuare, astfel încât să se evite formarea prafului şi să se creeze un climat favorabil de confort şi igienă citadină. Operațiunea se va realiza cu precauție fără a produce daune terților.

(3) Spălatul carosabilului se realizează pe toată lungimea străzii şi o lăţime de minim 2 metri de la bordură/rigolă măsurat spre axul drumului. Spălatul carosabilului şi al trotuarelor va fi realizat integral pentru întreaga suprafaţă stabilită.

(4) Perioada în care se va efectua această operaţiune poate varia în funcţie de condiţiile meteorologice. Spălatul carosabilului şi al trotuarelor se poate desfăşoară de regulă în perioada aprilie - octombrie, perioadă ce poate fi modificată de autoritatea administraţiei publice locale, în funcţie de condiţiile meteorologice concrete.

(5) Operaţiunea de spălare se execută atât pe partea carosabilă, cât şi pe trotuare, după terminarea operaţiei de măturare şi curăţare a rigolelor.

(6) Este interzisă operaţia de spălare în anotimpul călduros, în intervalul orar 1300 - 1700, dacă indicele de confort termic depăşeşte pragul valoric de 75 de unităţi.

(7) Pentru asigurarea condiţiilor prevăzute la alin. anterior şi pentru planificarea operaţiilor de spălare, operatorii de salubrizare vor întreprinde toate măsurile necesare ca în perioada de vară să cunoască valoarea indicelui de confort la ora 12,00 şi prognoza pentru perioada imediat următoare de două zile de la Administraţia Naţională de Meteorologie.

(8) Operatorul are obligaţia să anunţe autoritatea administraţiei publice locale sau asociaţia de dezvoltare intercomunitară, după caz, despre toate situaţiile în care este împiedicată realizarea operaţiilor de spălare, stropire sau măturare.

(9) Pentru realizarea operaţiunii de spălare sau stropire se utilizează numai apă industrială luată din punctele indicate de operatorul serviciului de alimentare cu apă şi de canalizare al localităţii sau din apele de suprafaţă sau de adâncime, cu aprobarea autorităţii administraţiei publice locale, pe baza avizului sanitar.

(10) În cazul în care din considerente tehnico-economice nu se poate utiliza apa industrială, se poate folosi şi apă prelevată de la hidranţii stradali, cu acordul operatorului serviciului de alimentare cu apă şi de canalizare.

(11) În toate situaţiile, alimentarea cu apă industrială sau potabilă se realizează pe baza unui contract încheiat cu operatorul serviciului de alimentare cu apă şi de canalizare.

(12) Substanţele utilizate în procesul de spălare trebuie să fie aprobate de autoritatea administraţiei publice locale.

*3.2.5 Stropirea mecanizată a căilor publice*

(1) Stropirea carosabilului se execută în perioada verii, perioadă ce poate fi modificată în funcţie de condiţiile meteorologice reale, și se practică pe suprafeţe in prealabil salubrizate.

(2) Stropirea constă in dispersarea apei pe toată suprafaţa carosabilului, pentru evitarea formării prafului și crearea unui climat favorabil îmbunătățirii gradului de confort si igienă citadină.

(3) Lucrarea se efectuează numai cu utilaje specializate pentru stropit. In timpul operaţiei se va evita stânjenirea circulaţiei pietonale sau stropirea pietonilor, clădirilor, vitrinelor ori a altor dotări etc.

(4) Activitatea se desfăşoară pe întreaga suprafaţă indicată, pe baza programelor solicitate de beneficiar.

(5) Stropirea străzilor se efectuează atunci cand temperatura depăşeşte 30oC.

(6) Prestaţia constă în efectuarea următoarelor operaţiuni:

a) încărcarea cisternei cu apă de la punctele de alimentare avizate de către operatorul serviciilor publice de alimentare cu apă și de canalizare;

b) stropirea efectivă a străzilor.

*3.2.6 Curățarea manuală a canalelor pluviale/rigolelor* *(inclusiv transportul și neutralizarea prin depozitare a materialelor grosiere rezultate)*

(1) Curățatul canalelor pluviale/rigolelor betonate, pavate se realizează anterior sau concomitent cu operația de măturare. Curățatul (răzuitul) rigolelor este o lucrare de necesitate determinată de ploi torenţiale ce favorizează transport de aluviuni, avarii la reţele subterane, lucrări de constructii, după deszapezire, etc.

(2) Răzuitul rigolelor constă în îndepărtarea prafului și materialelor grosiere: noroi, nisip, aluviuni datoratate uor ploi torențiale, deșeuri vegetale etc, pe o porțiune de 0,75 m de la bordura spre axul median al străzii în zona de autorizare, pe baza programelor solicitate de beneficiar.

(3) Activitatea de răzuit rigole se execută pe toata durata anului, ori de cate ori este nevoie.

(4) Prestația constă în efectuarea următoarelor operații:

a) curățatul canalelor pluviale/rigolelor cu razul sau lopata;

b) strângerea materialelor grosiere (noroiului, nisipului, pământului) rezultate din răzuire în grămezi depozitate la marginea trotuarului, care vor fi transportate în ziua efectuării răzuirii rigolei cu utilaje adecvate la depozitul autorizat;

c) încărcatul grămezilor in europubele;

d) golirea europubelelor in autogunoiere si transportul zilnic al deşeurilor la depozitul autorizat;

e) depozitarea deşeurilor rezultate in urma acestei activităţi la depozitul autorizat.

*3.2.7* *Curățarea mecanizată a canalelor pluviale neamenajate (inclusiv transportul și neutralizarea prin depozitare a materialelor grosiere rezultate)*

(1) Curățarea mecanizată a canalelor pluviale neamenajate constă în curățarea șanțurilor podețelor și canalelor de pe marginea carosabilului, de materiale aluvionare depuse, de mâl, de diverse deșeuri, de vegetația existentă, etc. Operațiunea se va realiza cu ajutorul utilajelor specifice .

(2) Curățarea mecanizată a canalelor pluviale neamenajate este o lucrare de necesitate, determinată de ploi torenţiale ce favorizează transport de aluviuni, avarii la reţele subterane, lucrări de constructii, după deszapezire, etc.

(3) Prestaţia constă în efectuarea următoarelor operaţiuni:

a) curățarea (decolmatarea) canalelor pluviale neamenajate - șanțuri și podețe de pe marginea carosabilului, de materialele depuse, mâl, deșeuri, etc cu ajutorul utilajelor specifice.

b) strângerea materialelor rezultate (noroi, nisip, pământ, mâl, vegetale, alte deșeuri, etc) în grămezi depozitate la marginea căilor publice și care vor fi transportate obligatoriu în ziua efectuării operațiunii, cu utilaje adecvate la depozitul autorizat;

c) încărcarea deșeurilor rezultate în autovehicule, care le vor transporta la depozitul de deșeuri autorizat.

d) depozitarea deşeurilor rezultate in urma acestei activităţi la depozitul autorizat.

(4) Activitatea se desfăşoară pe întreaga suprafaţă indicată, pe baza programelor solicitate de beneficiar.

(5) Materialele rezultate (noroi, nisip, pământ, mâl, vegetale, alte deșeuri, etc) vor fi depozitate în grămezi la marginea carosabilului/trotuarului și vor fi transportate obligatoriu în aceeași zi, cu utilaje adecvate la depozitul autorizat.

*3.2.8* *Colectarea, transportul și depozitarea deșeurilor stradale*

(1) Deşeurile reziduurile stradale rezultate din activitățile de măturat manual, mecanizat, golit coșuri stradale, curățare canale pluviale/rigole și curățare canale pluviale neamenajate nu se vor amesteca cu deşeurile municipale și vor fi transportate direct la depozitul de deşeuri, fără a fi necesară efectuarea operaţiei de sortare.

(2) Costurile de colectare, transport și neutralizare a deşeurilor stradale prin depozitare, care rezultă în urma activităților de măturat manual, mecanizat, golit coșuri stradale, curățare canale pluviale/rigole și curățare canale pluviale neamenajate, se includ în tariful ofertat pentru prestarea acestor activităţi, iar cantitatea de deșeuri rezultată va fi contabilizată prin bonuri de cântar.

*3.2.9 Colectarea, transportul și depozitarea deșeurilor vegetale de pe domeniul public și privat al municipiului*

1. Colectarea, transportul și depozitarea deșeurilor vegetale de pe domeniul public și privat al municipiului se va face conform unei proceduri stabilit de comun acord cu Operatorul și Autoritatea Contractantă (Operatorul are obligația să inițieze definirea procedurii)
2. Prin deșeuri vegetale se înțelege (dar nu se limitează la): crengi (nu prin toaletare de pe domeniul public), frunze, iarbă, brazi (de sezon, de evenimente), resturi vegetale din gospodări;
3. Colectarea deșeurilor se va face la solicitarea Autorității Contractante, Operatorul are obligația de a ține o evidență clară a cantităților colectate, transportate și depozitate la un depozit autorizat;
4. Costurile de colectare, transport și depozitare a acestor tip de deșeuri vor fi decontate de către Autoritatea Contractantă separat de către valoarea contractului, pe acte fiscale separate, în funcție de alocările bugetare pentru acest tip de activitate.
   * 1. *Colectarea, transportul și depozitarea deșeurilor clandestine (depozite de deșeuri abandonate în alte locuri decât locurile special amenajate) de pe domeniul public și privat al municipiului și de pe domeniul privat al terților*
5. Colectarea, transportul și depozitarea deșeurilor se va face conform unei proceduri stabilit de comun acord cu Operatorul și Autoritatea Contractantă (Operatorul are obligația să inițieze definirea procedurii)
6. Prin deșeuri clandestine se înțelege (dar nu se limitează la): deșeuri de mai multe tipuri depozitate în spații neamenajate, liziera pădurii etc. în afara punctelor de colectare;
7. Colectarea deșeurilor se va face la solicitarea Autorității Contractante, Operatorul are obligația de a ține o evidență clară a cantităților colectate, transportate și depozitate la un depozit autorizat;
8. Costurile de colectare, transport și depozitare a acestor tip de deșeuri vor fi decontate de către Autoritatea Contractantă separat de către valoarea contractului, pe acte fiscale separate, în funcție de alocările bugetare pentru acest tip de activitate.

Decolmatarea șanțurilor deschise de captare a apelor pluviale de pe raza Municipiului Târgu Mureș-

1. Decolmatarea șanțurilor deschise se înțelege curățare acestor de depuneri sedimentare și de vegetație, manual și mecanizat
2. Activitate ce se va face la solicitarea Autorității Contractante, Operatorul are obligația de a ține o evidență clară a cantităților colectate, transportate și depozitate la un depozit autorizat;
3. Costurile acestei activități vor fi decontate de către Autoritatea Contractantă separat de valoarea contractului, pe acte fiscale separate, în funcție de alocările bugetare pentru acest tip de activitate

**3.3** **Colectarea cadavrelor animalelor de pe domeniul public și predarea acestora către unitățile de ecarisaj sau instalații de neutralizare**

(1) Autoritățile administrației locale sunt responsabile de neutralizarea cadavrelor de animale găsite pe aria administrativ-teritorială a localităţii, prin unităţi de ecarisaj autorizate, conform legislaţiei în vigoare.

(2) Operatorul serviciului de salubrizare are obligaţia de a colecta cadavrele de animale de pe domeniul public şi să le predea unităţii de ecarisaj care este abilitată pentru neutralizarea deşeurilor de origine animală, în aria administrativ-teritorială a localităţii, în conformitate cu prevederile legale în vigoare.

(3) Prestarea activităţilor de colectare a cadavrelor animalelor de pe domeniul public şi de predare a acestora unităţilor de ecarisaj se va executa astfel încât să se realizeze:

a) continuitatea activităţii, indiferent de anotimp şi condiţiile meteo, cu respectarea prevederilor contractuale;

  b) ridicarea cadavrelor de animale de pe domeniul public şi predarea acestora unităţilor de ecarisaj în termen de două ore de la anunţare;

  c) corectarea şi adaptarea regimului de prestare a activităţii la cerinţele beneficiarilor;

  d) controlul calităţii serviciului prestat;

  e) ţinerea la zi a documentelor cu privire la prestarea serviciului;

  f) respectarea regulamentului serviciului de salubrizare aprobat de autoritatea administraţiei publice locale, în condiţiile legii;

  g) prestarea activităţii pe baza principiilor de eficienţă economică, având ca obiectiv reducerea costurilor de prestare a serviciului;

  h) asigurarea mijloacelor auto special amenajate şi dotate pentru efectuarea unor astfel de transporturi, în întreaga arie administrativ-teritorială încredinţată;

  i) îndeplinirea indicatorilor de calitate a prestării activităţii, specificăţi în regulamentul serviciului de salubrizare;

  j) asigurarea, pe toată durata de executare a serviciului, de personal calificat şi în număr suficient.

(4) Cadavrele de animale de pe domeniul public se transportă de către operator în mijloace auto special destinate şi amenajate în acest scop care îndeplinesc condiţiile impuse de legislaţia în vigoare.

(5) Cadavrele de animale de pe domeniul public vor fi ridicate în termen de maxim două ore de la semnalarea existenţei acestora de către populaţie, reprezentanţi ai operatorilor economici sau instituţiilor publice, inclusiv în cazul autosesizării ca urmare a activităţii curente de salubrizare.

(6) Autovehiculele şi containerele destinate transportului cadavrelor de animale de pe domeniul public trebuie dezinfectate după fiecare transport în parte în locurile special amenajate pentru această operaţie.

(7) Personalul trebuie să utilizeze echipament de protecţie şi să fie dotat cu mijloace corespunzătoare astfel încât să nu vină în contact direct cu animalele colectate. Personalul trebuie să aibă aviz medical prin care să se confirme că sunt îndeplinite condiţiile necesare, inclusiv vaccinarea, dacă este cazul, pentru prestarea acestei activităţi.

(8) Se interzic abandonarea, îngroparea sau depozitarea deşeurilor de origine animală în alte condiţii decât cele stabilite de legislaţia în vigoare.

(9) Operatorul de salubrizare are obligaţia să ţină o evidenţă referitoare la deşeurile de origine animală colectate, modul de transport, precum şi documente doveditoare cu privire la predarea acestor deşeuri la unitatea de ecarisaj, dacă nu realizează operaţia de neutralizare.

(10) În cazul în care operatorul de servicii de salubrizare realizează neutralizarea deşeurilor de origine animală provenite din gospodăriile populaţiei, acesta trebuie să păstreze evidenţele cu privire la tipul deşeurilor, cantitatea, documentele însoţitoare, modul de neutralizare, data şi, după caz, şarja/lotul, precum şi, pentru materiile sau produsele rezultate, destinaţia, transportatorul şi documentele însoţitoare şi trebuie să întocmească şi să completeze registre în conformitate cu legislaţia în vigoare, inclusiv pentru animalele moarte din speciile bovine, ovine/caprine, suine sau cabaline.

(11) Operatorul de salubrizare, va raporta cantitățile eliminate, Autorității Contractante.

(12) Toate documentele se arhivează şi se păstrează conform dispoziţiilor legale în vigoare.

3.4 Specificaţii tehnice de calitate în ceea ce priveşte salubrizarea

3.4.1 Prestarea activităţilor de măturat, spălat si întreţinerea căilor publice se va executa astfel încât sa se realizeze:

- continuitatea activităţii, indiferent de anotimp si condiţiile meteo, cu respectarea prevederilor contractuale;

- corectarea si adaptarea regimului de prestare a activităţii la cerinţele Autorității Contractante;

- controlul calităţii serviciului prestat;

- respectarea instrucţiunilor/procedurilor interne de prestare a activităţii;

- respectarea regulamentului serviciului de salubrizare aprobat de autoritatea administraţiei publice locale, în condiţiile legii;

- asigurarea capacitaţii de transport al deşeurilor stradale, în întreaga arie administrativ teritorială încredinţată;

3.4.2 Programul de execuţie a activităţii de salubrizare - măturatul, spălatul, stropirea și întreținerea căilor publice, se va stabili de Autoritatea Contractantă, va fi comunicat Operatorului din timp şi va avea in vedere ca suprafeţele domeniului public cuprinse în program să fie zilnic în stare de curăţenie, prin executarea tuturor lucrărilor necesare, în funcţie de sezon.

3.4.3 Programul de salubrizare - măturatul, spălatul, stropirea și întreținerea căilor publice, este stabilit săptămânal, și este unul variabil în functie de necesității, de conditiile meteorologice, sau de alte situații care necesită salubrizarea anumitor zone, astfel că Operatorul va fi informat, în scris, printr-o adresă sau prin poșta electronică e-mail, de schimbarea programului de salubrizare, cu 24 ore înainte de modificarea programului prestabilit pentru săptămâna în curs.

3.4.4 Natura deşeurilor stradale ce trebuie colectate: deşeuri rezultate din măturarea manuală, curățarea, decolmatarea canalelor pluviale: rigole, șanțuri, golirea conţinutului coşurilor de gunoi, depuneri de deşeuri în locuri nepermise, diferite obiecte aruncate pe stradă, cadavrele animalelor de pe domeniul public, etc.

3.4.5 Transportul si depozitarea deşeurilor se vor efectua la depozitul autorizat, cu respectarea legislaţiei specifice depozitării deşeurilor.

3.4.6 Domeniul public ce urmează a fi menţinut în stare salubră cuprinde toată suprafaţa carosabilului, a aliniamentelor stradale si a trotuarelor, a parcurilor, a staţiilor de transport in comun, a parcărilor publice, pasajelor pietonale, etc.

3.4.7 Măturatul manual se efectuează astfel încât cantitatea de praf care se poate ridica în aer ca urmare a deplasării autovehiculelor sau acţiunii vântului, să nu depăşească concentraţia de pulberi admisă prin normele în vigoare.

3.4.8 În cazul în care pe durata contractului vor exista situaţii în care Nomenclatorului Stradal disponibil la nivelul autorităţii contractante va suferi modificări, acestea vor fi transpuse în mod corespunzător în cadrul programului de salubrizare prin acordul scris al părţilor.

3.4.9 Operatorul nu are dreptul de a schimba coşurile stradale/dispozitivele speciale

prevazute în prezentul caiet de sarcini fără acordul prealabil, în scris al autorităţii

contractante.

3.4.10 (1) Operatorul se va asigura că:

- coşurile stradale/dispozitivele speciale sunt corect manevrate pentru a evita orice deteriorare;

- coşurile stradale/dispozitivele speciale sunt complet golite în timpul operaţiunii de descărcare în autogunoiere/autospeciale;

- la finalizarea operaţiunei de descărcare, coşurile stradale/dispozitivele speciale sunt readuse la starea iniţială.

- coşurile/dispozitivele speciale, deterioate din culpa exclusivă a Operatorului, vor fi înlocuite în cel mult 5 zile lucrătoare de la data constatării unei deteriorări/sesizării de către utilizatori/Autoritatea Contractantă.

(2) În acest scop, Operatorul va ţine evidenţa coşurilor/dispozitivelor respective, cu menţionarea stării în care acestea se află.

3.4.11 Personalul care desfăşoară activitatea de colectare a deşeurilor procedează la încărcarea în autovehicule a întregii cantităţi de deşeuri existente în coşurile respective, lăsând locul curat şi măturat.

3.4.12 Modalitatea de desfăşurare a activităţile specifice salubrizării stradale se va raporta la priorităţile stabilite de către Autoritatea Contractantă. Ori de câte ori Operatorul se va confrunta cu o situaţie în care este împiedicat în realizarea activităţilor solicitate, acesta are obligaţia de a informa de îndată Autoritatea Contractantă în vederea luării măsurilor care se impun.

3.4.13 (1) În cazul în care pe trotuare/carosabil (pe o anumită stradă/tronson de drum) sunt efectuate lucrări edilitare pentru care se întrerupe total/parţial circulaţia auto, Operatorul de salubrizare nu va efectua operaţiile de salubizare stradală pe perioada de realizarea a respectivelor lucrări şi va scădea volumele de lucrări aferente operaţiilor programate pentru respectiva stradă/tronson.

(2) Într-o atare situaţie, menţinerea stării de salubritate a străzii/tronsonului de drum respectiv cade în sarcina constructorului.

3.4.14 Operatorul trebuie să asigure necesarul de utilaje/instalaţii/echipamente/vehicule pentru pentru măturatul, spălatul, stropirea şi întreţinerea căilor publice pe care le va utiliza pentru îndeplinirea în condiţii optime a activităţii având în vedere programul, cantităţile estimate/suprafeţele de lucru aferente precum şi frecvenţa acestor operaţii solicitată prin prezentul caiet de sarcini.

3.4.15 În acest scop, ofertantul va prezenta în cadrul propunerii tehnice lista de utilaje/instalaţii/echipamente/vehicule pe care le va pune la dispoziţia autorităţii contractante în vederea desfăşurării activităţilor specifice şi va indica numărul considerat necesar al acestora, stabilit în conformitate cu breviarul de calcul din Anexa la Ordinul A.N.R.S.C. nr. 640/2022 (mai puţin în cazul numărului fix de utilaje, respectiv al celor pentru care nu a fost stabilită o suprafaţă de lucru specifică de deservire), ţinând cont de solicitările minimale ale Autorității Contractante.

3.4.16 Toate utilajele/intalaţiile/echipamentele/vehiculele prezentate în cadrul propunerii tehnice vor fi utilizate în mod exclusiv pentru prestarea serviciului pe aria teritorială administrativă a Municipiului Târgu Mureş. Condiţia de exclusivitate nu se aplică în cazul în care Autoritatea Contractantă şi-a exprimat acceptul prealabil, în scris, asupra renunţării la acest drept prin corelare cu propriile necesităţi, obiective şi constrângeri.

3.4.17 Toate autospecialele și autovehiculele utilizate pentru salubrizarea (măturat/aspirat, spălat mecanizat, etc) vor fi dotate cu GPS-uri, pentru a putea fi monitorizat traseul/rutele pe care s-a acționat și durata de acțiune. Codurile de acces vor fi puse la dispoziția Autorității contractante pe toată durata contractului, fără nici o limitare.

3.4.18 De asemenea, toate utilajele autopropulsate care deservesc serviciul de salubrizare se vor încadra în normele de poluare stabilite de legislația în vigoare.

3.4.19 Totodată, utilajele vor îndeplini cerinţele de dotare cu un sistem GPS conectat la sistemul informatic în conformitate cu cerinţele de mai sus.

3.4.20 Ofertantul va înființa minim un punct de lucru pentru activitățile de salubrizare - măturatul, spălatul, stropirea și întreținerea căilor publice, pe raza municipiului Târgu Mureș.

3.4.21 Asigurarea degajării carosabilului pe toată durata de execuție a serviciului de salubrizare, în regim de urgență, în maxim 30 minute de la momentul anunțării privind producerea accidentului sau incidentului.

3.4.22 Sacii folositi la colectarea deșeurilor vor fi biodegradabili și vor fi inscripționați cu numele firmei.

3.4.23 *Normele de lucru pentru activitățile de salubrizare, aferente prezentului Caiet de sarcini sunt:*

*- pentru activitatea de măturat manual: minim 7.000 mp/persoană/8h;*

*- pentru activitatea de golit coșuri stradale: minim 2.000 buc./zi;*

*- pentru activitatea de măturat/aspirat mecanizat, minim 200.000 mp/auto/8h;*

*- pentru activitatea de, spălat: minim 200.000 mp/auto/8h;*

*- pentru activitatea de stropire: minim 500.000 mp/auto/8h;*

*- pentru activitatea de curățare manuală a canalelor pluviale/rigolelor:*

*minim 350 ml/persoana/8h;*

*- pentru activitatea de curățare mecanizată a canalelor pluviale neamenajate:*

*minim 300 ml/persoana/8h.*

**3.5 Întreținere vehicule**

3.5.1 În scopul prestării serviciului, Operatorul va furniza propriile vehicule și recipienți în număr suficient şi adecvat pentru a se asigura că serviciile privind activitățile de salubrizare se realizează într-un mod corespunzător.

3.5.2 Este responsabilitatea Operatorului să întreţină toate vehiculele folosite pentru prestarea serviciilor în stare bună de funcționare și să asigure repararea acestora în timp util pentru a satisface complet toate cerinţele contractuale ale serviciului.

3.5.3 În caz de defecţiune şi nefuncţionare este responsabilitatea Operatorului de a înlocui vehiculele cât de repede posibil dar nu mai târziu de finalul următoarei zile de lucru după apariţia defecţiunii sau nefuncţionării.

**3.6 Sistemul informatic si baza de date a operatiunilor**

3.6.1 Operatorul va instala, utiliza si intretine un sistem informatic computerizat, unde vor fi stocate si procesate datele legate de functionarea acestuia.

3.6.2 Sistemul informational trebuie sa poata genera rapoarte zilnice, lunare, trimestriale si anuale prin agregarea si procesarea numărului mare de inregistrari primite zilnic.

3.6.3 Sistemul informatic va fi implementat inca din etapa de mobilizare si va trebui sa fie utilizabil la data inceperii serviciului.

3.6.4 Sistemul informational trebuie astfel realizat încât sa faciliteze aplicarea cerintelor din OUG 196/2005 privind Fondul pentru mediu cu modificarile si completarile ulterioare.

3.6.5 Operatorul este liber sa aleaga solutiile hardware si software de realizare a Sistemului informatic, tinand seama de cerintele minime privind raportarea.

3.6.6 Operatorul va tine un jurnal zilnic al activitatilor, care va cuprinde cel putin urmatoarele date:

1. traseul de colectare a deșeurilor si codul acestuia;
2. conducatorul vehiculului, numărul de înmatriculare, tipul utilajului, ore de funcționare;
3. cantitatile de deseuri stradale colectate pe raza unității administrativ - teritoriale.
4. instalatia la care au fost transportate și documentul de descărcare;
5. incidente, inregistrari ale problemelor, intreruperi programate si neprogramate, defectiuni si accidente, activitati de intretinere sau reparatii si timpii de oprire a serviciilor, inlocuirea vehiculelor, echipamentelor sau personalului, conditii atmosferice, etc.;
6. registre ale lucrarilor de intretinere si reparatii realizate la fiecare echipament;
7. vehicule (utilizate/neutilizate, motivele neutilizarii vehiculelor etc.);
8. plangeri si notificari primite si raspunsurile corespunzatoare;
9. problemele aparute si solutiile folosite;
10. orice alte date înregistrate, solicitate de Autorității Contractuale.

3.6.7 Autoritatea Contractuală isi rezerva dreptul de a solicita periodic si furnizarea de Rapoarte zilnice. Formatul standard al Rapoartelor zilnice se va conveni intre Autoritatea Contractuală si Operator inainte de Data de incepere.

3.6.8 Sistemul informational, pe baza inregistrarilor zilnice, trebuie sa poata genera rapoarte lunare, trimestriale. privind oricare categorie de inregistrari.

**CAPITOLUL 4**

**MODUL DE PREZENTARE A OFERTEI**

**4.1 Modul de prezentare a ofertei tehnice**

4.1.1 Oferta tehnică, care trebuie întocmită va avea în vedere utilajele menționate în documentația tehnica, în caz contrar oferta urmează a fi declarată ca neconformă.

Aceasta trebuie să prezinte cel puțin următoarele aspecte: managementul și organizarea activității, care va cuprinde cel puțin : organigrama cuprinzînd posturile de lucru necesare derulării activității, atribuțiile specifice fiecărui post, mobilizarea si operationalizarea activității.

4.1.2 Operatorul economic trebuie să răspundă punctual la toate cerinţele cuprinse în prezentul caiet de sarcini şi să detalieze în cadrul propunerii tehnice modalitatea şi mijloacele concrete prin care serviciile ofertate îndeplinesc aceste cerinţe, astfel încât comisia de evaluare să aibă posibilitatea evaluării acesteia în mod obiectiv, prin raportare la informaţiile prezentate de ofertant şi cu respectarea prevederilor legale aplicabile. La întocmirea propunerii tehnice se va ține cont de toate activitatile aferente serviciului de salubrizare - măturatul, spălatul, stropirea și întreținerea căilor publice.

4.1.3 Propunerea tehnică se va întocmi într-o manieră organizată, astfel încât procesul de evaluare a ofertelor să permită identificarea facilă a corespondenţei informaţiilor cuprinse în ofertă cu specificaţiile tehnice din caietul de sarcini. Propunerea tehnică va cuprinde cel puţin elementele mentionate in cadrul fişei de date a achiziţiei, precum şi prezentarea în detaliu cu privire la serviciile ofertate, echipamentele şi software utilizate (în cazul sistemului informatic), precum si soluţiile tehnice propuse prin raportare la cerinţele stabilite în prezentul caiet de sarcini.

4.1.4 Omisiunea sau neîndeplinirea corespunzătoare a oricărei dintre cerinţele prezentului caiet de sarcini poate conduce la respingerea ofertei ca neconformă, cu aplicarea în mod corespunzător a prevederilor legale aplicabile. Astfel, lipsa unui răspuns sau prezentarea unor descrieri nerelevante prin raportare la cerinţele prezentului caiet de sarcini, ori care nu demonstrează înţelegerea contextului şi obiectivelor/rezultatelor aşteptate în urma execuţiei contractului, poate conduce la respingerea ofertei. De asemenea, un simplu răspuns (afirmaţie) de confirmare din partea Operatorului economic cu privire la respectarea cerinţelor din caietul de sarcini, fără precizarea exactă a modalităţii de îndeplinire, nu va fi acceptat.

În acest sens se solicită din partea ofertantilor şi intră în răspundurea acestora prezentarea mijloacelor probante în sprijinul oricăror afirmaţii care se pot încadra în categoria exemplului anterior menţionat.

4.1.5 Nerespectarea cerinţelor caietului de sarcini şi/sau absenţa din cadrul conţinutului propunerii tehnice a specificaţiilor minime stabilite pentru fiecare dintre serviciile solicitate poate atrage încadrarea ofertei ca fiind neconformă.

4.1.6 Oferta tehnica va cuprinde descrierea detaliata a activitatilor aferente etapei de mobilizare in mod distinct fiecare activitate in parte.

4.1.7 Oferta tehnica va cuprinde lista procedurilor de sistem, procedurilor operationale si a instructiunilor de lucru care vor fi utilizate in derularea activitatii prin implementarea sistemelor de management de mediu, calitate si sănătate ocupatională.

4.1.8 Oferta trebuie sa prezinte in mod clar durata de timp scursa intre Data semnarii Contractului si Data inceperii activitatii pentru toate activitatile care fac obiectul contractului.

4.1.9 În oferta tehnică, Ofertantul trebuie să prezinte un Plan de organizare a activitatii detaliat si coerent, care sa prezinte cel putin:

1. alocarea de resurse pentru fiecare categorie de deseuri (vehicule cu prezentarea documentelor care atestă standardul EURO și capacitatea de transport a fiecărui vehicul, echipamente, unelte, personal);
2. modul de prezentare a necesarului de utilaje.
3. modul de colectare a deșeurilor stradale, echipamentele si resursele utilizate pentru fiecare activitate aferentă Serviciului.
4. Modul de colectare a deşeurilor /cadavre de animale.

4.1.10 La momentul întocmirii ofertei se va tine cont de situația privind străzile înguste și a celor unde este permis folosirea unor utilaje cu tonaj redus.

4.1.11 Declarație pe proprie răspundere a ofertantului că acesta va respecta cerințele stipulate în Caietul de sarcini, Contract și anexele sale.

4.1.12 Declarație pe proprie răspundere a ofertantului că acesta va respecta condițiile de mediu, sociale și cu privire la relațiile de muncă pe toată durata de îndeplinire a contractului de lucrări. În cazul unei asocieri, această declarație va fi asumată de toții membri asocierii.

4.1.13 Formularul de contract se va depune însoțit de eventuale propuneri de modificare a clauzelor contractuale specifice, propuneri care se vor accepta numai în măsura în care acestea nu vor fi în mod evident, dezavantajoase pentru Autoritatea Contractantă.

**4.2** **Modul de prezentare a ofertei financiare**

4.2.1 Elaborarea ofertei financiare se va face conform prevederilor cuprinse in cadrul prezentului caiet de sarcini. ( Anexa 1 CS Oferta tehn-financiara).

4.2.2 Pentru fiecare activitate și fiecare tip de tarif indicat ca factor de evaluare se va întocmi câte o fișă de fundamentare (Anexa 2 CS - F.9 \_Fisa de fundamentare a tarifului).

4.2.3 Pentru fiecare element de cost din fișa de fundamentare se va prezenta modalitatea detaliată de determinare/cuantificare a acestuia, conform Formularului 9 – Fișa de fundamentare a tarifului.

4.2.4 Ofertantul este responsabil pentru corelarea ofertei tehnice și a cele financiare.

4.2.5 Ofertantul va avea in vedere tarifele aprobate prin hotărâri ale Consiliului Județean.

4.2.6 Modalitatea de ofertare: Preturile vor fi ofertate pe unitatea de măsură.

|  |  |  |  |  |
| --- | --- | --- | --- | --- |
| **Nr. crt.** | **Denumire activitate** | **Cantitate estimată - ptr. 24 luni** | **Unitate de măsură** | **Tarif ofertat (lei/UM, fără TVA)** |
| 1 | Măturat manual și întreținere căi publice (inclusiv transportul și neutralizarea prin depozitare a deșeurilor rezultate) | 336.000.000 | 1.000 mp | ........... |
| 2 | Golire coșuri de gunoi stradale (inclusiv transport și neutralizarea prin depozitare a deșeurilor rezultate) | 1.440.000 | bucăți | ........... |
| 3 | Măturat și aspirat mecanizat căi publice (inclusiv transportul și neutralizarea prin depozitare a deșeurilor rezultate) | 336.000.000 | 1.000 mp | ........... |
| 4 | Spălat mecanizat căi publice | 336.000.000 | 1.000 mp | ........... |
| 5 | Stropire mecanizată căi publice | 9.600.000 | 1.000 mp | ........... |
| 6 | Curățare manuală canale pluviale/rigole (inclusiv transportul și neutralizarea prin depozitare a materialelor grosiere rezultate) | 480.000 | ml | ........... |
| 7 | Curățare mecanizată canale pluviale neamenajate (inclusiv transportul și neutralizarea prin depozitare a materialelor grosiere rezultate) | 96.000 | ml | ........... |
| 8 | Colectarea cadavrelor animalelor de pe domeniul public și predarea acestora către unitățile de ecarisaj sau către instalațiile de neutralizare | 16.800 | kg | ........... |
| 9 | Colectarea, transportul și depozitarea deșeurilor vegetale de pe domeniul public și privat al municipiului | 15.000 | tone | ........... |
| 10 | Colectarea, transportul și depozitarea deșeurilor clandestine (depozite de deșeuri abandonate în alte locuri decât locurile special amenajate) de pe domeniul public și privat al municipiului și de pe domeniul privat al terților | 20.000 | tone | ........... |
| 10.1 | Decolmatarea șanțurilor deschise de captare a apelor pluviale | 240.000 | ml | ........... |

*Notă:*

*- Toate tarifele ofertate (pentru activitățile generatoare de deșeuri) vor include colectarea, transportul și neutralizarea deșeurilor stradale rezultate, prin depozitare la depozitul de deșeuri conform.*

***- Tarifele la punctele 9 ; 10 și 10.1nu se vor include în valoare contractului! - sumele necesare pentru activitățile aferente tarifelor 9, 10 și 10.1 vor fii bugetate separat, activitățile se vor desfășura în funcție de alocările bugetare aprobate.***

*- Cantitățile estimate pentru deșeuri stradale generate: 684,90 tone/lună, conform Standardului SR 13.400 : 2016;*

*- Sumele estimate pot fi redistribuite între categoriile de servicii și activități în funcție de necesități, fără a depăși valoarea totală a contractului*

**4.3 Tarifele aplicate**

4.3.1 Tarifele cotate de Operator în cadrul ofertei trebuie să conducă la atingerea următoarelor obiective:

* asigurarea prestării serviciului de salubrizare la nivelurile de calitate prin prezentul caiet de sarcini şi regulamentul de organizare şi funcţionare a serviciului, în scopul atingerii indicatorilor de performanţă stabiliţi;
* asigurarea funcţionării eficiente a serviciului de salubrizare, precum şi a integrităţii bunurilor conexe acestuia aparţinând domeniului public şi privat al autorităţii contractante care sunt sau pot fi afectate de modul de prestare al serviciului, precum şi asigurarea protecţiei mediului.

4.3.2 Tarifele ofertate pentru realizarea serviciului se vor calcula şi fundamenta în conformitate cu prevederile Ordinului nr. 640/2022 al A.N.R.S.C., scop în care ofertantul va prezenta în cadrul ofertei, justificările aferente.

4.3.3 Toate tarifele (generatoare de deseuri) ofertate vor include transportul, depozitarea și neutralizarea deșeurilor rezultate, la depozitul de deșeuri conform.

4.3.4 Pentru perioada contractului se pot aplica ajustări/indexări ale tarifelor aprobate în limita legislației în vigoare.

**4.4 Facturarea şi decontarea serviciilor**

4.4.1 Facturarea în ceea ce privește serviciul de salubrizare pentru activitățile de măturat, spălat, stropire și întreținerea căilor publice precum și colectarea cadavrelor animalelor de pe domeniul public și predarea acestora către unitățile de ecarisaj sau către instalațiile de neutralizare, va fi făcută către Municipiul Târgu Mureș.

4.4.2 Confirmarea prestaţiilor aferente serviciului se va realiza de către reprezentanţii autorităţii contractante pe baza următoarelor date/documente/ informaţii:

1. fişele zilnice rezultate în urma controalelor efectuate împreună cu un reprezentant al Operatorului, în conformitate cu prevederile din prezentul caiet de sarcini, care vor conţine informaţii referitoare la durata de acţiune a forţei mecanizate şi a forţei de lucru umane, serviciile executate pe tipurile de operaţiuni/activităţi, arterele pe care s-a acţionat şi schimburile în care au fost desfăşurate respectivele operaţiuni;
2. rapoartele zilnice GPS ale utilajelor folosite pentru realizarea operaţiilor, precum şi cu datele disponibile în cadrul sistemului informatic, de îndată ce acesta va fi pus în producţie spre utilizare;
3. cantitățile reale vor fi confirmate după prezentarea documentației justificative (GPS, bon de cântar, aviz de transport etc.).
4. fişele zilnice de confirmare întocmite de către Operator, vor fi stabilite și supuse avizării de către Autoritatea Contractantă, care vor centraliza informaţiile mai sus menţionate.

4.4.3 Documentele mai sus menţionate se întocmesc cel puţin în două exemplare, unul pentru Autoritatea Contractantă şi celălalt pentru Operator.

4.4.4 Totodată, Operatorul va prezenta Autorității Contractante, lunar, un raport de activitate conţinând volumele de lucrări efectuate (centralizarea fişelor zilnice). Aceste rapoarte se aprobă de către Autoritatea Contractantă, Operatorul putând proceda la facturarea serviciilor aferente în baza acestora.

4.4.5 În cazul în care Autoritatea Contractantă are observaţii cu privire la conţinutul documentelor mai sus menţionate, Operatorul are obligaţia de a prelua în mod corespunzător respectivele observaţii/de a rectifica conţinutul acestora, urmând să procedeze la emiterea facturii, numai după aprobarea în mod corespunzător a rapoartelor de către reprezentanţii acesteia.

4.4.6 Emiterea și transmiterea facturilor la Autoritatea Contractantă se efectuează în primele 15 zile din luna urmatoare pentru luna precedentă, **după depunerea, verificarea și aprobarea documentelor justificative** (GPS, bon de cântar, etc) **și se va emite de către Autoritate Contractantă un document de acceptare a situațiilor de lucrări și confirmare valorii facturii care se poate emite.**

**Factura fiscală, emisă conform legislației în vigoare, de către Operator se va acceptate NUMAI ȘI NUMAI cu atașarea documentului mai sus menționat!**

Plata facturilor către Operator se va efectua în termenul de 30 zile de la data înregistrării în contabilitate la UAT Târgu Mures și acceptării facturilor emise, în cazul în care situatia de lucrări pe luna precedentă este confirmată, fără a se depăși termenul de scadență.

**4.5 Bunurile utilizate în derularea contractului**

Categoriile de bunuri ce vor fi utilizate de către Operator în derularea Contractului sunt următoarele:

*Bunurile de Retur*

4.5.1 Bunurile de retur sunt bunurile pe care Autoritatea Contractantă le pune la dispoziţia Operatorului, pe întreaga Durată a Contractului, în scopul prestării Serviciului. Acestea sunt şi rămân în proprietatea Autorității Contractante pe întreaga durată a Contractului. Operatorul primeşte posesia şi dreptul de folosinţă asupra acestor bunuri, pe întreaga durată a Contractului.

4.5.2 Bunurile de Retur, proprietate publică sunt supuse inventarierii anuale şi se evidenţiază distinct în patrimoniul Operatorului.

4.5.3 (1) Inventarul Bunurilor de Retur existente la data semnării Contractului va fi prevăzut în anexe la Contract. Pentru Bunurile de Retur prevăzute la punctul 4.5.1 de mai sus, se încheie procese verbale de predare-primire între Operator şi Autoritatea Contractantă, care va fi anexa la Contract după semnarea acestuia.

(2) În situaţia în care pe parcursul executării Contractului, Autoritatea Contractantă investeşte în Bunuri de Retur noi de natura celor prevăzute la punctul 4.5.1 de mai sus, anexele vor fi actualizate corespunzător.

4.5.4 Toate Bunurile de Retur revin de drept la Autoritatea Contractantă, la încetarea Contractului din orice cauză inainte sau la termen, libere de orice sarcini şi gratuit.

4.5.5 Operatorul are obligaţia de a efectua lucrări de întreţinere, modernizare, reparare şi/sau înlocuire a Bunurilor de Retur pe Durata Contractului, conform Caietului de Sarcini al Serviciului. Operatorul se va asigura că toate Bunurile de Retur sunt exploatate, întreţinute şi asigurate în conformitate cu instrucţiunile de fabricaţie şi că sunt folosite conform normelor de siguranţă.

4.5.6 Investiţiile făcute pentru înlocuirea Bunurilor de Retur deteriorate sau furate si care sunt realizate din fonduri proprii ale Operatorului, rămân în proprietatea sa pe toată Durata Contractului şi revin de drept, la Data Încetării Contractului, gratuit şi libere de orice sarcini, Autorității Contractante, fiind integrate domeniului public.

4.5.7 Operatorul nu va folosi nicio parte a unui bun în alt scop decât prestarea Serviciului, fără aprobarea scrisă şi prealabilă a Autorității Contractante care este proprietarul respectivului bun.

4.5.8 Operatorului îi este interzis să constituie garanţii reale asupra oricărui element aferent Bunurilor Operatorului.

4.5.9 Operatorul nu poate închiria sau ceda, sub nicio formă juridică, folosinţa Bunurilor de Retur şi elementelor lor componente.

4.5.10 Operatorul este obligat să exploateze şi să întreţină Bunurilor Autorității Contractante, cu diligenţa unui bun proprietar.

4.5.11 Operatorul va permite accesul reprezentanţilor Autorității Contractante în spaţiile/clădirile utilizate în executarea prezentului Contract, pentru a-şi putea exercita drepturile de monitorizare în conformitate cu prevederile Contractului.

*Bunuri de Preluare*

4.5.12 Bunuri de Preluare, a căror listă indicativă (generică) va fi prevăzută în anexe la Contract dupa semnarea acestuia.

4.5.13 Operatorul va completa pe cheltuiala proprie necesarul de recipienti pentru colectarea deseurilor selective , care va fi stabilita dupa semnarea contractului printr-un Proces Verbal care va fi parte componenta a contractului.

4.5.14 La încetarea Contractului din orice cauză, Autoritatea Contractantă are dreptul de a dobândi Bunurile de Preluare, cu plata unei sume de bani egală cu valoarea contabila actualizată a acestora.

4.5.15 În termen de cel mult 15 (cincisprezece) Zile de la data încetării contractului, Autoritatea Contractantă va notifica Operatorul care sunt Bunurile de Preluare pe care doreşte să le dobândească.

4.5.16 Operatorul va transfera proprietatea şi posesia asupra Bunurilor de Preluare către Autoritatea Contractantă după primirea plăţii, egală cu valoarea contabilă actualizată a acestora.

*Bunuri Proprii*

4.5.17 Bunurile Proprii care aparţin Operatorului nu vor fi transferate Autorității Contractante la încetarea Contractului. Operatorul are drepturi depline de a dobândi, înstrăina, greva cu sarcini sau de a dispune în orice alt mod de Bunurile Proprii (utilaje, echipamente, etc.).

**4.6 Sancțiuni și penalități**

4.6.1 Operatorul declară şi garantează că acceptă şi încheie Contractul pe propriul său risc tehnic, economic şi financiar şi că este răspunzător atât în fața Autorității Contractante cât şi, în unele situaţii, faţă de Autorităţile Competente pentru obligaţiile asumate, prestarea Serviciului şi exploatarea Bunurilor de Retur conform prevederilor Contractului.

4.6.2 Nici Autoritatea Contractantă, nici Autorităţile Competente nu vor fi răspunzători în niciun fel faţă de terţi pentru modul de îndeplinire de către Operator a obligaţiilor asumate în baza Contractului şi pentru prestarea de către acesta a Serviciului.

4.6.3 Operatorul confirmă în special că a luat în consideraţie, în conformitate şi bazându-se pe termenii şi condiţiile Contractului, înaintea încheierii Contractului, obligaţiile, riscurile şi/sau pericolele de orice fel care pot exista sau pot apărea în legătură cu prestarea Serviciului, operarea Bunurilor de Retur în general, în legătură cu obligaţiile asumate prin Contract.

4.6.4 Autoritatea Contractantă îşi rezervă dreptul de a renunţa oricând la contract, printr-o notificare scrisă adresată Operatorului, fără nicio compensaţie, dacă acesta din urmă dă faliment, cu condiţia ca această anulare să nu prejudicieze sau să afecteze dreptul la acţiune sau despăgubire pentru furnizor. În acest caz, Operatorul are dreptul de a pretinde numai plata corespunzatoare pentru partea din contract îndeplinită până la data denunţării unilaterale a contractului.

4.6.5 Aplicarea majorarilor si penalitatilor se poate face cumulativ cu sanctiunile contraventionale prevazute de hotărâri ale consiliului local, Legea nr. 51/2006, Legea nr. 101/2006.

4.6.6 In cazul neindeplinirii de catre Operator a obligatiilor contractuale sau a prevederilor prezentului caiet de sarcini ,contractul este nul de drept fara indeplinirea vreunei formalitati si punere in intarziere ,operatorul neavand dreptul sa solicite daune interese de la Autoritatea Contractanta .Operatorul recunoaste dreptul Autoritatii Contractante de a gasi solutii temporare pentru asigurarea serviciului de salubrizare.

4.6.7 Pentru neîndeplinirea indicatorilor de performanță, Operatorul va fi sanctionat după cum urmează:

* 1% pentru neîndeplinirea indicatorilor minimi de performanta intr-un procent de 90-99%,
* 5% pentru neîndeplinirea indicatorilor minimi de performanta intr-un procent de 75-89%,
* 10% pentru neîndeplinirea indicatorilor minimi de performanta intr-un procent de 66-74%.

4.6.8 Nerespectarea gravă şi repetată a Indicatorilor de Performanţă poate determina rezilierea Contractului de către Autoritatea Contractantă. Vor fi luate în considerare nerespectările care au fost constatate prin Procese-Verbale, cu ocazia inspecţiilor şi monitorizării executării Contractului efectuate de Autoritatea Contractantă;

4.6.9. În cazul neîndeplinirii indicatorilor de performanță succesiv pe o perioadă de 3 luni, nerealizarea obligațiilor asumate în prezentul Caiet de Sarcini și neprezentarea documentelor solicitate de către Autoritatea Contractantă, dă dreptul la Autoritatea Contractantă să inițieze procedură de întrerupere a contractului chiar dacă acest lucru nu este prevăzut în mod expres în Contractul de Prestări Servicii;

4.6.10 Nerespectarea de către Operator a obligaţiilor sale de realizare a Investiţiilor la care s-a angajat prin Contract, inclusiv întârzierile înregistrate faţă de termenele de realizare a investiţiilor, prevăzute, va atrage, pe lângă dreptul Autorității Contractante de a rezilia Contractul şi obligaţia Operatorului de a plăti Autorității Contractante penalităţi după cum urmează:

- a) penalităţi de 10% din valoarea investiţiei nerealizate pentru întârzieri la finalizarea acesteia mai mici de 30 zile faţă de termenul prevăzut. Termenul prevăzut este până la finalizarea perioadei de mobilizare.

- b) penalităţi de 25 % din valoarea investiţiei nerealizate pentru fiecare lună calendaristică de întârziere, calculaţi de la data la care investiţia era prevăzută a fi finalizată, adică de la finalizarea perioadei de mobilizare.

4.6.11 Pentru încălcări ale condiţiilor de execuţie a activităţilor de salubrizare prevăzute în prezentul regulament, operatorul va fi sancţionat după cum urmează:

a) pentru efectuarea parţială sau necorespunzătoare a lucrărilor lunare specifice activităţilor de salubrizare din volumul lucrărilor necesare ce rezultă din respectarea priorităţilor de intervenţie, al frecvenţelor de lucru stabilite prin prezentul regulament, din vina exclusivă a prestatorului, va duce la refuzarea la plată a acestor lucrări;

b) pentru neefectuarea a peste 2% din suprafaţa de lucru, se penalizează cu 5% din valoarea devizului prestaţiei lunare prezentat;

c) pentru neefectuarea a peste 5% din suprafaţa de lucru, se penalizează cu 15% din valoarea devizului prestaţiei lunare prezentat;

d) pentru neefectuarea a peste 10% din suprafaţa de lucru, se penalizează cu 30% din valoarea devizului prestației lunare prezentat.

4.6.12 Operatorul este obligat la plata contravalorii sancțiunilor prevăzute in Regulament, în caz de neîndeplinire a obligaţiilor sale.

4.6.13 Cuantumul acestor sancțiuni poate fi modificat în funcție de schimbările legislative care pot surveni și/sau de decizii în acest sens luate de autoritatea publică locală.

4.6.14 Sancțiunile pentru Operatorul serviciului de salubrizare, prevăzute în Regulament, sunt enumerate în tabelul de mai jos:

|  |  |  |  |
| --- | --- | --- | --- |
| **Nr. crt.** | **Descrierea faptei care intră sub incidenţa sancţiunii** | **Contravenţii** | **Cuantumul amenzii**  **(lei)** |
| 1 | Refuzul Operatorilor de a pune la dispoziţie autorităţii de reglementare competente datele şi informaţiile solicitate sau furnizarea incorectă şi incompletă de date şi informaţii necesare desfăşurării activităţii acesteia; | L. 51/2006  Art. 47 al.  (3) lit. b | 10.000 -  50.000 |
| 2 | Furnizarea/prestarea serviciului de salubrizare în afara parametrilor tehnici cantitativi şi calitativi adoptaţi prin contractul de delegare a gestiunii şi a prezentului Regulament; | L. 51/2006  Art. 47 al.  (3) lit. c | 10.000 -  50.000 |
| 3 | Neaplicarea măsurilor stabilite cu ocazia activităţilor de control; | L. 51 /2006  Art. 47 al.  (4) lit. b | 30.000 -  50.000 |
| 4 | Practicarea unor preţuri şi tarife mai mari decât cele aprobate de autorităţile administraţiei publice locale, în baza metodologiilor stabilite de autorităţile de reglementare competente; | L. 51/2006  Art. 47 al.  (4) lit. e | 30.000 -  50.000 |
| 5 | Prestarea de către Operator a uneia dintre activităţile reglementate de Legea nr. 101 /2006 fără aprobarea autorităţilor administraţiei publice locale prin hotărârea de dare în administrare, respectiv hotărârea de atribuire a contractului de delegare; | L. 101 /2006  Art. 30 (1)  lit. a | 30.000 -  50.000 |
| 6 | Refuzul Operatorilor de a se supune controlului şi de a permite verificările şi inspecţiile prevăzute prin reglementări sau dispuse de autoritatea de reglementare competentă, precum şiobstrucţionarea acesteia în îndeplinirea atribuţiilor sale; | L. 51/2006  Art. 47 al.  (4) lit. a | 30.000 -  50.000 |
| 7 | Nerespectarea de către Operatori a normelor privind protecţia igienei publice şi a sănătăţii populaţiei, a mediului de viaţă al populaţiei şi a mediului. | L. 51/2006  Art. 47 al.  (4) lit. h | 30.000 -  50.000 |
| 8 | Sistarea nejustificată a serviciului sau refuzul de a relua activitatea după achitarea la zi a debitelor restante. | L. 51/2006  Art. 47 al.  (2) lit. c | 5.000 -  10.000 |
| 9 | Încălcarea de către Operator a obligaţiei privind asigurarea colectării separate a deşeurilor, potrivit contractului de salubrizare. | OUG 92/2021  Art. 62, al. (1) | 20.000 -  40.000 |

**4.7 Criterii de atribuire**

4.7.1 Criteriul de atribuire este cel mai bun raport calitate-preț, iar descrierea se regăsește în Anexa.

**4.8 Riscurile și măsurile de gestionare a acestora**

4.8.1 Categoriile de risc care cad în sfera de control a Autorității contractaante și măsurile de gestionare a acestora se regăsesc în tabelul de mai jos:

RISCURILE ȘI MĂSURILE DE GESTIONARE A ACESTORA

|  |  |  |  |  |  |
| --- | --- | --- | --- | --- | --- |
| **Categoria de risc** | **Descriere** | **Alocare (autoritate contractantă/ operator**  **economic)** | **Impact** | **Consecinţe** | **Recomandări şi strategii de reducere sau eliminare a riscurilor identificate** |
| 1. Riscuri referitoare la locaţie/ amplasament | | | | | |
| 1. Infrastructura  disponibilă pentru prestatea serviciului de  salubrizare stradală  (măturatul, spălatul,  stropirea şi întreţinerea  căilor publice;  colectarea cadavrelor  animalelor de pe  domeniul public şi predarea acestora către  unităţile de ecarisaj sau  către instalaţiile de neutralizare) | Infastructura  existentă pentru  colectarea şi  depozitarea  deşeurilor  stradale este  parţial  inadecvată  pentru a presta  serviciul de  salubrizare în  condiţii de  calitate. | Autoritatea  Contractantă | Scăzut | Majorarea costurilor colectare, de transport, de deplasare, pierderi financiare pentru  operatorul economic şi implicit iminuarea ratei de profit a operatorului  economic în ceea ce priveşte implementarea  contractului. Colectarea deşeurilor se face în mod ineficient. | Municipalitatea va prezenta în  documentaţia de atribuire a  contractului toţi parametrii  necesari pentru elaborarea  ofertei financiare de către operatorii economici interesaţi  (în virtutea respectării  principiilor transparenţei şi a  tratamentului egal). Astfel, operatorii economici vor putea  estima încă de la momentul elaborării ofertei costurile  necesare pentru gestionarea  acestui risc. |
| 2. Condiţii de  amplasament şi accesibilitate în parcări. | Secţiuni/  porţiuni/ de  parcări greu  accesibile. | Operator  economic si  Autoritatea  Contractantă | Mediu | Majorarea costurilor şi a  timpului necesar pentru realizarea contractului.  Necesitatea alocării unui număr mai mare de angajaţi (lucrători stradali) pentru realizarea  activităţilor de salubrizare  în timpul util.  Imposibilitatea atingerii gradului de măturat  mecanizat impus. | Municipalitatea va elabora împreună cu operatorul economic un plan de măsuri pe  care le va implementa la nivelul sectorului pentru a asigura  accesul în parcări pentru prestarea serviciului de  salubrizare (cum ar fi spre exemplu parcarea alternativă).  Astfel, se va asigura  infrastructura necesară pentru prestarea serviciului de  salubrizare în condiţii optime precum şi respectactarea indicatorului de măturat mecanizat stabilit prin prezenta  documentaţie. |
| 2. Riscuri cu privire la execuţia contractului | | | | | |
| 3. Modificări semnificative ale contractului | În perioada de implementare a contractului sunt necesare modificări din cauze externe. | Autoritatea contractantă şi operatorul economic | Ridicat | Operatorul economic poate fi afectat în mod negativ de aceste schimbări, prin majorarea costurilor necesare pentru implementarea contractului, acesta devenind astfel  neprofitabil. | Acest risc poate afecta ambele părţi ale contractului, fiind un risc extern contractului.  Modificările contractului vor fi agreate de ambele părţi. |
| 4. Apariţia de situaţii de forţă majoră care afectează buna implementare a contractului | În perioada de implementarea a contractului pot interveni situaţii de forţă majoră, din cauza naturale: ninsori abundente, ploi torenţiale etc. | Autoritatea contractantă şi operatorul economic | Ridicat | Operatorul economic poate fi afectat în mod negativ de apariţia situaţiilor de forţă majoră, fiind responsabil pentru luarea de măsuri în vederea asigurării  continuităţii serviciului de  salubrizare. Rezultă astfel o majorare a costurilor necesare pentru implementarea contractului, acesta  devenind astfel  neprofitabil. | În cadrul ofertei operatorul economic va trebui să propună un plan de acţiune pentru gestiunea eficientă a acestui risc, în perioada de implementare a contractului.  Astfel, la elaborarea ofertei va avea în vedere şi costurile asociate unor astfel de situaţii. |
| 3. Riscuri legislative/ politice | | | | | |
| 5. Schimbări legislative/ de politică | Modificările legislative pot afecta în mod negativ buna implementare a contractului, fără ca una din cele 2 părţi să poate implementa acţiuni pentru remedierea  acestei situaţii. | Autoritatea contractantă şi operatorul economic | Scăzut | Creşterea costurilor operaţionale ale operatorului economic şi/ sau necesitatea de a efectua cheltuieli de capital pentru a putea răspunde acestor schimbări. | Schimbările legislative care pot afecta contractul vor fi analizate şi integrate apoi în contract prin încheierea de acte adiţionale, în funcţie de necesităţi. |
| 6. Proces decizional defectuos | Implementarea contractului ar putea întâmpina o puternică opoziţie a factorilor interesaţi de la nivelul municipalităţii. | Autoritatea Contractantă | Scăzut | Întârzierile în semnarea contractului pot afecta continuitatea în prestarea serviciului de salubrizare către toţi locuitorii care se bucură de acest drept. | Operatorul economic va obţine toate avizele şi acordurile necesare la nivelul instituţiei, pentru documentaţia de atribuire respectiv pentru organizarea procedurii de achiziţie. Astfel, autoritatea contractantă va gestiona la nivel intern acest risc, în etapa de pregătire a documentaţiei de  achiziţie. |
| 4. Riscuri aferente etapei de pregătire/ atribuire a contractului | | | | | |
| 7. Riscuri de pregătire a documentaţiei de achiziţie/ concesiune | Documentaţia de atribuire a contractului (inclusiv etapa pregătitoare) nu îndeplineşte cerinţele legale  în vigoare. | Autoritatea contractantă | Scăzut | Întârzierile în semnarea contractului pot afecta continuitatea în prestarea serviciului de salubrizare către toţi locuitorii care se bucură de acest drept. | Autoritatea contractantă va elabora documentaţia în conformitate cu prevederile legale în vigoare şi va apela la ajutorul specializat al consultanţilor în domeniul achiziţiilor publice / concesiune  acolo unde va fi necesar. |
| 8. Opoziţie publică/ internă faţă de  Externalizarea serviciului  public | Sprijinul scăzut al comunităţii  locale sau a  angajaţilor municipalităţii poate cauza o atitudine adversă a factorilor interesaţi care ar putea întârzia finalizarea procedurii de achiziţie şi atribuirea contractului. | Autoritatea contractantă | Scăzut | Întârzierile în semnarea contractului pot afecta  continuitatea în prestarea  serviciului de salubrizare către toţi locuitorii care se bucură de acest drept. | Autoritatea contractantă va elabora documentaţia în  conformitate cu prevederile  legale în vigoare şi va apela la ajutorul specializat al consultanţilor în domeniul achiziţiilor publice / concesiune acolo unde va fi necesar. Orice opoziţie din partea factorilor de interes interni sau externi municipalităţii va fi analizată şi gestionată înainte de lansarea procedurii de achiziţie pentru a se evita astfel întârzierile nejustificate şi/ sau necesare pentru gestionarea acestor  opoziţii. |
| 9. Pregătirea necorespunzătoare a documentaţiei de atribuire | Lipsa de experienţă a autorităţii  contractante în pregătirea documentaţ ei  de achiziţie  poate cauza întârzieri în semnarea  contractului. | Autoritatea contractantă | Scăzut | Întârzierile în semnarea contractului pot afecta continuitatea în prestarea serviciului de salubrizare către toţi locuitorii care se bucură de acest drept. | Autoritatea contractantă va elabora documentaţia în conformitate cu prevederile legale în vigoare şi va apela la ajutorul specializat al consultanţilor în domeniul  achiziţiilor publice / concesiune  acolo unde va fi necesar. |
| 10. Semnarea contractului. | Lipsa de experienţă cu privire la pregătirea şi atribuirea contractului provoacă  întârzieri în semnarea acestuia. | Autoritatea contractantă | Scăzut | Întârzierile în semnarea contractului pot afecta continuitatea în prestarea serviciului de salubrizare către toţi locuitorii care se bucură de acest drept. Întârzierile pot fi provocate de fie de către operatorul economic declarat câştigător care întârzie să realizeze demersurile administrative pentru semnarea contractului (cum ar fi spre exemplu  constituirea garanţiei de  bună execuţie) sau ca urmare a unor schimbări care au loc la nivelul autorităţii contractante. | Autoritatea contractantă a mai implementat astfel de contracte şi are experienţă realizarea demersurilor necesare pentru semnarea acestuia. Fiind vorba de un serviciu public, Municipalitatea prin biroul de specialitate va monitoriza procesul de derulare a procedurii de achiziţie / concesiune şi de semnare a contractului, astfel încât să se asigure continuitatea în prestarea serviciului către  cetăţeni. |
| 5. Riscuri de operare şi întreţinere | | | | | |
| 11. Risc de disponibilitate | Serviciile de salubrizare care fac obiectul contractului nu sunt prestate sau nu îndeplinesc specificaţiile tehnice de calitate prevăzute în contract. Ţintele de performanţă  solicitate nu sunt  îndeplinite. | Autoritatea contractantă | Mediu | Întârzieri importante în prestarea serviciului public de salubrizare care în mod implicit afectează calitatea vieţii cetăţenil. | Ca măsură de diminuare a impactului acestui risc asupra contractului, Municipalitatea va impune în documentaţia de atribuire a contractului o serie de indicatori de performanţă care trebuie să fie îndepliniţi de operatorul economic pe toata perioada de implementare.  Autoritatea contractantă va prevede penalităţi pentru neîndeplinirea ţintelor. |